
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 249 

17 Νοεμβρίου 1999 


ΝΟΜΟΣΥΠ'ΑΡΙΘ. 2753 

Απλοποιήσεις και ελαφρύνσεις στη φορολογία εισοδήμα¬ 
τος και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Δαπάνες που εκπίπτουν από το εισόδημα. 

1. Οι περιπτώσεις α', β' και γ' της παραγράφου 1 του άρ¬ 
θρου 8 του Ν. 2238/1994 (ΦΕΚ 151/Α') αντικαθίστανται ως 

εξής: 

«α) Οι δαπάνες που αφορούν: 

αα) Το ποσό του μισθώματος που καταβάλλεται ετησίως 
για κύρια κατοικία του φορολογουμένου και της οικογένει- 
άς του. Δεν δικαιούνται την έκπτωση αυτήν όσοι παίρνουν 
στεγαστικό επίδομα. Επίσης, το ποσό του μισθώματος που 
καταβάλλει ετησίως για τα τέκνα του ο φορολογούμενος 
που μισθώνει κατοικίες για την ικανοποίηση των στεγαστι- 
κών αναγκών τους, τα οποία φοιτούν σε αναγνωρισμένα 
σχολεία ή σχολές του εσωτερικού, εφόσον αυτά τον βαρύ¬ 
νουν και εφόσον οι κατοικίες που μισθώνονται βρίσκονται 
στην περιοχή που έχει την έδρα της η σχολή ή το σχολείο 
που φοιτούν τα τέκνα του και αυτός ή τα τέκνα του δεν έ¬ 
χουν άλλη κατοικία σε αυτήντην περιοχή. Η περιοχή της τέ¬ 
ως Διοικήσεως Πρωτευούσης θεωρείται ως μία πόλη. Η έκ¬ 
πτωση αυτής της υποπερίπτωσης αναγνωρίζεται μόνο ό¬ 
ταν ο φορολογούμενος αναγράψει στις οικείες ενδείξεις 
της ετήσιας δήλωσης φόρου εισοδήματος τον αριθμό του 
φορολογικού μητρώου του εκμισθωτή ή τον αριθμό της 
ταυτότητάς του, όταν δεν του έχει χορηγηθεί αριθμός φο¬ 
ρολογικού μητρώου. Αν πρόκειται για εκμισθωτές που δεν 
κατοικούν ούτε διαμένουν στην Ελλάδα, μπορεί να ανα¬ 
γράφεται ο αριθμός φορολογικού μητρώου ή ταυτότητας 
του πληρεξουσίου ή νόμιμου εκπροσώπου τους. Για τους 
ανήλικους εκμισθωτές, που δεν έχουν αριθμό φορολογι¬ 
κού μητρώου ή ταυτότητας, αναγράφονται τα αντίστοιχα 
στοιχεία του προσώπου που έχει την επιμέλεια του ανηλί¬ 
κου. Ο προϊστάμενος της δημόσιας οικονομικής υπηρε¬ 
σίας υποχρεούται να χορηγεί τον αριθμό φορολογικού μη¬ 
τρώου ή ταυτότητας του εκμισθωτή ή του μισθωτή κατά πε¬ 
ρίπτωση, ύστερα από αίτηση του προσώπου που είναι 
υπόχρεο για την αναγραφή του αριθμού στην ετήσια δή¬ 
λωση φόρου εισοδήματος ή στα οικεία έντυπα που συνυ¬ 
ποβάλλονται με αυτήν. 


ββ) Το ποσό της ετήσιας δαπάνης που καταβάλλει ο φο¬ 
ρολογούμενος για ασφάλιστρα ασφαλίσεων ζωής ή θανά¬ 
του, ασφαλίσεων προσωπικών ατυχημάτων, καθώς και των 
ασφαλίστρων για ασφαλιστήρια ασθένειας, για την ασφά¬ 
λιση του υποχρέου, του άλλου συζύγου και των τέκνων 
τους, τα οποία τους βαρύνουν, κατά τις διατάξεις του πα¬ 
ρόντος. 

γγ) Το ποσό της δαπάνης για παράδοση κατ' οίκον ι¬ 
διαίτερων μαθημάτων ή για φροντιστήρια οποιοσδήποτε α¬ 
ναγνωρισμένης εκπαιδευτικής βαθμίδας ή ξένων γλωσ¬ 
σών, το οποίο καταβάλλει ετησίως ο φορολογούμενος για 
κάθε τέκνο του, που τον βαρύνει, ή για τον ίδιο. 

Αν το ποσό κάθε δαπάνης είναι μέχρι και εκατόν πενήντα 
χιλιάδες (150.000) δραχμές, η δαπάνη εκπίπτει στο σύνολό 
της. Αντο ποσό της υπερβαίνειτις εκατόν πενήντα χιλιάδες 
(150.000) δραχμές, εκπίπτει ποσοστό σαράντα τοις εκατό 
(40%) αυτής, μη δυνάμενο το εκπιπτόμενο ποσό να υπερ- 
βεί τις διακόσιες πενήντα χιλιάδες (250.000) δραχμές, αλ¬ 
λά ούτε να είναι μικρότερο των εκατόν πενήντα χιλιάδων 
(150.000) δραχμών. 

Ειδικά για τον υπολογισμό των πιο πάνω ποσών, οι δα¬ 
πάνες των υποπεριπτώσεων αα' και γγ' λαμβάνονται διακε- 
κριμένως για το φορολογο ύ μενο και για κάθε τέκνο που τον 
βαρύνει. Το πιο πάνω ποσό της κάθε δαπάνης, που υπολο¬ 
γίζεται αθροιστικά και για τους δύο συζύγους, εκπίπτει μό¬ 
νο εφόσον έχει περιληφθεί στην αρχική δήλωση και μερί¬ 
ζεται μεταξύ των συζύγων ανάλογα με το ύψος του φορο- 
λογουμένου με τις γενικές διατάξεις εισοδήματος του 
καθενός, όπως αυτό δηλώθηκε με την αρχική δήλωση.» 

2. Οι περιπτώσεις δ', ε', στ', ζ" και θ' της παραγράφου 1 
του άρθρου 8 του Ν. 2238/1994 αναριθμούνται σε β', γ', δ', 
ε' και στ' και η υποπερίπτωση εε' της περίπτωσης ε' της πα¬ 
ραγράφου 1 του άρθρου 8 του Ν. 2238/1994, όπωςανα- 
ριθμήθηκε, καταργείται. 

3. Μετά την υποπερίπτωση γγ'της περίπτωσης ε', όπως η 
περίπτωση αυτή αναριθμήθηκε με την προηγούμενη πα¬ 
ράγραφο, της παραγράφου 1 του άρθρου 8 του Ν. 
2238/1994 προστίθενται τρία εδάφια, που έχουν ως εξής: 

«Κατά την εφαρμογή των προηγού μενών υποπεριπτώσε¬ 
ων δεν θεωρείται ότι αποκτάται πρώτη κατοικία, αν ο υπό¬ 
χρεος, ο άλλος σύζυγος και τα τέκνα που τους βαρύνουν, 
σύμφωνα με τις διατάξεις του άρθρου 7, έχουν δικαίω¬ 
μα πλήρους κυριότητας ή ισόβιας επικαρπίας ή οίκησης, 
εξ ολοκλήρου ή επί ιδανικού μεριδίου, σε άλλη οικία ή οι¬ 
κίες, εφόσον το άθροισμα της συνολικής επιφάνειας που 
τους αντιστοιχεί υπερβαίνει τα τριάντα πέντε (35) τ.μ. προ- 

κειμένου για άγαμο, διαζευγμένο ή χήρο και τα εβδομήντα 
(70) τ.μ. προκειμένου για έγγαμο. Η επιφάνεια αυτή προ¬ 
σαυξάνεται κατά δεκαπέντε (15) τ.μ. για κάθε τέκνο που 
βαρύνει τον υπόχρεο ή τον άλλο σύζυγο. Αν η επιφάνεια 
της πρώτης κατοικίας υπερβαίνει τα εκατόν είκοσι (120) 
τ.μ., το ποσό της δαπάνης που εκπίπτει περιορίζεται στο 
μέρος που αυτό αναλογεί επιμεριστικά στη μέχρι των ε¬ 
κατόν είκοσι (120) τ.μ. επιφάνεια της κατοικίας.» 

4. Η διάταξη του τελευταίου εδαφίου από αυτά που προ¬ 
στέθηκαν με την προηγούμενη παράγραφο, μετά την υπο¬ 
περίπτωση γγ' της περίπτωσης ε' της παραγράφου 1 του 
άρθρου 8 του Ν. 2238/1994 ισχύει για συμβάσεις δανεί- 
ωνπου συνάπτονται από 1ης Ιανουάριου 2000 καιεφεξής. 

5. Τοάρθρο 11 του Ν. 1870/1989 (ΦΕΚ250/Α") καταργεί- 
ται. 

6. Η περίπτωση γ' της παραγράφου 2 του άρθρου 8 του 
Ν. 2238/1994 αντικαθίσταται ως εξής: 

«γ) είναι νεφροπαθείς που τελούν υπό αιμοκάθαρση ή 
περιτονάίκή κάθαρση ή έχουν κάνει μεταμόσχευση νε¬ 
φρού, καθώς και τα πρόσωπα που πάσχουν από μεσογεια¬ 
κή, δρεπανοκυτταρική και μικροδρεπανοκυτταρική αναι¬ 
μία και κάνουν μεταγγίσεις αίματος.» 

7. Οι παράγραφοι 3 και 5 του άρθρου 8 του Ν. 2238/1994 
αντικαθίστανται ως εξής: 

«3. Για τη σύζυγο η οποία έχει εισόδημα, οι δαπάνες των 
περιπτώσεων β' έως και στ'της παραγράφου 1 και της πα¬ 
ραγράφου 2, που αφορούν την ίδια, της περίπτωσης γ'της 
παραγράφου 1, καθώς και της παραγράφου 2, που αφο¬ 
ρούν τα τέκνα της από προηγούμενο γάμο, τα χωρίς γάμο 
τέκνα της, τους γονείςτης και τους ανήλικους ορφανούς α¬ 
πό πατέρα και μητέρα συγγενείς της μέχρι το δεύτερο βαθ¬ 
μό, αφαιρούνται από το δικό της εισόδημα.» 

«5. Όταν ο ένας από τους συζύγους δεν έχει εισόδημα 
φορολογούμενο ή αυτό που έχει είναι κατώτερο από τα πο¬ 
σά των δαπανών των περιπτώσεων γ' και στ' της παραγρά¬ 
φου 1 και της παραγράφου 2, που αφορούν αυτόν προσω¬ 
πικά και τα πρόσωπα που τον βαρύνουν, τότε ολόκληρο το 
ποσό των δαπανών ή η διαφορά προστίθεται στις δαπάνες 
του άλλου συζύγου. Όταν το σύνολο των δαπανών του ε¬ 
νός συζύγου είναι ανώτερο απο το φορολογούμενο εισό¬ 
δημά του, τότε η διαφορά που προκύπτει και μέχρι το ά¬ 
θροισμα των δαπανών των περιπτώσεων γ' και στ' της πα¬ 
ραγράφου 1 και της παραγράφου 2 προστίθεται στις 
δαπάνες του άλλου συζύγου.» 

8. Το αναφερόμενο στην παράγραφο 2 του άρθρου 8του 
Ν. 2238/1994 ποσό πεντακοσίωνχιλιάδων (500.000) δραχ¬ 
μών αυξάνεται σε εξακόσιες πενήντα χιλιάδες (650.000) 
δραχμές. 

Άρθρο 2 

Αύξηση απαλλασσόμενου ποσού ιδιοκατοίκησης, 
φορολογική κλίμακα, μείωση συμπληρωματικού φόρου 
και φόρου τέκνων και εισόδημα από ακίνητα 

1. Τα δύο πρώτα εδάφια της περίπτωσης β' της παρα¬ 
γράφου 2 του άρθρου 6του Ν. 2238/1994 αντικαθίστανται 
ως εξής: 

«Το ακαθάριστο τεκμαρτό εισόδημα από ιδιοκατοίκηση 
της κύριας κατοικίας του φορολογουμένου, εμβαδού μέ¬ 
χρι εκατόν πενήντα (150) τετραγωνικά μέτρα, το οποίο 
προσαυξάνεται κατά είκοσι (20) τετραγωνικά μέτρα για κά¬ 
θε τέκνο μετά το δεύτερο που βαρύνει τον φορολογούμε¬ 
νο. Αντο εμβαδόν της ιδιοκατοικούμενης κύριας κατοικίας 
είναι μικρότερο από το παραπάνω απαλλασσόμενο όριο, η 
διαφορά μέχρι το όριο αυτό λαμβάνεται υπόψη για απαλ¬ 


λαγή μιας μόνο ιδιοκατοικούμενης δευτερεύουσας κατοι¬ 
κίας.» 

2. Στην παράγραφο 2 του άρθρου 6 του Ν. 2238/1994 
προστίθεται περίπτωση γ', που έχει ως εξής: 

«γ) Το τεκμαρτό εισόδημα που προκύπτει από τη δωρε¬ 
άν παραχώρηση της χρήσης κατοικίας από το γονέα που έ¬ 
χει την κυριότητα ή την επικαρπία αυτής προς τα τέκνα 
του ή από τα τέκνα που έχουν την κυριότητα ή την επικαρ¬ 
πία αυτής προς τους γονείς τους, προκειμένου να χρησι¬ 
μοποιηθεί ως κατοικία». 

3. Η κλίμακα της παραγράφου 1 του άρθρου 9 του Ν. 
2238/1994 αντικαθίσταται ως εξής: 


Κλιμάκιο 

εισοδήματος 

Φορο¬ 

λογι¬ 

κός 

συντε¬ 

λεστής 

(%) 

Φόρος 

κλιμα¬ 

κίου 

Συνολικό 

εισόδημα 

Συνο¬ 

λικός 

φόρος 

2.000.000 

0 

0 

2.000.000 

0 

710.000 

5 

35.500 

2.710.000 

35.500 

1.625.000 

15 

243.750 

4.335.000 

279.250 

3.245.000 

30 

973.500 

7.580.000 

1.252.750 

8.655.000 

40 

3.462.000 

16.235.000 

4.714.750 

Υπερβάλλον 

45 





4. Ειδικά, για το οικονομικό έτος 2000 (εισοδήματα χρή¬ 
σης 1999) ισχύει η πιο κάτω φορολογική κλίμακα: 


Κλιμάκιο 

εισοδήματος 

Φορο¬ 

λογι¬ 

κός 

συντε¬ 

λεστής 

(%) 

Φόρος 

κλιμα¬ 

κίου 

Συνολικό 

εισόδημα 

Συνο¬ 

λικός 

φόρος 

1.600.000 

0 

0 

1.600.000 

0 

1.110.000 

5 

55.500 

2.710.000 

55.500 

1.625.000 

15 

243.750 

4.335.000 

299.250 

3.245.000 

30 

973.500 

7.580.000 

1.272.750 

8.655.000 

40 

3.462.000 

16.235.000 

4.734.750 

Υπερβάλλον 

45 





5. Για την εφαρμογή των διατάξεων της παραγράφου 1 
του άρθρου 14 του Ν. 2238/1994, η κλίμακα της προηγού¬ 
μενης παραγράφου εφαρμόζεται για αποζημιώσεις που α¬ 
φορούν τη διακοπή της σχέσης που συνδέει τον καταβάλ- 
λοντα την αποζημίωση με τον δικαιούχο αυτής και πραγ¬ 
ματοποιείται μετά τη δημοσίευση του νόμου αυτού και 
μέχρι την 31η Δεκεμβρίου 1999. Αν η πιο πάνω διακοπή της 
σχέσης πραγματοποιείται μετά την 31η Δεκεμβρίου 1999 
εφαρμόζεται η κλίμακα της παραγράφου 1 του άρθρου 9 
του Ν. 2238/1994 που ισχύει κατά το χρόνο λήξης αυτής 
της σχέσης. 

6. Οι περιπτώσεις α', β' και γ' της παραγράφου 2 του άρ¬ 
θρου 9 του Ν. 2238/1994 αντικαθίστανται ως εξής: 

«α) Τριάντα χιλιάδες (30.000) δραχμές, όταν έχει ένα τέ¬ 
κνο που τον βαρύνει. 

β) Τριάντα πέντε χιλιάδες (35.000) δραχμές για κάθε τέ¬ 
κνο του, όταν έχει δύο (2) τέκνα που τον βαρύνουν. 

γ) Πενήντα χιλιάδες (50.000) δραχμές για κάθε τέκνο 
του, όταν έχει τρία (3) τέκνα που τον βαρύνουν. 

δ) Εξήντα χιλιάδες (60.000) δραχμές για κάθε τέκνο του, 
όταν έχει τέσσερα (4) τέκνα που τον βαρύνουν. 

Όσο αυξάνει ο αριθμός των τέκνων που βαρύνουν τον 

φορολογούμενο, τόσο αυξάνει κατά δέκα χιλιάδες 
(10.000) δραχμές καιτοποσό που μειώνει το φόρο καιτο ο¬ 
ποίο υπολογίζεται επί του αριθμού των τέκνων.» 

7. Το πρώτο εδάφιο της παραγράφου 3του άρθρου 9του 
Ν. 2238/1994 αντικαθίσταται ως εξής: 

«Αν στο συνολικό εισόδημα περιλαμβάνεται και εισόδη¬ 
μα από ακίνητα, εκτός από το απαλλασσόμενο εισόδημα α¬ 
πό ιδιοκατοίκηση κύριας και δευτερεύουσας κατοικίας, το 
ακαθάριστο ποσό αυτού υποβάλλεται και σε συμπληρω¬ 
ματικό φόρο, ο οποίος υπολογίζεται με συντελεστή ενά¬ 
μισι τοις εκατό (1,5%).» 

8. Το τρίτο εδάφιο της παραγράφου 3 του άρθρου 9 του 
Ν. 2238/1994 αντικαθίσταται ως εξής: 

«Ειδικώς, ο συντελεστής του πρώτου εδαφίου αυξάνε¬ 
ται σετρία τοις εκατό (3%) και επιβάλλεται στο ακαθάριστο 
εισόδημα από ακίνητα που χρησιμοποιούνται ως κατοικίες, 
εφόσον η επιφάνεια καθεμιάς από αυτές υπερβαίνει τα 
τριακόσια (300) τετραγωνικά μέτρα.» 

9. Το πρώτο εδάφιο της παραγράφου 8 του άρθρου 9του 
Ν. 2238/1994 αντικαθίσταται ως εξής: 

«Όσοι κατοικούν στην αλλοδαπή και αποκτούν εισόδημα 
από πηγή που βρίσκεται στην Ελλάδα, στο ποσό του φόρου 
που αντιστοιχεί με βάση τη φορολογική κλίμακα της παρα¬ 
γράφου 1 προστίθεται ο φόρος, ο οποίος προκύπτει με την 
εφαρμογή του αναλογικού συντελεστή πέντε τοις εκατό 
(5%) για το τμήμα εισοδήματος μέχρι ένα εκατομμύριο ε¬ 
ξακόσιες χιλιάδες (1.600.000) δραχμές για το οικονομικόέ- 
τος 2000 και μέχρι δύο εκατομμύρια (2.000.000) δραχμές 
για το οικονομκό έτος 2001 και μετά.» 

10. Η παράγραφος 1 του άρθρου 20 του Ν. 2238/1994 α¬ 
ντικαθίσταται ως εξής: 

«1. Εισόδημα από ακίνητα είναι αυτό που προκύπτει κά¬ 
θε οικονομικό ή κατά περίπτωση γεωργικό έτος, είτε από 
εκμίσθωση ή επίταξη ή έμμεσα από ιδιοκατοίκηση ή ιδιο- 
χρησιμοποίηση ή από παραχώρηση της χρήσης σε τρίτο 
χωρίς αντάλλαγμα, μιας ή περισσότερων οικοδομών είτε α¬ 
πό εκμίσθωση γαιών. Το εισόδημα αυτό αποκτάται από κά¬ 
θε πρόσωπο στο οποίο έχει νόμιμα μεταβιβασθεί με ορι¬ 
στικό συμβόλαιο ή έχει αποκτηθεί με δικαστική απόφαση ή 
λόγω χρησικτησίας το δικαίωμα πλήρους κυριότητας ή νο¬ 
μής ή επικαρπίας ή οίκησης, καθώς και από πρόσωπο στο 
οποίο έχει μεταβιβασθεί, με οριστικό συμβόλαιο, το δικαί¬ 
ωμα ενάσκησης επικαρπίας, κατά περίπτωση. Επίσης ει¬ 
σόδημα από ακίνητα θεωρείται και το δικαίωμα που απο¬ 
κτάται από τον κύριο του εδάφους προκειμένου για οικο¬ 
δομές που έχουν ανεγερθεί σε έδαφος κυριότητας τρίτου 
ή αν πρόκειται για επιφάνειες και εμφυτεύσεις που διατη¬ 
ρούνται σύμφωνα με τις διατάξεις των άρθρων 58 και 59 
του Α.Ν. 2783/1941 (ΦΕΚ29/Ά).» 

11. Στην περίπτωση β'της παραγράφου 1 του άρθρου 16 
του Ν. 2238/1994 μετά την υποπερίπτωση δδ'προστίθεται 
υποπερίπτωση εε', που έχει ως εξής: 

«εε) Εξήντα τοις εκατό (60%) για χρονικό διάστημα πάνω 
από τριάντα (30) έτη από το έτος κατασκευής, εφόσον δια¬ 
θέτουν πιστοποιητικό αυθεντικότητας, το οποίο εκδίδεται 
από διεθνή ή ημεδαπό φορέα που έχει αρμοδιότητα να εκ¬ 
δίδει αυτό το πιστοποιητικό». 

12. Μετά το τρίτο εδάφιο της περίπτωσης ε' της παρα¬ 
γράφου 1 του άρθρου 16του Ν. 2238/1994 προστίθεται νέο 
εδάφιο, που έχει ως εξής: 

«Επίσης, για πλοία αναψυχής που έχουν κατασκευασθεί 
ή κατασκευάζονται στην Ελλάδα εξ ολοκλήρου από ξύλο, 
τύπων «τρεχαντήρι», «βαρκαλάς», «πέραμα», «τσερνίκι» 
και «λίμπερτυ», που προέρχονται από την ελληνική ναυτική 


παράδοση, τα ποσά της ετήσιας τεκμαρτής δαπάνης μειώ¬ 
νονται κατά ποσοστό είκοσι πέντε τοις εκατό (25%).» 

13. Το αναφερόμενο στην παράγραφο 1 του άρθρου 118 
του Ν. 2238/1994 ποσό των τριών εκατομμυρίων 
(3.000.000) δραχμών αυξάνεται σε τρία εκατομμύρια τρια¬ 
κόσιες χιλιάδες (3.300.000) δραχμές. 

Άρθρο 3 

Φορολογία επιχειρήσεων. 

1. Η παράγραφος 1 του άρθρου 10 του Ν. 2238/1994 α¬ 
ντικαθίσταται εν μέρει έως και το πρώτο εδάφιο της περί¬ 
πτωσης γ', ως εξής: 

«Τα καθαρά κέρδη των υποχρέων που αναφέρονται στην 
παράγραφο 4 του άρθρου 2, όπως αυτά προσδιορίζονται 
με βάση τις διατάξεις αυτού του νόμου, φορολογούνται με 
συντελεστή: 

α) Είκοσι πέντε τοις εκατό (25%) προκειμένου για ομόρ- 
ρυθμες και ετερόρρυθμες εταιρίες, εταιρίες του Π.Δ. 
518/1989 (ΦΕΚ 220/Α'), καθώς και γιατις κοινωνίες αστικού 
δικαίου που ασκούν επιχείρηση ή επάγγελμα. 

β) Τριάντα πέντε τοις εκατό (35%) προκειμένου για κοι¬ 
νοπραξίες της παραγράφου 2 του άρθρου 2 του Κώδικα Βι¬ 
βλίων και Στοιχείων, καθώς και για αστικές εταιρίες, συμ¬ 
μετοχικές ή αφανείς. 

Από τα καθαρά κέρδη των παραπάνω προσώπων, προ¬ 
κειμένου να υπολογισθεί ο φόρος εισοδήματος, εκπίπτουν 
τα κέρδη τα οποία απαλλάσσονται από το φόρο ή φορολο¬ 
γούνται αυτοτελώς, καθώς και τα κέρδη τα οποία προέρ¬ 
χονται από μερίσματα ημεδαπών ανωνύμων εταιριών ή συ¬ 
νεταιρισμών ή από αμοιβαία κεφάλαια ή από μερίδια εται¬ 
ρίας περιορισμένης ευθύνης ή από τη συμμετοχή σε 
υποχρέους που αναφέρονται στην παράγραφο 4 του άρ¬ 
θρου 2. 

Ειδικά, προκειμένου γιατις ομόρρυθμες και ετερόρρυθ¬ 
μες εταιρίες και κοινωνίες κληρονομικού δικαίου, στις ο¬ 
ποίες μεταξύ των κοινωνών περιλαμβάνονται και ανήλικοι, 
από τα κέρδη που απομένουν ύστερα από την εφαρμογή 
των διατάξεων του προηγούμενου εδαφίου αφαιρείται επι¬ 
χειρηματική αμοιβή για μέχρι τρεις (3) ομόρρυθμους εταί¬ 
ρους φυσικά πρόσωπα ή μέχρι τρεις (3) κοινωνούς φυσικά 
πρόσωπα, μετά μεγαλύτερα ποσοστά συμμετοχής.» 

2. Ειδικά για τα εισοδήματα των ομόρρυθμων και ετε¬ 
ρόρρυθμων εταιριών, εταιριών του Π.Δ. 518/1989, καθώς 
και των κοινωνιών αστικού δικαίου που ασκούν επιχείρηση 
ή επάγγελμα που προκύπτουν από ισολογισμούς που κλεί¬ 
νουν από 1.1.1999 μέχρι και 31.12.1999 ή αποκτώνται κατά 
το αυτό διάστημα, ο συντελεστής φορολογίας της περί¬ 
πτωσης α' της παραγράφου 1 του άρθρου 10 του Ν. 
2238/1994, που εφαρμόζεται για την επιβολή του φόρου, ο¬ 
ρίζεται σε τριάντα τοις εκατό (30%). 

3. Η υποπερίπτωση ββ' της περίπτωσης α' της παραγρά¬ 
φου 1 του άρθρου 13 του Ν. 2238/1994 αντικαθίσταται ως 
εξής: 

«ββ) Εταιρικών μερίδων ή μεριδίων, ποσοστών συμμετο¬ 
χής σε κοινωνία αστικού δικαίου που ασκεί επιχείρηση ή ε¬ 
πάγγελμα ή σε κοινοπραξία, εκτός κοινοπραξίας τεχνικών 
έργων, της παραγράφου 2 του άρθρου 2 του Κώδικα Βι¬ 
βλίων και Στοιχείων». 

4. Στο άρθρο 13 του Ν. 2238/1994 προστίθεται παράγρα¬ 
φος 2, που έχει ως εξής: 

«2. Φορολογείται αυτοτελώς με συντελεστή πέντε τοις ε¬ 
κατό (5%) η πραγματική αξία πώλησης μετοχών μη ει¬ 
σηγμένων στο Χρηματιστήριο Αθηνών, που μεταβιβάζο¬ 
νται από ιδιώτες ή από φυσικά ή νομικά πρόσωπα, ημεδα- 

πά ή αλλοδαπά. Για την καταβολή του φόρου αυτού και την 
υποβολή της σχετικής δήλωσης έχουν εφαρμογή τα ανα- 
φερόμενα στις διατάξεις της προηγούμενης παραγρά¬ 
φου.» 

5. Οι παράγραφοι 2,3,4,5,6,7,8,9,10,11 και 12 του άρ¬ 
θρου 13 του Ν. 2238/1994 αναριθμούνται σε 3,4,5,6,7,8, 
9,10,11,12 και 13. 

6.0 τρόπος φορολογίας των μεταβιβαζόμενων μετοχών 
μη εισηγμένων στο Χρηματιστήριο, που προβλέπουν οι 
διατάξεις της παραγράφου 4 του παρόντος άρθρου, έ¬ 
χουν εφαρμογή για μεταβιβάσεις που γίνονται από την έ¬ 
ναρξη ισχύος του παρόντος, καταργουμένωνγιατις μετα¬ 
βιβάσεις αυτές των διατάξεων της παραγράφου 6 του άρ¬ 
θρου 15του Ν. 2459/1997 (ΦΕΚ 17/Α'). 

7. Γ ια μεταβιβάσεις μετοχών μη εισηγμένων στο Χρημα¬ 
τιστήριο Αθηνών, που πραγματοποιήθηκαν από 18 Φε¬ 
βρουάριου 1997 μέχρι και την προηγούμενη ημέρα της δη¬ 
μοσίευσης του νόμου αυτού και εκκρεμεί ο έλεγχος των δη¬ 
λώσεων που έχουν υποβληθεί στις αρμόδιες δημόσιες 
οικονομικές υπηρεσίες για τον προσδιορισμό της υπερα¬ 
ξίας, παρέχεται η δυνατότητα σε όλους γενικά τους υπό¬ 
χρεους να φορολογηθούν με βάση τον προβλεπόμενο τρό¬ 
πο που ορίζουν οι διατάξεις της παραγράφου 2 του άρ¬ 
θρου 13 του Ν. 2238/1994, όπως αυτή προστίθεται με την 
παράγραφο 4 αυτού του άρθρου. Προς τού·/ο οι υπόχρεοι 
πρέπει να υποβάλλουν συμπληρωματικές δηλώσεις της 
παραγράφου 1 του άρθρου 13 του Ν. 2238/1994 μέσα σε 
τρεις (3) μήνες από τη δημοσίευση του νόμου αυτού και να 
καταβάλλουν τη διαφορά του φόρου που προκύπτει από 
την εφαρμογή της διάταξης της παραγράφου 2 του άρ¬ 
θρου 13του Ν. 2238/1994 και του ποσού που καταβλήθηκε 
με την αρχική δήλωση, εφάπαξ με την υποβολή της δήλω¬ 
σης αυτής, χωρίς την επιβολή πρόσθετων φόρων, προστί¬ 
μων ή άλλων κυρώσεων. 

8. Οι διατάξεις των παραγράφων 4 και 5 του άρθρου 13 
του Ν. 4459/1965 (ΦΕΚ 35/Α1 καταργούνται. 

9. Το δεύτερο εδάφιο της παραγράφου 2 του άρθρου 24 
του Ν. 2214/1994 (ΦΕΚ75/Α') αντικαθίσταται ως εξής: 

«Αν η ανωτέρω προθεσμία παρέλθει άπρακτη, ο προϊ¬ 
στάμενος της αρμόδιας για τη φορολογία της εταιρίας δη¬ 
μόσιας οικονομικής υπηρεσίας εκδίδει πράξη κατά της α¬ 
νώνυμης εταιρίας με την οποία επιβάλλει σε βάρος της 
πρόστιμο, που υπολογίζεται σε ποσοστό είκοσι τοις εκατό 
(20%) επί του καταβεβλημένου μετοχικού κεφαλαίου της, 
που είχε κατά το χρόνο λήξης της προθεσμίας προς ονο- 
μαστικοποίηση των μετοχών της.» 

10. Οι διατάξεις της προηγούμενης παραγράφου 
εφαρμόζονται ανάλογα και σε όλες τις υποθέσεις που εκ- 
κρεμούν ενώπιον των φορολογικών αρχών, των διοικητι¬ 
κών δικαστηρίων και του Σ.τ.Ε. 

11. Για την εφαρμογή της υποπερίπτωσης ββ' της περί¬ 
πτωσης α' της παραγράφου 1 και της παραγράφου 2 του 
άρθρου 13 του Ν. 2238/1994, με αποφάσεις του Υπουργού 
Οικονομικών καθορίζεται ο τρόπος προσδιορισμού: α) της 
κατώτατης πραγματικής αξίας πώλησης των μη εισηγμέ¬ 
νων στο Χρηματιστήριο Αθηνών μετοχών που μεταβιβά¬ 
ζονται, λαμβάνοντας ενδεικτικά υπόψη αποτελέσματα από 
τους τελευταίους πριν από τη μεταβίβαση ισολογισμούς 
και την απόδοση των ιδίων κεφαλαίων της επιχείρησης και 
β) του ελάχιστου ποσού της υπεραξίας που προκύπτει από 
τη μεταβίβαση ολόκληρης επιχείρησης, μερίδων ή μερι¬ 
δίων και ποσοστών συμμετοχής, λαμβάνοντας υπόψη εν¬ 
δεικτικά τα καθαρά κέρδη των τελευταίων ετών, την αμοι¬ 
βή του επιχειρηματία και το επιτόκιο των εντόκων γραμμα¬ 


τίων του Δημοσίου ετήσιας διάρκειας, καθώς και κάθε άλ¬ 
λη λεπτομέρεια για την εφαρμογή των διατάξεων αυτών. 

12. Στο τέλος της περίπτωσης α' της παραγράφου 1 του 
άρθρου 13 του Ν. 2238/1994 προστίθενται τελευταία εδά¬ 
φια, που έχουν ως εξής: 

«Αν μεταβιβασθεί από επαχθή αιτία ατομική επιχείρηση ή 
μερίδιο ομόρρυθμης ή ετερόρρυθμης εταιρίας, από γο¬ 
νέα προς τα τέκνα του ή από σύζυγο σε σύζυγο, λόγω συ- 
νταξιοδότησηςτου μεταβιβάζοντος, ο συντελεστής φορο¬ 
λογίας της περίπτωσης αυτής μειώνεται από 20% σε 10% 
για μεταβιβάσεις που γίνονται μέχρι 31 Δεκεμβρίου 2000. 
Μεταβιβάσεις που γίνονται μετά το χρόνο αυτόν δεν υπό- 
κεινται σε φόρο υπεραξίας». 

13. Η περίπτωση δ' της παραγράφου 1 του άρθρου 24 
του Ν. 2238/1994 αντικαθίσταται ως εξής: 

«δ) Από κέρδη αμοιβαίων κεφαλαίων, καθώς και η πρό¬ 
σθετη αξία που αποκτούν οι μεριδιούχοι αμοιβαίων κεφα¬ 
λαίων απότην εξαγορά μεριδίων σε τιμή ανώτερη τηςτιμής 
κτήσης.» 

14. Το δεύτερο εδάφιο της περίπτωσης α' της παραγρά¬ 
φου 3 του άρθρου 28 του Ν. 2238/1994 αντικαθίσταται ως 
εξής: 

«Ως κέρδος θεωρείται η επιπλέον διαφορά μεταξύ της α¬ 
ξίας του ακινήτου το οποίο πουλήθηκε και της αξίας αυ¬ 
τού κατά το χρόνο της αγοράς. Ως αξία πώλησης λαμβά- 
νεται αυτή που προσδιορίζεται σύμφωνα με τις διατάξεις 
του άρθρου 41 του Ν. 1249/1982 (ΦΕΚ43/Α'). Αν όμως το 
τίμημα που αναιρέρεται στα οικεία πωλητήρια συμβόλαια 
είναι μεγαλύτερο από την πιο πάνω αξία, ως ακαθάριστο έ¬ 
σοδο λαμβάνεται το αναφερόμενο σε αυτά τα συμβόλαια 
τίμημα. Ειδικά, για τις περιοχές που δεν ισχύει το αντικει¬ 
μενικό σύστημα προσδιορισμού της αξίας των ακινήτων, 
ως ακαθάριστα έσοδα λαμβάνονται: 

αα' Το τίμημα από τις πωλήσεις των πιο πάνω ακινήτων 
που αναφέρεται στα οικεία πωλητήρια συμβόλαια. 

ββ'Η διαφορά μεταξύ του τιμήματος της αξίας, κατά πε¬ 
ρίπτωση, που φορολογήθηκε, και της πραγματικής α¬ 
ξίας του ακινήτου, η οποία εξευρίσκεται σύμφωνα με τις 
διατάξεις που ισχύουν στη φορολογία μεταβίβασης ακινή¬ 
των.» 

15. Το δεύτερο εδάφιο της περίπτωσης β'της παραγρά¬ 
φου 3 του άρθρου 28 του Ν. 2238/1994 αντικαθίσταται ως 
εξής: 

«Ως ωφέλεια θεωρείται η επιπλέον διαφορά μεταξύ της 
αξίας της έκτασης η οποία πουλήθηκε και της αξίας της 
πριν από την κατάτμηση ή τη ρυμοτόμηση. 

Ως αξία πώλησης λαμβάνεται αυτή που προσδιορίζεται 
σύμφωνα με τις διατάξεις του άρθρου 41 του Ν. 1249/ 
1982. Αν όμως το τίμημα που αναφέρεται στα οικεία πωλη¬ 
τήρια συμβόλαια είναι μεγαλύτερο από την πιο πάνω αξία, 
ως ακαθάριστο έσοδο λαμβάνεται το αναφερόμενο σε αυ¬ 
τά τα συμβόλαια τίμημα. Ειδικά, για τις περιοχές που δεν ι¬ 
σχύει το αντικειμενικό σύστημα προσδιορισμού της αξίας 
των ακινήτων, ως ακαθάριστα έσοδα λαμβάνονται: 

αα' Το τίμημα από τις πωλήσεις των πιο πάνω ακινήτων 
που αναφέρεται στα οικεία πωλητήρια συμβόλαια. 

ββ' Η διαφορά μεταξύ του τιμήματος της αξίας, κατά πε¬ 
ρίπτωση, που φορολογήθηκε, και της πραγματικής αξίας 
του ακινήτου, η οποία εξευρίσκεται σύμφωνα με τις διατά¬ 
ξεις που ισχύουν στη φορολογία μεταβίβασης ακινήτων.» 

16. Στην παράγραφο 2 του άρθρου 29 του Ν. 2238/1994 
προστίθενται περιπτώσεις γ' και δ' και τελευταίο νέο εδά¬ 
φιο, που έχουν ως εξής: 

«γ) η ημεδαπή επιχείρηση στο κεφάλαιο της οποίας με- 

τέχει με ποσοστό τουλάχιστον πενήντα τοις εκατό (50%) 
άλλη ημεδαπή επιχείρηση, στην οποία μετέχει αλλοδαπή ε¬ 
πιχείρηση με το ίδιο ή μεγαλύτερο ποσοστό, κατά το χρό¬ 
νο που κλείνει τη διαχείρισή της η αλλοδαπή επιχείρηση, 

δ) η ημεδαπή επιχείρηση στο κεφάλαιο της οποίας μετέ¬ 
χει με ποσοστό τουλάχιστον πενήντα τοις εκατό (50%) άλ¬ 
λη ημεδαπή επιχείρηση, κατά το χρόνο που κλείνει τη δια¬ 
χείρισή της η συμμετέχουσα επιχείρηση. 

Επί αλλαγής του χρόνου λήξης της διαχειριστικής περιό¬ 
δου της αλλοδαπής επιχείρησης ή της συμμετέχουσας, οι 
επιχειρήσεις των παραπάνω περιπτώσεων α', β', γ' και δ' 
μπορούν, χωρίς έγκριση του προϊσταμένου της δημόσιας 
οικονομικής υπηρεσίας, ναπροσαρμόζουντοχρόνολήξης 
της διαχειριστικής περιόδου με αυτόν της αλλοδαπής ή 
της συμμετέχουσας επιχείρησης.» 

17. Στην παράγραφο 7 του άρθρου 64 του Ν. 2238/1994 
προστίθεται περίπτωση δ', που έχει ως εξής: 

«δ) Συνιδιοκτησίες που συνεκμεταλλεύονται αλιευτικά 
σκάφη μέχρι και δέκα (10) κόρους ολικής χωρητικότητας 
στις οποίες συμμετέχουν αποκλειστικά επαγγελματίες αλι- 
είς.» 

18. Οι παράγραφοι 2 και 3 του άρθρου 3 του Α.Ν. 
148/1967 (ΦΕΚ173 Α') αντικαθίστανται ως εξής: 

«2. Οι διατάξεις της προηγούμενης παραγράφου δεν ε¬ 
φαρμόζονται αν η γενική συνέλευση των μετόχων με πλει- 
οψηφίατουλάχιστον εξήντα πέντε τοις εκατό (65%) του κα¬ 
ταβεβλημένου εταιρικού κεφαλαίου αποφασίσει αυτό. 
Στην περίπτωση αυτήν, το μη διανεμόμενο μέρισμα μέχρι 
τουλάχιστον ποσοστού τριάντα πέντε τοις εκατό (35%) ε¬ 
πί των καθαρών κερδών, που προβλέπεται από την προη¬ 
γούμενη παράγραφο, μεταφέρεται στα βιβλία της εταιρίας 
σε ειδικό λογαριασμό αποθεματικού προς κεφαλαιοποίη¬ 
ση. Το αποθεματικό αυτό υποχρεούται η ανώνυμη εταιρία 
εντός τετραετίας από το χρόνο του σχηματισμού του να κε- 
φαλαιοποιήσει, με έκδοση νέων μετοχών που παραδίδει 
δωρεάν στους δικαιούχους μετόχους. 

3. Οι διατάξεις των παραγράφων 1 και 2 δεν εφαρμόζο¬ 
νται εφόσον το αποφασίσει η Γενική Συνέλευση με πλειο- 
ψηφία εβδομήντα τοις εκατό (70%) τουλάχιστον του κατα¬ 
βεβλημένου εταιρικού κεφαλαίου.» 

19. Οι διατάξεις της προηγούμενης παραγράφου 
εφαρμόζονται για τα διανεμόμενα κέρδη που προέρχονται 
από ισολογισμούς που εγκρίνονται από τη γενική συνέ¬ 
λευση των μετόχων από την έναρξη ισχύος του παρόντος 
νόμου και εφεξής. 

20. Το τελευταίο εδάφιο της παραγράφου 1 του άρθρου 
34 του Ν. 2238/1994 αντικαθίσταται ως εξής: «Το καθαρό 
κέρδος που προκύπτει με βάση τα έσοδα αυτά φορολογεί¬ 
ται στο όνομα των υποχρέων, που αναφέρονται στην πα¬ 
ράγραφο 4 του άρθρου 2, με το συντελεστή που προβλέ- 
πεται στην παράγραφο 1 του άρθρου 10 κατά το έτος που 
διαλύεται η εταιρία, κοινωνία ή κοινοπραξία.» 

Άρθρο 4 

Έκπτωση δαπανών από τα ακαθάριστα έσοδα 
των επιχειρήσεων - Κίνητρα για την απασχόληση 
προσωπικού και πραγματοποίησης επενδύσεων. 

1. Μετά το δεύτερο εδάφιο της περίπτωσης θ' της παρα¬ 
γράφου 1 του άρθρου 31 του Ν. 2238/1994 προστίθενται 
δύο νέα εδάφια, που έχουν ως εξής: 

«Ειδικά για τις επιχειρήσεις σταθερής και κινητής τηλε¬ 
φωνίας, καθώς και για τις επιχειρήσεις εκμετάλλευσης 
συνδρομητικών τηλεοπτικών σταθμών, το ποσό της πρό¬ 
βλεψης υπολογίζεται στην αξία των υπηρεσιών ή συνδρο- 


μητικώνπου αναγράφεται στα εκδιδόμενα, σύμφωνα μετις 
διατάξειςτου Κ.Β.Σ., στοιχεία προς επιτηδευματίες ή ιδιώ¬ 
τες με εξαίρεση αυτά που εκδίδονται προς το Δημόσιο, 
δήμους και κοινότητες, δημόσιες επιχειρήσεις, οργανι¬ 
σμούς ή επιχειρήσεις κοινής ωφέλειας και νομικά πρόσω¬ 
πα δημοσίου δικαίου. Επίσης, για τις επιχειρήσεις του 
προηγούμενου εδαφίου, το ποσοστό υπολογισμού της 
πρόβλεψης ορίζεται σε επτάμισι τοις χιλίοις (7,5%ο) για ι¬ 
σολογισμούς που κλείνουν την 31 η Δεκεμβρίου 2000 και έ¬ 
να τοις εκατό (1%) για ισολογισμούς που κλείνουν την 31η 
Δεκεμβρίου 2001 και εφεξής.» 

2. Οι διατάξεις του πρώτου εδαφίου της προηγούμενης 
παραγράφου ισχύουν για ισολογισμούς που κλείνουν την 
31η Δεκεμβρίου 1999 και εφεξής. 

3. Από την έναρξη ισχύος των διατάξεων της παραγρά¬ 
φου 1 καταργούνται οι διατάξεις της παραγράφου 5 του 
άρθρου 2του Ν. 2374/1996 (ΦΕΚ32/Ά). 

4. Το δεύτερο εδάφιο της περίπτωσης ιγ' της παραγρά¬ 
φου 1 του άρθρου 31 του Ν. 2238/1994 αντικαθίσταται ως 
εξής: 

«Τα ποσά των δαπανών για βελτιώσεις και προσθήκες σε 
μισθωμένα ακίνητα εκπίπτουν ισόποσα από τα ακαθάριστα 
έσοδα των χρήσεων που διαρκεί η μίσθωση. Σε περίπτωση 
κατά την οποία ο ετήσιος συντελεστής απόσβεσης που 
προκύπτει με τον τρόπο αυτόν είναι μικρότερος από το συ¬ 
ντελεστή που ορίζεται από το Π.Δ. 100/1998 (ΦΕΚ 96/Α') 
για το ίδιο πάγιο στοιχείο, όταν αυτό είναι ιδιόκτητο, ε¬ 
φαρμόζονται τα οριζόμενα από το προεδρικό διάταγμα.» 

5. Στην περίπτωση ιστ'της παραγράφου 1 του άρθρου 31 
του Ν. 2238/1994 προστίθεται εδάφιο, που έχει ως εξής: 

«Εξαιρούνται τα μισθώματα που καταβάλλονται για 
ακίνητα κατά το μέρος που αναλογούν στην αξία του οι¬ 
κοπέδου.» 

6. Για την έκπτωση των δαπανών των περιπτώσεων ι' και 
ιη'της παραγράφου 1 του άρθρου 31 του Ν. 2238/1994, α¬ 
πό τα ακαθάριστα έσοδα των επιχειρήσεων των διαχειρι¬ 
στικών χρήσεων που λήγουν μετά τις 30 Δεκεμβρίου 1997 
και μέχρι τις 31 Δεκεμβρίου 2000 δεν απαιτείται προηγού¬ 
μενη έγκριση της Επιτροπής της πιο πάνω περίπτωσης ι'. Ο 
έλεγχος των δαπανών αυτών ανάγεται στην αρμοδιότητα 
των προϊσταμένων των αρμόδιων δημόσιων ελεγκτικών υ¬ 
πηρεσιών ΕΘΕΚ και ΠΕΚ, στα πλαίσια του ελεγκτικού τους 
έργου. Οι διατάξεις των προηγούμενων εδαφίων ισχύουν 
από το χρόνο που τέθηκαν σε ισχύ οι διατάξεις των παρα¬ 
γράφων 6 και 15του άρθρου 14του Ν. 2459/1997. 

7. Προσφυγές οι οποίες έχουν ασκηθεί μέχρι την ημερο¬ 
μηνία δημοσίευσης του παρόντος, σύμφωνα με τις διατά¬ 
ξεις των περιπτώσεων ι' και ιη' της παραγράφου 1 του άρ¬ 
θρου 31 του Ν. 2238/1994, θεωρούνται ως μη ασκηθείσες 
και δεν εξετάζονται. 

8. Στην παράγραφο 1 του άρθρου 31 του Ν. 2238/1994 
προστίθεται περίπτωση ιθ', που έχει ως εξής: 

«ιθ) Των ποσών για την αγορά ηλεκτρονικών υπολογι¬ 
στών και του λογισμικού (δΟΡΉΛ/ΑΒΕ) που παρέχονται 
στους υπαλλήλους της επιχείρησης για τηλεργασία.» 

9. Στο τέλος της παραγράφου 5 του άρθρου 11 του Π.Δ. 
100/1998 (ΦΕΚ 96 Α') προστίθεται εδάφιο, που έχει ως ε¬ 
ξής: 

«Η απόσβεση των ηλεκτρονικών υπολογιστών και του 
λογισμικού (30ΡΤ\Λ/ΑΒΕ) μπορεί να γίνεται και εφάπαξ κα¬ 
τά τη χρήση εντός της οποίας τίθενται σε λειτουργία.» 

10. Η ισχύςτων διατάξεων των παραγράφων 2,3,4,5 και 
6 του άρθρου 31 του Ν. 2238/1994 παρατείνεται έως και 
την 31η Δεκεμβρίου 2001. 

11. Οι διατάξεις της παραγράφου 4 του άρθρου 105 του 
Ν. 2238/1994 εφαρμόζονται ανάλογα και στα πιστωτικά ι¬ 
δρύματα που λειτουργούν με τη μορφή αμιγούς πιστωτι¬ 
κού συνεταιρισμού του Ν. 1667/1986 (ΦΕΚ 196 Ά). 

12. Το τρίτο εδάφιο της περίπτωσης ε'της παραγράφου 
1 του άρθρου 31 του Ν. 2238/1994 αντικαθίσταται ως εξής: 

«Δεν εκπίπτουν οι τυχόν καταβαλλόμενοι από την επιχεί¬ 
ρηση κάθε είδους φόροι που βαρύνουν τρίτους, με εξαί¬ 
ρεση τον ειδικό φόρο τραπεζικών εργασιών που επιβάλλε¬ 
ται επί των πάσης φύσεως ωφελειών από μετοχικούς τίτ¬ 
λους.» 

13. Για τον υπολογισμό των φορολογητέων κερδών των 
επιχειρήσεων αφαιρείται από το καθαρό εισόδημά τους, 
που προσδιορίζεται σύμφωνα με τις διατάξεις του Ν. 
2238/1994, ποσοστό πενήντα τοις εκατό (50%) επί των δα¬ 
πανών των εργοδοτικών εισφορών που καταβάλλονται για 
κύρια ασφάλιση και αφορούν προσλήψεις εργατοϋπαλλη- 
λικού προσωπικού που πραγματοποιούνται από τη δημοσί¬ 
ευση του νόμου αυτού και μέχρι 31.12.2001. Η μείωση των 
δηλούμενων κερδών της επιχείρησης με το ποσό της δα¬ 
πάνης αυτής ενεργείται, εφόσον: 

α) κατά την προηγούμενη από την πρόσληψη διαχειρι¬ 
στική περίοδο απασχολούνται στην επιχείρηση τουλάχι¬ 
στον πέντε (5) εργατοϋπάλληλοι με πλήρη απασχόληση 
και 

β) κατά τις διαχειριστικές περιόδους, τα κέρδη των ο¬ 
ποίων μειώνονται με τη δαπάνη αυτήν, δεν μειώνεται λόγω 
απόλυσης ο αριθμός του απασχολούμενου εργατοϋπαλ- 
ληλικού προσωπικού. 

Η ως άνω μείωση των κερδών των επιχειρήσεων θα 
ισχύει για χρονικό διάστημα δύο (2) ετών από το χρόνο 
πρόσληψης κάθε νέου εργαζομένου. 

Με κοινή απόφαση των Υπουργών Οικονομικών και Ερ¬ 
γασίας και Κοινωνικών Ασφαλίσεων καθορίζονται ο τρόπος 
της διαπίστωσης του απασχολούμενου εργατοϋπαλληλι- 
κού προσωπικού και κάθε άλλη αναγκαία λεπτομέρεια για 
την εφαρμογή της διάταξης της παραγράφου αυτής. 

14. Οιδιατάξειςτηςπαραγράφου 1 του άρθρου 20του Ν. 
1892/1990 (ΦΕΚ 101 Α') εφαρμόζονται και για τις χρήσεις 

1999, 2000 και 2001 (οικονομικά έτη 2000, 2001 και 2002) 
για το σχηματισμό του ειδικού αφορολόγητου αποθεματι- 
κού επενδύσεων, που θα χρησιμοποιηθεί σε νέες παραγω¬ 
γικές επενδύσεις, οι οποίες θα αρχίσουν μέσα στα έτη 

2000, 2001 και 2002, αντίστοιχα, και θα ολοκληρωθούν ε¬ 
ντός τριετίας από το σχηματισμό του αφορολόγητου απο- 
θεματικού. Το δικαίωμα σχηματισμού αυτού του ειδικού α¬ 
φορολόγητου αποθεματικού επενδύσεων παρέχεται απο¬ 
κλειστικά στις οριζόμενες στις διατάξεις της παραγράφου 
1 του άρθρου 3 του Ν. 2601/1998 (ΦΕΚ 81 Α') επιχειρήσεις, 
με εξαίρεση αυτές που αναφέρονται στις περιπτώσεις π' 
και ρ' της ίδιας παραγράφου. Το αποθεματικό υπολογίζε¬ 
ται στα αδιανέμητα κέρδη των εγκατεστημένων στην πε¬ 
ριοχή Α' επιχειρήσεων με ποσοστό μέχρι τριάντα τοις εκα¬ 
τό (30%) και των εγκατεστημένων στις λοιπές περιοχές ό¬ 
μοιων επιχειρήσεων μέχρι σαράντα τοις εκατό (40%). Ως 
παραγωγικές επενδύσεις με τις οποίες πρέπει να καλυφθεί 
αυτό το ειδικό αφορολόγητο αποθεματικό επενδύσεων 
λαμβάνονται οι επενδυτικές και λοιπές δαπάνες που ανα- 
φέρονται για κάθε κατηγορία δραστηριότητας στην παρά¬ 
γραφο 1 του άρθρου 3 του Ν. 2601/1998. Για την εφαρμο¬ 
γή των διατάξεων αυτής της παραγράφου ως περιοχές της 
επικράτειας νοούνται αυτές που αναφέρονται στο άρθρο 4 
του Ν. 2601/1998. 

Κατά τα λοιπά, εφαρμόζονται ανάλογα οι διατάξεις του 


άρθρου 22 του Ν. 1828/1989 (ΦΕΚ2Α'), όπως τροποποιή¬ 
θηκε και συμπληρώθηκε με το άρθρο 20 του Ν. 1892/1990. 

15. Οι διατάξεις της προηγούμενης παραγράφου εφαρ¬ 
μόζονται και για τα κέρδη του οικονομικού έτους 1999 που 
προέκυψαν από ισολογισμούς που έκλεισαν μετά την 31η 
Δεκεμβρίου 1998. 

16. Ζημίες επιχειρήσεων που προκύπτουν από τα τηρού¬ 
μενα βιβλία τρίτης κατηγορίας του Κ.Β.Σ. και δηλώθηκαν 
μέχρι το τέλος του οικείου οικονομικού έτους στην υπο¬ 
βαλλόμενη δήλωση φορολογίας εισοδήματος κατάτο χρό¬ 
νο πραγματοποίησής τους, συμψηφίζονται μετά δηλούμε- 
να κέρδη επόμενων χρήσεων, εφόσον υφίστανται οι προϋ¬ 
ποθέσεις που προβλέπονται από τις διατάξεις της 
παραγράφου 3 του άρθρου 4 του Ν.2238/1994, ανεξάρτη¬ 
τα αν το ποσό των ζημιών αυτών που δηλώθηκαν έχει με¬ 
ταφερθεί και συναθροισθεί με το ποσό της ζημίας των ε¬ 
πόμενων ετών. 

Οι διατάξεις της παραγράφου αυτής έχουν εφαρμογή 
για ζημίες που δεν μεταφέρθηκαν και δεν περιελήφθησαν 
στις δηλώσεις φορολογίας εισοδήματος μέχρι και του οι¬ 
κονομικού έτους 1999. 

17. Οι διατάξεις των παραγράφων 1 και 2 έχουν ανάλογη 
εφαρμογή και για τις επιχειρήσεις ύδρευσης - αποχέτευ¬ 
σης και το ποσό της πρόβλεψης υπολογίζεται στα έσοδα α¬ 
πό παροχή υπηρεσιών ύδρευσης - αποχέτευσης. 

18. Στην υποπερίπτωση ιβ' της περίπτωσης α' της παρα¬ 
γράφου 1 του άρθρου 31 του Ν. 2238/1994προστίθεται νέο 
εδάφιο, που έχει ως εξής: 

«Ειδικά τα έξοδα που πραγματοποιούν οι εταιρίες χρη¬ 
ματοδοτικής μίσθωσης του Ν. 1665/1986 (ΦΕΚ 194/Α') για 
την αγορά ακινήτων, τα οποία θα αποτελέσουν αντικείμενο 
σύμβασηςτου ίδιου νόμου, μπορούν να αποσβέννυνται και 
ισόποσα, ανάλογα μετά έτη διάρκειας της σύμβασης». 

19. Οι διατάξεις της προηγούμενης παραγράφου ισχύ¬ 
ουν για ακίνητα που αποκτούν οι εταιρίες χρηματοδοτικής 
μίσθω σης μέσα στη χρήση 1999 και εφεξής. 

Άρθρο 5 

Υποβολή δήλωσης φορολογίας εισοδήματος 
και παρακράτηση φόρου. 

1. Το προτελευταίο εδάφιο της παραγράφου 1 του άρ¬ 
θρου 22 του Ν. 2238/1994 αντικαθίσταται ως εξής: 

«Αν ο φορολογούμενος λάβει το εκκαθαριστικό σημείω¬ 
μα μετά την 31η Δεκεμβρίου του οικείου οικονομικού έ¬ 
τους, η προσφυγή ασκείται μέσα στις προθεσμίες που ο¬ 
ρίζονται στο άρθρο 66του Ν. 2717/1999 (ΦΕΚ 97/Ά).» 

2. Στην περίπτωση ζ' της παραγράφου 1 του άρθρου 61 
του Ν. 2238/1994 προστίθεται δεύτερο εδάφιο, που έχει ως 
εξής: 

«Εξαιρούνται οι κάτοικοι αλλοδαπής εφόσον διατηρούν 
στην Ελλάδα δευτερεύουσα κατοικία μέχρι εκατόν πενή¬ 
ντα (150) τετραγωνικά μέτρα.» 

3. Η περίπτωση ιβ'της παραγράφου 1 του άρθρου 61 του 
Ν. 2238/1994 καταργείται. 

4. Η παράγραφος 1 του άρθρου 62 του Ν. 2238/1994 α¬ 
ντικαθίσταται ως εξής: 

«1. Η δήλωση υποβάλλεται, σε δύο (2) αντίτυπα, αυτο¬ 
προσώπως από τον υπόχρεο ή από πρόσωπο που έχει ε¬ 
ξουσιοδοτηθεί από αυτόν ή ταχυδρομείται επί αποδείξει 
στον προϊστάμενο της δημόσιας οικονομικής υπηρεσίας, 
που είναι αρμόδιος σύμφωνα με τις διατάξεις του άρθρου 
63, μέχρι την 1η Μαρτίου του οικείου οικονομικού έτους. 

Κατ' εξαίρεση η δήλωση υποβάλλεται: 

α) Μέχρι την 1η Απριλίου του οικείου οικονομικού έτους, 

όταν μεταξύ των εισοδημάτων του φορολογούμενου περι¬ 
λαμβάνεται και γεωργικό εισόδημα ή εισόδημα από εκμί- 
σθωση ή δωρεάν παραχώρηση γεωργικής γης. 

β) Μέχρι τις 16 Απριλίου του οικείου οικονομικού έτους, 
όταν μεταξύ των εισοδημάτων του φορολογούμενου περι¬ 
λαμβάνονται και κέρδη από ατομικές εμπορικές γενικά επι¬ 
χειρήσεις ή από την ατομική άσκηση ελευθέριου επαγγέλ¬ 
ματος, όταν τηρούνται βιβλία τρίτης κατηγορίας του Κώδι¬ 
κα Βιβλίων και Στοιχείων και εφόσον η διαχειριστική τους 
περίοδος λήγει μέσα στους μήνες Νοέμβριο ή Δεκέμβριο. 

γ) Μέχρι τις 2 Μαΐου του οικείου οικονομικού έτους όταν 
μεταξύ των εισοδημάτων του φορολογουμένου περιλαμ¬ 
βάνεται: 

αα) Εισόδημα από συμμετοχή σε εταιρία ή κοινοπραξία ή 
κοινωνία που δεν τηρούν βιβλία ή τηρούν βιβλία πρώτης ή 
δεύτερης κατηγορίας του Κώδικα Βιβλίων και Στοιχείων, 
καθώς και εισόδημα από συμμετοχή σε εταιρία ή κοινο¬ 
πραξία ή κοινωνία που τηρούν βιβλία τρίτης κατηγορίας 
του Κώδικα Βιβλίων και Στοιχείων ή αν αυτές έχουν ως α¬ 
ντικείμενο εργασιών την αντιπροσώπευση ή πρακτόρευση 
ασφαλιστικών εταιριών ή τη μεσιτεία ασφαλειών, καθώς 
και την πρακτόρευση ή αντιπροσώπευση τραπεζών ή αν 
αυτές συμμετέχουν σε εταιρία ή κοινοπραξία που τηρεί βι¬ 
βλία τρίτης κατηγορίας του Κώδικα Βιβλίων και Στοιχείων 
και εφόσον η διαχειριστική περίοδος λήγει μέσα στους μή¬ 
νες Νοέμβριο ή Δεκέμβριο του προηγούμενου ημερολο¬ 
γιακού έτους. Με αποφάσεις του Υπουργού Οικονομικών, 
οι οποίες δημοσιεύονται στην Εφημερίδα της Κυβερνήσε- 
ως, μπορεί να επεκτείνεται η εφαρμογή της διάταξηςτης υ¬ 
ποπερίπτωσης αυτής και σε ορισμένες κατηγορίες υπο- 
χρέων, των οποίων ο προσδιορισμός του εισοδήματος ε- 
ξαρτάται, κατά κύριο λόγο, από την εκκαθάριση 
δοσοληπτικών λογαριασμών μεταξύ αυτών και επιχειρή¬ 
σεων που τηρούν βιβλία τρίτης κατηγορίας του Κώδικα 
Βιβλίων και Στοιχείων, στα οποία εμφανίζονται αυτοί οι 
λογαριασμοί. 

ββ) Εισόδημα από μισθωτές υπηρεσίες, 
γγ) Εισόδημα που προέκυψε στο εξωτερικό, 
δδ) Εισόδημα από αμοιβές ως αξιωματικού ή κατώτερου 
πληρώματος εμπορικών πλοίων. 

εε) Εισόδημα που προέκυψε στην ημεδαπή, εφόσον ο 
φορολογούμενος δεν κατοικεί ούτε διαμένει σε αυτήν. 

δ) Μέχρι την ημερομηνία που ορίζεται από την παράγρα¬ 
φο αυτήν για τα από κάθε πηγή εισοδήματα του δικαιού¬ 
χου, του έτους είσπραξης ή απόκτησης των εισοδημάτων: 
αα) από μισθώματα ακινήτων γενικά που καταβάλλονται α¬ 
ναδρομικούς με βάση νόμο ή δικαστική απόφαση, ββ) από 
κάθε είδους αποδοχές και συντάξεις που καταβάλλονται α¬ 
ναδρομικούς με βάση νόμο, δικαοττική απόφαση ή συλλογι¬ 
κή σύμβαοτη, καθώς και από πρόσθετες αμοιβές και αποζη¬ 
μιώσεις του δεύτερου εδαφίου της παραγράφου 2 του άρ¬ 
θρου 46, γγ) από διατροφή που καταβάλλεται 
αναδρομικώς με βάση δικαστική απόφαση και δδ) από υ¬ 
πηρεσίες ελευθέριου επαγγέλματος που αντιπροσωπεύ¬ 
ουν εργασίες δύο ή περισσότερων ετών και καταβάλλονται 
μεταγενέστερα. 

ε) Όταν, κατ' εφαρμογή των διατάξεων της περίπτωσης 
β'της παραγράφου 5 του άρθρου 28 και του τρίτου εδαφί¬ 
ου της παραγράφου 1 του άρθρου 29, η διαχειριστική πε¬ 
ρίοδος είναι υπερδωδεκάμηνη, υποβάλλονται δύο δηλώ¬ 
σεις, μία για τη δωδεκάμηνη περίοδο και μία για τη μικρό¬ 
τερη περίοδο, μέσα στην προθεσμία που ορίζεται για την 
υποβολή της δήλωσης της δωδεκάμηνης περιόδου. 

Η υποβολή της δήλωσης πραγματοποιείται ανάλογα με 


το τελευταίο ψηφίο του αριθμού φορολογικού μητρώου 
(Α.Φ.Μ.) του φορολογουμένου, με αρχή, για το ψηφίο 1, τις 
ημερομηνΓες που αναφέρονται στις παραπάνω περιπτώ¬ 
σεις και ολοκληρώνεται μέσα σε έντεκα (11) εργάσιμες η¬ 
μέρες, εκτός των υποπεριπτώσεων ββ', γγ', δδ' και εε' της 
περίπτωσης γ' που ολοκληρώνεται σε είκοσι δύο (22) ερ¬ 
γάσιμες ημέρες. 

στ) Στην περίπτωση γ' της παραγράφου 3 του προηγού¬ 
μενου άρθρου, η προθεσμία υποβολής της δήλωσης πα- 
ρατείνεται για έξι (6) μήνες από την ημερομηνία του θανά¬ 
του του υποχρέου, εφόσον η λήξη της προθεσμίας αυτής 
συμπίπτει με ημερομηνία πριν από την παρέλευση έξι (6) 
μηνών από το θάνατο του υπόχρεου φορολογουμένου. 

Μετά την παρέλευση της προθεσμίας που ορίζεται στην 
παράγραφο αυτήν και σε κάθε περίπτωση πριν από την κα¬ 
ταχώριση στο οικείο βιβλίο του φύλλου ελέγχου, που εκδί- 
δεται σύμφωνα με τις διατάξεις του άρθρου 68, επιτρέπε¬ 
ται η επίδοση αρχικής ή συμπληρωματικής δήλωσης, για 
την οποία επιβάλλεται και ο οριζόμενος από τις διατάξεις 
του άρθρου 1 του Ν. 2523/1997 πρόσθετος φόρος. Αρχι¬ 
κή ή συμπληρωματική δήλωση για τα εισοδήματα τα οποία 
έχουν περιληφθεί στο φύλλο ελέγχου, η οποία επιδίδεται 
μετά την καταχώρισή της στα τηρούμενα από τον προϊστά¬ 
μενο της δημόσιας οικονομικής υπηρεσίας βιβλία, είναι α¬ 
παράδεκτη και δεν παράγει έννομο αποτέλεσμα.» 

5. Η περίπτωση α'της παραγράφου 1 του άρθρου 63 του 
Ν. 2238/1994 αντικαθίσταται ως εξής: 

«α) Για τα πρόσωπα που ασκούν ατομικώς εμπορική επι¬ 
χείρηση γενικά ή ελευθέριο επάγγελμα, αρμόδιος είναι, 
κατά περίπτωση, ο κατά το χρόνο υποβολής της δήλωσης, 
προϊστάμενος της δημόσιας οικονομικής υπηρεσίας της έ¬ 
δρας της κύριας επιχείρησής τους ή του κύριου επαγ¬ 
γέλματος τους.» 

6. Η παράγραφος 1 του άρθρου 64 του Ν. 2238/1994 α¬ 
ντικαθίσταται ως εξής: 

«1. Οι υπόχρεοι, που υπόκεινται σε φορολογία σύμφωνα 
με τις διατάξεις του άρθρου 10, υποβάλλουν δήλωση φό¬ 
ρου εισοδήματος στον προϊστάμενο της αρμόδιας δημό¬ 
σιας οικονομικής υπηρεσίας, ως εξής: 

α) Μέχρι την 1η Απριλίου του οικείου οικονομικού 
έτους, αν η εταιρία ή η κοινοπραξία ή η κοινωνία δεν τηρεί 
βιβλία ή τηρεί βιβλία πρώτης ή δεύτερης κατηγορίας του 
Κώδικα Βιβλίων και Στοιχείων. Η υποβολή της δήλωσης 
πραγματοποιείται ανάλογα με το τελευταίο ψηφίο του α¬ 
ριθμού φορολογικού μητρώου (Α.Φ.Μ.) του φορολογουμέ- 
νου με αρχή το ψηφίο 1 και ολοκληρώνεται μέσα σε έντεκα 
(11) εργάσιμες ημέρες. 

β) Μέχρι τις 15 Απριλίου του οικείου οικονομικού έτους, 
αν η εταιρία έχει ως αντικείμενο εργασιών την αντιπροσώ¬ 
πευση ή πρακτόρευση ασφαλιστικών εταιριών ή τη μεσι¬ 
τεία ασφαλειών, καθώς και την πρακτόρευση ή αντιπρο¬ 
σώπευση τραπεζών ή αν αυτή συμμετέχει σε εταιρία ή κοι¬ 
νοπραξία που τηρεί βιβλία τρίτης κατηγορίας του Κώδικα 
Βιβλίων και Στοιχείων και εφόσον η διαχειριστική περίοδος 
αυτής λήγει μέσα στους μήνες Νοέμβριο ή Δεκέμβριο του 
προηγούμενου ημερολογιακού έτους. 

γ) Αν, κατ' εφαρμογή των διατάξεων της περίπτωσης β' 
της παραγράφου 5 του άρθρου 28 και του τρίτου εδαφί¬ 
ου της παραγράφου 1 του άρθρου 29, η διαχειριστική πε¬ 
ρίοδος είναι υπερδωδεκάμηνη, υποβάλλονται δύο δηλώ¬ 
σεις, μία για τη δωδεκάμηνη περίοδο και μία για τη μικρό¬ 
τερη περίοδο, μέσα στην προθεσμία που ορίζεται για τη 
δήλωση της δωδεκάμηνης περιόδου. Στην περίπτωση αυ- 

τήν η κατανομή των αποτελεσμάτων γίνεται με βάση τα α¬ 
καθάριστα έσοδα καθεμιάς περιόδου. 

δ) Μέσα σε τρεισήμισι (3,5) μήνες από την ημερομηνία 
λήξης της διαχειριστικής περιόδου, αν η εταιρία ή η κοινο- 
πραξίαή η κοινωνίατηρεί βιβλία τρίτης κατηγορίας του Κώ¬ 
δικα Βιβλίων και Στοιχείων. 

ε) Μέσα σε τρεις (3) μήνες από την ημερομηνία λύσης, 
μετατροπής ή συγχώνευσης της εταιρίας ή κοινοπραξίας, 
κατά περίπτωση, και εφόσον η εταιρία ή η κοινοπραξία τη¬ 
ρεί βιβλία πρώτης ή δεύτερης κατηγορίας του Κώδικα Βι¬ 
βλίων και Στοιχείων και η διαχειριστική περίοδός της λήγει 
μέχρι τις 30 Νοεμβρίου του οικείου οικονομικού έτους. 

στ) Για τους υπόχρεους της παραγράφου 4 του άρθρου 
2 που έχουν τεθεί υπό εκκαθάριση εφαρμόζεται ανάλογα η 
περίπτωση γ' της παραγράφου 2 του άρθρου 107. 

Η δήλωση επιδίδεται από το νόμιμο εκπρόσωπο ή το πρό¬ 
σωπο που έχει ορισθεί γι' αυτό, στον προϊστάμενο της αρ¬ 
μόδιας δημόσιας οικονομικής υπηρεσίας.» 

7. Στην παράγραφο 2 του άρθρου 64 του Ν. 2238/1994 
προστίθεται εδάφιο, που έχει ως εξής: 

«Πριν από την υποβολή εκπρόθεσμης δήλωσης νομίμως 
επιλαμβάνεται ο προϊστάμενος της δημόσιας οικονομικής 
υπηρεσίας, που ήταν αρμόδιος για το αμέσως προηγούμε¬ 
νο της υποβολής της εκπρόθεσμης δήλωσης χρονικό διά¬ 
στημα.» 

8. Οιπεριπτώσεις α' και β'της παραγράφου 2 του άρθρου 
107 του Ν. 2238/1994 αντικαθίστανται ως εξής: 

«α) Από τα νομικά πρόσωπα της παραγράφου 1 του άρ¬ 
θρου 101, μέχρι τη δέκατη (10η) ημέρα του πέμπτου μήνα 
από την ημερομηνία λήξης της διαχειριστικής περιό¬ 
δου, για τα εισοδήματα που απόκτησαν μέσα σε αυτήν. 

Με απόφαση του Υπουργού Οικονομικών, που δημοσι¬ 
εύεται στην Εφημερίδα της Κυβερνήσεως, μπορεί να μετα- 
φέρεται ειδικά για τις ημεδαπές ανώνυμες εταιρίες η ημε¬ 
ρομηνία λήξης της προθεσμίας που ορίζεται πιο πάνω και 
η υποβολή της δήλωσης να γίνεται ανάλογα με το τελευ¬ 
ταίο ψηφίο του αριθμού φορολογικού μητρώου (Α.Φ.Μ.) 
του νομικού προσώπου. 

β) Από τα νομικά πρόσωπα της παραγράφου 2 του άρ¬ 
θρου 101, μέχρι τις 10 Μαρτίου του οικείου οικονομικού έ¬ 
τους για τα εισοδήματα που απέκτησαν μέσα στο αμέσως 
προηγούμενο έτος, ανεξάρτητα αν τα εισοδήματα αυτά υ- 
πόκεινται ή όχι σε φορολογία. Η υποβαλλόμενη δήλωση 
συνοδεύεται υποχρεωτικά με αναλυτική κατάσταση εσό¬ 
δων και εξόδων.» 

9. Μετά το πρώτο εδάφιο της παραγράφου 6 του άρ¬ 
θρου 13 του Ν. 2238/1994 προστίθεται νέο εδάφιο, που έ¬ 
χει ως εξής: 

«Ομοίως, ενεργείται παρακράτηση φόρου και στα ποσά 
που καταβάλλονται σε αλλοδαπά αθλητικά σωματεία, 
επαγγελματικά ή μη, καθώς και σε οποιοδήποτε τρίτο αλ¬ 
λοδαπό φυσικό ή νομικό πρόσωπο, για τη μεταβίβαση σε η¬ 
μεδαπά αθλητικά σωματεία, ανεξάρτητα από τη νομική 
μορφή τους, του δικαιώματος χρησιμοποίησης αλλοδα¬ 
πών ποδοσφαιριστών, καλαθοσφαιριστών, πετοσφαιρι- 
στών, υδατοσφαιριστών και λοιπών αθλητών.» 

10. Τατέταρτο και πέμπτο εδάφια της παραγράφου 3 του 
άρθρου 14του Ν. 2238/1994 αντικαθίστανται ως εξής: 

«Τα ποσά που παρακρατήθηκαν στέλνονται με επιταγή 
στη δημόσια οικονομική υπηρεσία κατοίκων εξωτερικού. 
Οι εκκαθαριστές υποβάλλουν τις δηλώσεις αυτές, μέσω 
της προξενικής αρχής, στον προϊστάμενο της δημόσιας οι¬ 
κονομικής υπηρεσίας κατοίκων εξωτερικού, ο οποίος συ¬ 
ντάσσει τους οικείους χρηματικούς καταλόγους.» 


11 Η περίπτωση β' της παραγράφου 2 του άρθρου 52 
του Ν. 2238/1994 αντικαθίσταται ως εξής: 

«β) Στους βεβαιωτικούς τίτλους περιλαμβάνονται μόνο 
εισοδήματα από μισθωτές υπηρεσίες γενικά και από ιδιο¬ 
κατοίκηση κύριας και δευτερεύουσας κατοικίας.» 

12. Στην περίπτωση ε'της παραγράφου 1 του άρθρου 55 
του Ν. 2238/1994 προστίθεται τελευταίο εδάφιο, που έχει 
ως εξής: 

«Επίσης, σε παρακράτηση φόρου είκοσι τοις εκατό 
(20%) υπόκειται το ακαθάριστο ποσό της αποζημίωσης 
που καταβάλλει ο εκμισθωτής στο μισθωτή, σε περίπτωση 
καταγγελίας της σύμβασης εμπορικής μίσθωσης ακινή¬ 
του, με βάση νόμο ή μετά από δικαστική απόφαση ή μετά 
από συμφωνία μεταξύ των διαδίκωνπουπαραιτήθηκαντης 
σχετικής δίκης». 

13. Στην παράγραφο 1 του άρθρου 58 του Ν. 2238/1994 
προστίθεται τελευταίο εδάφιο, που έχει ως εξής: 

«Οι διατάξεις του τελευταίου εδαφίου της περίπτωσης ε' 
της παραγράφου 1 του άρθρου 55 εφαρμόζονται ανάλογα». 

14. Οι παράγραφοι 1 και 2 του άρθρου 59 του Ν. 
2238/1994 αντικαθίστανται ως εξής: 

«1. Όσοι παρακρατούν φόρο, σύμφωνα με τις διατάξεις 
των παραγράφων 4, 5, 6 και 7 του άρθρου 14, των περι¬ 
πτώσεων α', ε' και η' της παραγράφου 1 του άρθρου 55 και 
των άρθρων 56,57 και 58, υποχρεούνται να αποδίδουν αυ¬ 
τόν με εφάπαξ καταβολή στη δημόσια οικονομική υπηρε¬ 
σία της έδρας τους, μέχρι την 20ή ημέρα των μηνών Μαρ¬ 
τίου, Μα! ου, Ιουλίου, Σεπτεμβρίου, Νοεμβρίου και Ιανουά¬ 
ριου κάθε έτους με προσωρινή δήλωση, η οποία 
περιλαμβάνει τα ακαθάριστα ποσά που έχουν καταβληθεί 
στο προηγούμενο ημερολογιακό δίμηνο και το φόρο που 
παρακρατήθηκε. Η υποβολή της δήλωσης πραγματοποι¬ 
είται ανάλογα με το τελευταίο ψηφίο του αριθμού φορολο¬ 
γικού μητρώου (Α.Φ.Μ.) του φορολογουμένου, με αρχή για 
το ψηφίο 1 την εικοστή (20ή) ημέρατων μηνών αυτών και ο¬ 
λοκληρώνεται μέσα σε έντεκα (11) εργάσιμες ημέρες. 

2. Ειδικώς, εάν ο υπόχρεος παρακράτησης φόρου 
απασχολεί ή καταβάλλει συντάξεις σε περισσότερα από 
πεντακόσια (500) πρόσωπα, ανεξάρτητα από το διάστημα 
που διαρκεί μέσα στο έτος η απασχόληση ή η συνταξιοδό- 
τησή τους, υποχρεούται να αποδίδει τα ποσά που παρα¬ 
κράτησε, κατά τη διάρκεια κάθε μήνα, μέχρι την εικοστή 
(20ή) ημέρα του επόμενου από την παρακράτηση μήνα. 

Γ ια την υποβολή της δήλωσης έχουν εφαρμογή τα ανα- 
φερόμενα στις διατάξεις της προηγούμενης παραγρά¬ 
φου». 

15. Η παράγραφος 1 του άρθρου 60 του Ν. 2238/1994 α¬ 
ντικαθίσταται ως εξής: 

«1. Όσοι παρακρατούν φόρο, σύμφωνα με τις διατάξεις 
των παραγράφων 1 και 2 του άρθρου 14, υποχρεούνται να 
αποδίδουν αυτόν με εφάπαξ καταβολή στη δημόσια οικο¬ 
νομική υπηρεσία της έδρας τους, υποβάλλοντας δήλωση 
μέσα στον επόμενο από την παρακράτηση μήνα, η οποία 
περιλαμβάνει το ονοματεπώνυμο, όνομα πατέρα ή συζύ¬ 
γου, τη διεύθυνση των δικαιούχων, τα καταβληθέντα ποσά 
και το φόρο που αναλογεί σε αυτά». 

16. Το πρώτο εδάφιο της παραγράφου 6 του άρθρου 64 

του Ν. 2238/1994 αντικαθίσταται ως εξής: # 

«Οι διατάξεις του άρθρου 52, εκτός από τα δύο τελευταία 
εδάφια της παραγράφου 1 του ίδιου άρθρου, του άρθρου 
53, των δεύτερου και τρίτου εδαφίων και της περίπτωσης 
ια'της παραγράφου 1, καθώς και των παραγράφων 4 και 5 
του άρθρου 61, των άρθρων 65 έως και 90, εφαρμόζονται 
ανάλογα». 

17. Το προτελευταίο εδάφιο της παραγράφου 2 του άρ¬ 
θρου 66 του Ν. 2238/1994 αντικαθίσταται ως εξής: 

«Αν ο φορολογούμενος λάβει αυτό το σημείωμα μετάτις 
31 Δεκεμβρίου του οικείου οικονομικού έτους, η αμφισβή¬ 
τηση ασκείται μέσα στις προθεσμίες που ορίζονται στο άρ¬ 
θρο 66 του Ν. 2717/1999»». 

18. Με αποφάσεις του Υπουργού Οικονομικών ρυθμίζο¬ 
νται οι λεπτομέρειες για την εφαρμογή των παραγράφων 4 
και 6 του άρθρου αυτού, καθώς και του άρθρου 59 του Ν. 
2238/1994, καταργουμένης της παραγράφου 8 του 
ίδιου άρθρου. 

19. Όπου στις κείμενες διατάξεις αναφέρονται διατάξεις 
του Ν. 4125/1960 (ΦΕΚ 202 Α') εφαρμόζονται οι αντίστοι¬ 
χες διατάξεις του Ν. 2717/1999 και σε περίπτωση που δεν 
υπάρχουν τέτοιες αντίστοιχες διατάξεις στο νόμο αυτόν, 
εξακολουθούν να εφαρμόζονται τα κείμενα των διατάξεων 
του Ν. 4125/1960. 

20. Η περίπτωση β' της παραγράφου 4 του άρθρου 45 
του Ν. 2238/1994 αντικαθίσταται ως εξής: 

«β) Οιδαπάνεςπου καταβάλλονται στα πρόσωπα που με¬ 
τακινούνται με εντολή του Δημοσίου, των οργανισμών το¬ 
πικής αυτοδιοίκησης (Ο.Τ.Α.) Α' και Β' βαθμού και των λοι¬ 
πών νομικών προσώπων δημοσίου δικαίου (Ν.Π.Δ.Δ.), ό¬ 
πως ορίζονται με τις διατάξεις του Ν. 2685/1999 (ΦΕΚ 
35/Α') και του Π.Δ/τος 200/1993 (ΦΕΚ75/Α').»> 

21. Απαλλάσσεται από το φόρο εισοδήματος, τέλη και 
λοιπές επιβαρύνσεις το ποσό της επιδότησης ενοικίου ή 
συγκατοίκησης, για την εξασφάλιση στέγης μέχρι την ορι¬ 
στική επισκευή ή ανακατασκευή των κατοικιών τους, που 
καταβάλλεται με βάση τα προβλεπόμενα από την αριθμ. 
οικ/3876/14.9.1999 απόφαση του Υφυπουργού Περιβάλ¬ 
λοντος, Χωροταξίας και Δημόσιων Έργων στους ιδιοκτή¬ 
τες ή ενοικιαστές κατοικιών, οι οποίες χαρακτηρίστηκαν ή 
θα χαρακτηριστούν από τον επανέλεγχο κατεδαφιστέες ή 
προσωρινά μη κατοικήσιμες στη σεισμόπληκτη ζώνη του 
Νομού Αττικής, που πλήγηκε από το σεισμό της 7ης Σε¬ 
πτεμβρίου 1999 για την κάλυψη των στεγαστικών αναγκών 
τους. 

Οι διατάξεις της παραγράφου αυτής εφαρμόζονται για 
τα ποσά της επιδότησης που καταβάλλονται από την ημε¬ 
ρομηνία έκδοσης της ως άνω απόφασης. 

Άρθρο 6 

Καθαρό εισόδημα επιχειρήσεων. 

1. Το άρθρο 33 του Ν. 2238/1994 αντικαθίσταται ως εξής: 

«Άρθρο 33 

Ειδικός προσδιορισμός του καθαρού εισοδήματος. 

1. Για τις επιχειρήσεις που τηρούν βιβλία και στοιχεία 
δεύτερης κατηγορίας του Κώδικα Βιβλίων και Στοιχείων, το 
καθαρό εισόδημά τους, που προσδιορίζεται εξωλογιστι- 
κώς σύμφωνα με το προηγούμενο άρθρο, δεν μπορεί να εί¬ 
ναι μικρότερο από το καθαρό εισόδημα που εξευρίσκεται 
λογιστικώς με την έκπτωση από τα ακαθάριστα έσοδά το υς 
των εξόδων που ορίζονται στο άρθρο 31. Στην περίπτωση 
αυτήν για την εφαρμογή της περίπτωσης γ' της παραγρά¬ 
φου 1 του άρθρου 31, όταν δεν διενεργήθηκε απογραφή ή 
δεν υπάρχει τέτοια υποχρέωση, σύμφωνα με τις διατάξεις 
του Κώδικα Βιβλίων και Στοιχείων, ως απογραφή λήξης 
της διαχειριστικής περιόδου λαμβάνεται ποσοστό δέκα 
τοις εκατό (10%) επί των αγορών της περιόδου αυτής και 
ως απογραφή έναρξης ποσοστό δέκα τοις εκατό (10%) επί 
των αγορών της προηγούμενης διαχειριστικής περιόδου. 
Αν προαιρετικά έχει συνταχθεί απογραφή έναρξης και λή¬ 


ξης, για τον προσδιορισμό του καθαρού εισοδήματος λαμ- 
βάνονται υπόψη τα δεδομένα αυτών, με την προϋπόθεση 
ότι θα συνεχισθεί η σύνταξη των απογραφών για μία τριε¬ 
τία από τη σύνταξη της πρώτης προαιρετικής απογραφής 
λήξης. Αν δεν τηρηθεί η υποχρέωση αυτή, επιβάλλονται οι 
προβλεπόμενες από τις διατάξεις του Κώδικα Βιβλίων και 
Στοιχείων κυρώσεις για τη μη σύνταξη απογραφής. 

2. Για τις επιχειρήσεις παροχής υπηρεσιών που τηρούν 
βιβλία και στοιχεία δεύτερης ή προαιρετικά τρίτης κατη¬ 
γορίας του Κώδικα Βιβλίων και Στοιχείων και οι οποίες κα¬ 
τά τη διαχειριστική περίοδο πραγματοποίησαν ακαθάρι¬ 
στα έσοδα μέχρι και είκοσι εκατομμύρια (20.000.000) 
δραχμές, το καθαρό εισόδημά τους, όπως αυτό εξευρί¬ 
σκεται λογιστικώς, σύμφωνα με τις διατάξεις του άρθρου 
31, δεν μπορεί να είναι μικρότερο από αυτό που προσδιο¬ 
ρίζεται εξωλογιστικώς, σύμφωνα με τις διατάξεις του άρ¬ 
θρου 32. 

3. Γ ια τις μικτές επιχειρήσεις πώλησης ή παραγωγής και 
παροχής υπηρεσιών που τηρούν βιβλία δεύτερης ή προ¬ 
αιρετικά τρίτης κατηγορίας του Κώδικα Βιβλίων και Στοι¬ 
χείων και οι οποίες κατά τη διαχειριστική περίοδο πραγμα¬ 
τοποίησαν ακαθάριστα έσοδα από τον κλάδο της παροχής 
υπηρεσιών μέχρι και είκοσι εκατομμύρια (20.000.000) 
δραχμές, το συνολικό καθαρό εισόδημά τους, όπως αυτό 
εξευρίσκεται για όλους τους κλάδους τους λογιστικώς, 
σύμφωνα με τις διατάξεις του άρθρου 31, δεν μπορεί να εί¬ 
ναι μικρότερο από το συνολικό εισόδημά τους που προσ¬ 
διορίζεται εξωλογιστικώς, σύμφωνα με τις διατάξεις του 
άρθρου 32. 

4. Για τις μικτές επιχειρήσεις πώλησης ή παραγωγής και 
παροχής υπηρεσιών που τηρούν βιβλία δεύτερης ή προ¬ 
αιρετικά τρίτης κατηγορίας του Κώδικα Βιβλίων και Στοι¬ 
χείων και οι οποίες κατά τη διαχειριστική περίοδο πραγμα¬ 
τοποίησαν ακαθάριστα έσοδα από τον κλάδο της παροχής 
υπηρεσιών πάνω από είκοσι εκατομμύρια (20.000.000) 
δραχμές, το συνολικό καθαρό εισόδημά τους, όπως αυτό 
εξευρίσκεται για όλους τους κλάδους τους λογιστικώς, 
σύμφωνα με τις διατάξεις του άρθρου 31, δεν μπορεί να εί¬ 
ναι μικρότερο από το συνολικό εισόδημά τους που προσ¬ 
διορίζεται εξωλογιστικώς, σύμφωνα με τις διατάξεις του 
άρθρου 32 για τον κλάδο της εμπορίας ή παραγωγής και 
λογιστικώς, σύμφωνα με τις διατάξεις του άρθρου 31, για 
τον κλάδο της παροχής υπηρεσιών. 

Οι διατάξεις της παραγράφου αυτής, καθώς και της 
προηγούμενης, προκειμένου για επιχειρήσεις που τηρούν 
προαιρετικά βιβλία τρίτης κατηγορίας του Κώδικα Βιβλίων 
και Στοιχείων, έχουν εφαρμογή εφόσον τα ακαθάριστα έ¬ 
σοδα του κλάδου της παροχής υπηρεσιών αποτελούν του¬ 
λάχιστον το εβδομήντα τοις εκατό (70%) των συνολικών α¬ 
καθάριστων εσόδων τους. 

5. Για τις παρακάτω επιχειρήσεις, όταν αυτές δεν τηρούν 
βιβλία ή τηρούν βιβλία δεύτερης κατηγορίας του Κώδικα 
Βιβλίων και Στοιχείων, το καθαρό τους εισόδημα δεν μπο¬ 
ρεί να είναι μικρότερο από τα παρακάτω ποσά: 

α) Γ ια επιχειρήσεις που εκμεταλλεύονται επιβατικά αυ¬ 
τοκίνητα δημόσιας χρήσης: 

αα) Για επιβατικό αυτοκίνητο δημόσιας χρήσης, με άδεια 
κυκλοφορίας εκατό τοις εκατό (100%) και οδηγό τον ιδιο¬ 
κτήτη, σε τέσσερα εκατομμύρια διακόσιες είκοσι οκτώ 
χιλιάδες (4.228.000) δραχμές. 

ββ) Για το επιβατικό αυτοκίνητο δημόσιας χρήσης με ά¬ 
δεια κυκλοφορίας εκατό τοις εκατό (100%) και οδηγό τρί¬ 
το πρόσωπο, σε τρία εκατομμύρια πεντακόσιες είκοσι 
τρεις χιλιάδες (3.523.000) δραχμές. 

γγ) Για επιβατικό αυτοκίνητο δημόσιας χρήσης με άδεια 
κυκλοφορίας πενήντα τοις εκατό (50%) και οδηγό τον 
ιδιοκτήτη, σε τρία εκατομμύρια τριακόσιες ενενήντα δύο 
χιλιάδες (3.392.000) δραχμές. 

δδ) Γ ια επιβατικό αυτοκίνητο δημόσιας χρήσης με ά¬ 
δεια κυκλοφορίας πενήντα τοις εκατό (50%) και οδηγό τρί¬ 
το πρόσωπο, σε δύο εκατομμύρια πεντακόσιες πενήντα έ¬ 
ξι χιλιάδες (2.556.000) δραχμές. 

Οι υποπεριπτώσεις ββ' και δδ' εφαρμόζονται ανάλογα και 
για τους μη ιδιοκτήτες εκμεταλλευτές επιβατικών αυτοκι¬ 
νήτων δημόσιας χρήσης. Τα παραπάνω ποσά μειώνονται 
προκειμένου για επιβατικά αυτοκίνητα δημόσιας χρήσης 
που έχουν την έδρα τους σε πόλεις με πληθυσμό κάτω από 
διακόσιες χιλιάδες (200.000) κατοίκους κατά ποσοστό 
τριάντα τοις εκατό (30%) και κάτω από πενήντα χιλιάδεο 
(50.000) κατοίκους κατά ποσοστό πενήντα τοις εκατό 
(50%). Γ ια επιχειρήσεις που εκμεταλλεύονται επιβατικά λε¬ 
ωφορεία μη ενταγμένα σε Κ.Τ.Ε.Λ., τα ποσά αυτής της πε¬ 
ρίπτωσης προσαυξάνονται κατά πενήντα τοις εκατό (50%) 
και αποτελούν το καθαρό εισόδημα των επιχειρήσεων αυ¬ 
τών. 

β) Για επιχειρήσεις που εκμεταλλεύονται φορτηγά 
αυτοκίνητα δημόσιας χρήσης με βάση το ωφέλιμο φορτίο 
του αυτοκινήτου, ως ακολούθως: 


Ωφέλιμο φορτίο 
(τόννοι) 

Με οδηγό 
τον ιδιοκτήτη 

Με οδηγό τρίτο 
πρόσωπο 

μέχρι 5 

2.917.000 

1.994.000 

πάνω από 5 μέχρι 11 

3.687.000 

2.642.000 

πάνω από 11 μέχρι 16,5 

4.516.000 

3.195.000 

πάνω από 16,5 

5.321.000 

3.460.000 


Για φορτηγά αυτοκίνητα δημόσιας χρήσης που εκτελούν 
διεθνείς μεταφορές τα παραπάνω ποσά προσαυξάνονται 
κατά ποσοστό είκοσι πέντε τοις εκατό (25%). Τα παραπά¬ 
νω ποσά μειώνονται προκειμένου για επιχειρήσεις που εκ¬ 
μεταλλεύονται φορτηγά αυτοκίνητα δημόσιας χρήσης και 
έχουν την έδρα τους σε πόλεις με πληθυσμό κάτω από δια¬ 
κόσιες χιλιάδες (200.000) κατοίκους, κατά ποσοστό είκοσι 
τοις εκατό (20%). 

Τα ανώτατα όρια του καθαρού εισοδήματος αυτής της 
παραγράφου περιορίζονται σε τόσα δωδέκατα όσοι οι μή¬ 
νες λειτουργίας της επιχείρησης σε περίπτωση κατά την ο¬ 
ποία η επιχείρηση έκανε έναρξη λειτουργίας ή διακοπής 
των εργασιών της μέσα στην κρινόμενη περίοδο. Από το 
οικονομικό έτος 2003 το καθαρό εισόδημα των επιχειρή¬ 
σεων της παραγράφου αυτής εξευρίσκεται λογιστικώς, 
σύμφωνα με τις διατάξεις του άρθρου 31 και δεν μπορούν 
να είναι μικρότερα από τα ποσά που ορίζονται στην παρά¬ 
γραφο αυτή. 

6. Για τις παρακάτω επιχειρήσεις που δεν τηρούν βιβλία 
ή τηρούν βιβλία δεύτερης κατηγορίας του Κώδικα Βιβλίων 
και Στοιχείων επιβάλλεται ποσό καταβαλλόμενου ετήσιου 
φόρου, με το οποίο εξαντλείται η φορολογική τους υπο¬ 
χρέωση για τη δραστηριότητα αυτήν, ως εξής: 

α) Γ ια επιχειρήσεις που εκμεταλλεύονται ενοικιαζόμενα 
επιπλωμένα δωμάτια, σε είκοσι έξι χιλιάδες (26.000) δραχ¬ 
μές, είκοσι τρεις χιλιάδες (23.000) δραχμές και είκοσι χι¬ 
λιάδες (20.000) δραχμές ετησίως για κάθε δωμάτιο, ανά¬ 
λογα αν είναι χαρακτηρισμένο ως Α', Β' ή Γ τάξεως, αντί¬ 
στοιχα, σύμφωνα με το σχετικό σήμα του Ε.Ο.Τ. 

β) Για επιχειρήσεις που εκμεταλλεύονται ενοικιαζόμενα 
επιπλωμένα διαμερίσματα σε: αα) τριάντα χιλιάδες 


(30.000) δραχμές, είκοσι οκτώ χιλιάδες (28.000) δραχμές 
και είκοσι έξι χιλιάδες (26.000) δραχμές για κάθε μονόχω- 
ρο διαμέρισμα, ανάλογα αν είναι χαρακτηρισμένο Α', Β', ή 
Γ τάξεως, αντίστοιχα, σύμφωνα με το σχετικό σήμα του 
Ε.Ο.Τ., ββ) σαράντα χιλιάδες (40.000) δραχμές, τριάντα ο¬ 
κτώ χιλιάδες (38.000) δραχμές και τριάντα έξι χιλιάδες 
(36.000) δραχμές για κάθε δίχωρο διαμέρισμα ανάλογα αν 
είναι χαρακτηρισμένο ως Α', Β', ή Γ τάξεως, αντίστοιχα, 
σύμφωνα με το σχετικό σήμα του Ε.Ο.Τ., γγ) εξήντα χιλιά¬ 
δες (60.000) δραχμές, πενήντα οκτώ χιλιάδες (58.000) 
δραχμές και πενήντα έξι χιλιάδες (56.000) δραχμές για κά¬ 
θε τρίχωρο και πάνω διαμέρισμα, ανάλογα αν είναι χαρα¬ 
κτηρισμένο ως Α', Β' ή Γ τάξεως, αντίστοιχα, σύμφωνα με 
το σχετικό σήμα του Ε.Ο.Τ.. Αν η επιχείρηση, 
εκτός από την εκμετάλλευση ενοικιαζόμενων επιπλωμένων 
δωματίων και διαμερισμάτων, ασχολείται παράλληλα μέσα 
στον ενιαίο χώρο του οικοπέδου που βρίσκονται αυτά και 
με την εκμετάλλευση σνακ μπαρ ή καφέ μπαρ, το ποσό του 
φόρου που αναλογεί από την εκμετάλλευση ενοικιαζό¬ 
μενων δωματίων και διαμερισμάτων προσαυξάνεται για τη 
δραστηριότητα αυτήν κατά ποσοστό τριάντα τοις εκατό 
(30%), με την προϋπόθεση ότι η εκμετάλλευση του σνακ 
μπαρ ή του καφέ μπαρ αποτελεί παρεπόμενη δραστηριό¬ 
τητα και εξαντλείται η φορολογική υποχρέωση και για τη 
δραστηριότητα αυτήν. Αν η επιχείρηση εκμεταλλεύεται μέ¬ 
χρι και επτά (7) δωμάτια δύναται να ζητήσει την απαλλαγή 
της από την υποχρέωση τήρησης όλων των βιβλίων και 
στοιχείων του Κώδικα Βιβλίων και Στοιχείων με την υποβο¬ 
λή σχετικής δήλωσης μεταβολών-μετάταξης που υποβάλ¬ 
λεται μέσα στη νόμιμη προθεσμία. Στην περίπτωση αυτήν 
τα παραπάνω ποσά φόρου προσαυξάνονται κατά ποσοστό 
δεκαπέντε τοις εκατό (15%). 

Γ ια τα ενοικιαζόμενα δωμάτια ή διαμερίσματα των πιο πά¬ 
νω περιπτώσεων α' και β', που δεν έχουν χαρακτηρισθεί α¬ 
πό τον Ε.Ο.Τ. επιβάλλονται τα ποσά φόρου που αναλογούν 
στα αντίστοιχα ενοικιαζόμενα δωμάτια ή διαμερίσματα της 
Β'τάξης. 

γ) Γ ια επιχειρήσεις που εκμεταλλεύονται κάμπινγκ και ε¬ 
φόσον στον ίδιο χώρο δεν ασκούνται και άλλες δραστη¬ 
ριότητες, σε δέκα χιλιάδες (10.000) δραχμές για κάθε θέση 
εγκατάστασης σκηνής ή τροχόσπιτου ή αυτοκινήτου. 

Ο φόρος της παραγράφου αυτής καταβάλλεται στην αρ¬ 
μόδια για τη φορολογία εισοδήματος του υποχρέου δημό¬ 
σια οικονομική υπηρεσία μέχρι και την προτελευταία ημέ¬ 
ρα λήξης της προθεσμίας υποβολής της δήλωσης φορο¬ 
λογίας εισοδήματος του και το οικείο τριπλότυπο 
καταβολής του φόρου επισυνάπτεται στη δήλωση φορο¬ 
λογίας. Όσοι δεν καταβάλλουν ή καταβάλλουν εκπρόθε¬ 
σμα το φόρο αυτής της παραγράφου υπόκεινται στις κυ¬ 
ρώσεις που ορίζονται στα άρθρα 1 και 4 του Ν. 2523/1997 
(ΦΕΚ 179 Α'). Δαπάνες που αφορούν τις δραστηριότητες 
που αναφέρονται στην παράγραφο αυτήν, καθώς και ει¬ 
σφορές που καταβάλλουν σε ταμεία ασφάλισης λόγω των 
δραστηριοτήτων αυτών, εφόσον για τις δραστηριότητες 
αυτές έχει εξαντληθεί η φορολογική υποχρέωση με την κα¬ 
ταβολή του φόρου, δεν εκπίπτουν από τα τυχόν άλλα ει¬ 
σοδήματα του φορολογουμένου. Δεν επιβάλλεται ο φόρος 
της παραγράφου αυτής σε περίπτωση αποδεδειγμένης α¬ 
δράνειας του υποχρέου. 

7. Σε επιχειρήσεις αποκλειστικά πλανόδιων λιανοπωλη¬ 
τών επιβάλλεται ποσό καταβαλλόμενου φόρου ίσο με ε¬ 
κατόν δέκα τέσσερις χιλιάδες (114.000) δραχμές ετησίως, 
με το οποίο εξαντλείται η φορολογική τους υποχρέωση α¬ 
πό τη δραστηριότητα αυτήν. Για επιχειρήσεις που έχουν 

την έδρα τους σε πόλεις με πληθυσμό κάτω από διακόσιες 
χιλιάδες (200.000) κατοίκους, το ποσό αυτό ορίζεται σε ε¬ 
βδομήντα οκτώ χιλιάδες (78.000) δραχμές ετησίως. Δαπά¬ 
νες που αφορούν τη δραστηριότητα αυτήν, καθώς και ει¬ 
σφορές που καταβάλλονται σε ταμεία ασφάλισης λόγω 
της δραστηριότητας αυτής, δεν εκπίπτουν από τα τυχόν 
άλλα εισοδήματα του φορολογουμένου. Για την εφαρμογή 
αυτής της διάταξης ως έδρα θεωρείται η πόλη που ασκεί¬ 
ται η εμπορική δραστηριότητα των πλανόδιων λιανοπωλη¬ 
τών. 

8. Σε επιχειρήσεις αποκλειστικά λιανοπωλητών σε κινη¬ 
τές λαϊκές αγορές, είτε διαθέτουν ίδια προϊόντα είτε προϊ¬ 
όντα τρίτων, επιβάλλεται ποσό καταβαλλόμενου φόρου ί¬ 
σο με εκατόν ογδόντα επτά χιλιάδες (187.000) δραχμές ε¬ 
τησίως, αν πρόκειται για επαγγελματίες πωλητές και 
εκατόν σαράντα πέντε χιλιάδες (145.000) δραχμές ετη¬ 
σίως, αν πρόκειται για παραγωγούς αγροτικών προϊόντων, 
με το οποίο εξαντλείται η φορολογική τους υποχρέωση α¬ 
πό τη δραστηριότητα αυτήν. Για επιχειρήσεις που έχουν 
την έδρα τους σε πόλεις με πληθυσμό κάτω από διακόσιες 
χιλιάδες (200.000) κατοίκους, το ποσό αυτό ορίζεται σε ε¬ 
νενήντα τέσσερις χιλιάδες (94.000) δραχμές ετησίως, αν 
πρόκειται για επαγγελματίες πωλητές και σε εβδομήντα 
τρεις χιλιάδες (73.000) δραχμές ετησίως, αν πρόκειται για 
παραγωγούς αγροτικών προϊόντων. Ειδικά για παραγω¬ 
γούς αγροτικών προϊόντων, αν η άδεια εκδίδεται ή ανανε¬ 
ώνεται για χρονικό διάστημα μέχρι και έξι (6) μηνών, τα α¬ 
νωτέρω ποσά φόρου καταβάλλονται στο μισό πριν από την 
έκδοση ή την ανανέωση της άδειας. Δαπάνες που αφο¬ 
ρούν τη δραστηριότητα αυτήν, καθώς και εισφορές που 
καταβάλλονται σε ταμεία ασφάλισης, λόγω της δραστη¬ 
ριότητας αυτής, δεν εκπίπτουν από τα τυχόν άλλα εισοδή¬ 
ματα του φορολογουμένου. Ο φόρος αυτής της παραγρά¬ 
φου, καθώς και της προηγούμενης, όταν η άδεια εκδίδεται 
ή ανανεώνεται για χρονικό διάστημα μεγαλύτερο από έξι 
(6) μήνες, καταβάλλεται στην αρμόδια για τη φορολογία 
του εισοδήματος του υποχρέου Δημόσια Οικονομική Υπη¬ 
ρεσία σε δύο (2) ίσες δόσεις, από τις οποίες η πρώτη κατα¬ 
βάλλεται μέχρι την τελευταία εργάσιμη για τις δημόσιες υ¬ 
πηρεσίες, ημέρα του Ιανουάριου και η επόμενη μέχρι την 
τελευταία εργάσιμη, για τις δημόσιες υπηρεσίες, ημέρα 
του Ιουλίου. Γ ια την εφαρμογή αυτής της διάταξης ως έ¬ 
δρα θεωρείται η πόλη που ασκείται η εμπορική δραστηριό¬ 
τητα. Όσοι δεν καταβάλλουν ή καταβάλλουν εκπρόθεσμα 
το φόρο αυτής της παραγράφου, καθώς και της προηγού¬ 
μενης, υπόκεινται στις κυρώσεις που ορίζονται στα άρθρα 
1 και 4του Ν. 2523/1997. 

Οι διατάξεις της παραγράφου αυτής, καθώς και της 
προηγούμενης, έχουν εφαρμογή για τα εισοδήματα που α¬ 
ποκτώνται από την 1η Ιανουάριου 2000 και εφεξής. 

9. Τα ποσά που οφείλονται με βάση τη δήλωση φορολο¬ 
γίας εισοδήματος του υπόχρεου για το φόρο, τέλη και ει¬ 
σφορές που συμβεβαιώνονται με αυτόν, υπολογίζονται με 
βάση τα ποσά του εισοδήματος ή του φόρου, κατά περί¬ 
πτωση, που προκύπτουν από την εφαρμογή του παρό¬ 
ντος άρθρου. 

10. Οι διατάξεις αυτού του άρθρου εφαρμόζονται ανά¬ 
λογα και για τους υπόχρεους που αναφέρονται στην πα¬ 
ράγραφο 4 του άρθρου 2 αυτού του νόμου, οι οποίοι τη¬ 
ρούν βιβλία δεύτερης κατηγορίας ή, προκειμένου για επι¬ 
χείρηση παροχής υπηρεσιών, και όταν τηρούν προαιρετικά 
βιβλία τρίτης κατηγορίας του Κώδικα Βιβλίων και Στοιχεί¬ 
ων. 

11. Με αποφάσεις του Υπουργού Οικονομικών, που δη¬ 


μοσιεύονται στην Εφημερίδατης Κυβερνήσεως, καθορίζο¬ 
νται οι αναγκαίες λεπτομέρειες εφαρμογής αυτού του άρ¬ 
θρου. 

12. Για την εφαρμογή αυτού του άρθρου η περιοχή της 
τέως διοικήσεως της πρωτευούσης θεωρείται ως μία πό¬ 
λη.» 

2. Γ ια κάθε τριετία λειτουργίας των επιχειρήσεων εμπο¬ 
ρίας και παραγωγής που τηρούν βιβλία δεύτερης κατηγο- 
ρίαςτου Κ.Β.Σ., καθώς και παροχής υπηρεσιώνπου τηρούν 
βιβλία δεύτερης ή προαιρετικά τρίτης κατηγορίας του 
Κ.Β.Σ., τα δηλωθέντα ακαθάριστα έσοδα για την απόδοση 
του Φόρου Προστιθέμενης Αξίας (Φ.Π.Α.) μέσα στην τριε¬ 
τία πρέπει να είναι ίσα ή μεγαλύτερα από το άθροισμα 
των πιο κάτω προσδιοριστικών αυτού παραγόντων: 

α) Αγορές που πουλήθηκαν ή αναλώθηκαν μέσα στη χρή¬ 
ση. Ως τέτοιες αγορές θεωρούνται οι αγορές της χρήσης 
συν τις αγορές της απογραφής έναρξης μείον τις αγορές 
της απογραφής λήξης. Αν δεν υπάρχει απογραφή, εφαρ¬ 
μόζονται οι διατάξεις της παραγράφου 1 του άρθρου 33 
του Ν. 2238/1994. 

β) Πραγματικές δαπάνες της επιχείρησης που αφορούν 
τη χρήση, όπως μισθώματα, μισθοί, εργοδοτικές εισφο¬ 
ρές, λογαριασμοί Δ.Ε.Η., σταθερή και κινητή τηλεφωνία, 
γενικά έξοδα διοίκησης και άλλες επαγγελματικές δαπά¬ 
νες. 

γ) Οι αναλογούσες στη χρήση αποσβέσεις παγίων στοι¬ 
χείων. Αντί των αποσβέσεων μπορεί να λαμβάνεται υπόψη 
το 1% του αθροίσματος των προηγούμενων προσδιορι- 
στικών παραγόντων α' και β' προκειμένου για εμπορικές ε¬ 
πιχειρήσεις και το 3% για τις μεταποιητικές. 

δ) Τα αναλογούντα καθαρά κέρδη επί του αθροίσματος 
των τριών προηγούμενων προσδιοριστικών παραγόντων 
α', β' και γ' με την εφαρμογή του Μοναδικού Συντελεστή 
Καθαρού Κέρδους (Μ ,Σ.Κ. Κ.). Αν τα ακαθάριστα έσοδα για 
την απόδοση των Φ.Π.Α. της τριετίας είναι μικρότερα από 
το άθροισμα των πιο πάνω προσδιοριστικών αυτού παρα¬ 
γόντων, επί της διαφοράς οφείλεται Φ.Π.Α. χωρίς την επι¬ 
βολή πρόσθετων φόρων και προστίμων. 

3. Με αποφάσεις του Υπουργού Οικονομικών ρυθμίζεται 
κάθε λεπτομέρεια για την εφαρμογή της προηγούμενης 
παραγράφου. 

4. Ειδικά, για τις επιχειρήσεις έκδοσης βιβλίων και εμπο¬ 
ρίας ειδών βιβλιοπωλείου, που τηρούν βιβλία δεύτερης κα¬ 
τηγορίας του Κώδικα Βιβλίων και Στοιχείων, τα καθαρά 
κέρδη τους της διαχειριστικής περιόδου 1999 προσδιορί¬ 
ζονται σύμφωνα με τις διατάξεις του άρθρου 32 του Ν. 
2238/1994. Οι προβλεπόμενοι στις Ε. 17418/ 23.12.1985 και 
Ε.3250/24.2.1987 υπουργικές αποφάσεις μοναδικοί συντε¬ 
λεστές καθαρού κέρδους των επιχειρήσεων αυτών προ¬ 
σαυξάνονται για τη διαχειριστική περίοδο 1999 κατά ποσο¬ 
στό τριάντα τοις εκατό (30%). 

Άρθρο 7 

Καθαρό εισόδημα ελεύθερων επαγγελματιών. 

1. Το άρθρο 51 του Ν. 2238/1994 αντικαθίσταται ως ε¬ 
ξής: 

«Άρθρο 51 

Ειδικός προσδιορισμός καθαρού εισοδήματος. 

1. Το καθαρό εισόδημα από την άσκηση του επαγγέλμα¬ 
τος ελεύθερου επαγγελματία που τηρεί βιβλία δεύτερης ή 
προαιρετικά τρίτης κατηγορίας του Κώδικα Βιβλίων και 
Στοιχείων, το οποίο εξευρίσκεται λογιστικώς σύμφωνα με 
τις παραγράφους 2 και 4 του άρθρου 49, δεν μπορεί να εί- 

ναι μικρότερο από αυτό που προκύπτει από την εφαρ¬ 
μογή επί των ακαθάριστων αμοιβών από την άσκηση του ε¬ 
παγγέλματος των προβλεπόμενων από την παράγραφο 4 
του προηγούμενου άρθρου μοναδικών συντελεστών κα¬ 
θαρών αμοιβών. Σε περίπτωση που δεν προβλέπεται για 
το συγκεκριμένο επάγγελμα μοναδικός συντελεστής, ως 
τέτοιος λαμβάνεται ο μέσος όρος των μοναδικών συντε¬ 
λεστών που ορίζονται στην κατά την παράγραφο 4 του 
άρθρου 50 απόφαση του Υπουργού Οικονομικών. Οι δια¬ 
τάξεις της παραγράφου αυτής δεν εφαρμόζονται όταν τα 
ακαθάριστα έσοδα από την άσκηση του ελευθέριου επαγ¬ 
γέλματος υπερβαίνουν τα σαράντα εκατομμύρια 
(40.000.000) δραχμές. 

2. Για τα ελευθέρια επαγγέλματα του ιατρού, οδοντιά¬ 
τρου, κτηνιάτρου, ψυχολόγου, φυσιοθεραπευτή, οικονο¬ 
μολόγου, συμβούλου επιχειρήσεων, λογιστή ή φοροτέχνη 
και αναλυτή προγραμματιστή, το καθαρό εισόδημα που 
προκύπτει κατά τα οριζόμενα στην προηγούμενη παρά¬ 
γραφο, καθώς και όταν δεν τηρούνται βιβλία, δεν μπορεί να 
είναι μικρότερο από το ποσό του εισοδήματος που προκύ¬ 
πτει από τον πολλαπλασιασμό των σταθερών επαγγελμα¬ 
τικών δαπανών τους με το συντελεστή απόδοσης, που ορί¬ 
ζονται στο άρθρο αυτό. Το καθαρό εισόδημα που προσ¬ 
διορίζεται με βάση αυτές τις σταθερές επαγγελματικές 
δαπάνες δεν μπορεί να υπερβαίνει τα δέκα εκατομμύρια 
(10.000.000) δραχμές. 

Ειδικά, για τους ιατρούς το προσδιοριζόμενο με βάση τις 
δαπάνες αυτές καθαρό εισόδημα προσαυξάνεται ανά¬ 
λογα με την ειδικότητα, ως ακολούθως: 

α) Κατά σαράντα τοις εκατό (40%) για τους χειρουργούς 
όλων των ειδικοτήτων, εφόσον ασκούν χειρουργική ειδικό¬ 
τητα σε οποιοδήποτε νοσηλευτικό ίδρυμα, και μαιευτή¬ 
ρες. 

β) Κατά δεκαπέντε τοις εκατό (15%) για όλες τις άλλες 
κλινικές ειδικότητες ιατρών, καθώς και για τους ασκούντες 
ορθοδοντικές εργασίες. 

3. Οι σταθερές επαγγελματικές δαπάνες για τον προσ¬ 
διορισμό του καθαρού εισοδήματος με τις διατάξεις της 
προηγούμενης παραγράφου αποτελούνται από το άθροι¬ 
σμα των δαπανών για δεδουλευμένα, καταβαλλόμενα ή 
τεκμαρτά μισθώματα, ηλεκτρικό ρεύμα, ύδρευση και τη¬ 
λεφωνική επικοινωνία γενικά. Ειδικά για τους κτηνίατρους 
που διαθέτουν επαγγελματική εγκατάσταση, λαμβάνεται 
υπόψη ποσοστό ογδόντα τοις εκατό (80%) του καταβαλλό¬ 
μενου ή τεκμαρτού μισθώματος. Αν ως επαγγελματική στέ¬ 
γη χρησιμοποιείται η κατοικία του φορολογουμένου, για 
τον υπολογισμό της δαπάνης του καταβαλλόμενου ή τεκ¬ 
μαρτού μισθώματος, προκειμένου για ιατρό, οδοντίατρο 
και ψυχολόγο, ως επιφάνεια λαμβάνονται υπόψη σαράντα 
(40) τετραγωνικά μέτρα, ενώ για τους υπόλοιπους ελεύθε¬ 
ρους επαγγελματίες λαμβάνονται υπόψη είκοσι (20) τε¬ 
τραγωνικά μέτρα. Για τον υπολογισμό του τεκμαρτού μι¬ 
σθώματος εφαρμόζονται ανάλογα οι διατάξεις της παρα¬ 
γράφου 2 του άρθρου 22, ενώ για τον υπολογισμό των 
λοιπών σταθερών επαγγελματικών δαπανών της περί¬ 
πτωσης αυτής λαμβάνεται υπόψη το ένα δεύτερο (1/2) 
των δαπανών αυτών της κατοικίας του ελεύθερου επαγ- 
γελματία. Σε περίπτωση συστέγασης ελεύθερων επαγ- 
γελματιών στην ίδια επαγγελματική εγκατάσταση, οι βασι¬ 
κές επαγγελματικές δαπάνες επιμερίζονται ανάλογα με 
τον αριθμό των συστεγαζομένων. 'Οταν ο φορολογούμε¬ 
νος αποκτά εισοδήματα από μισθωτές υπηρεσίες και από 
την άσκηση ελευθέριου επαγγέλματος, το ποσό που προ¬ 
κύπτει από τον πολλαπλασιασμό των σταθερών επαγγελ¬ 


ματικών δαπανών με το συντελεστή απόδοσης περιορίζε¬ 
ται κατά ποσοστό πενήντα τοις εκατό (50%). Το άθροισμα 
όμως του εισοδήματος από μισθωτές υπηρεσίες και του υ¬ 
πολοίπου, μετά τον περιορισμό αυτού του γινομένου, δεν 
μπορεί να είναι κατώτερο από το συνολικό ποσό του γι¬ 
νομένου αυτού. Ειδικά για τους φυσιοθεραπευτές, οικο¬ 
νομολόγους, συμβούλους επιχειρήσεων, λογιστές ή φο¬ 
ροτέχνες και αναλυτές προγραμματιστές, αν δηλώνουν ει¬ 
σόδημα από μισθωτές υπηρεσίες και δεν διαθέτουν 
επαγγελματική εγκατάσταση, δεν έχουν εφαρμογή οι δια¬ 
τάξεις αυτές. Το άθροισμα όμως του εισοδήματος από μι¬ 
σθωτές υπηρεσίες και από την άσκηση ελευθέριου επαγ¬ 
γέλματος δεν μπορεί να είναι κατώτερο από το συνολικό 
ποσό του γινομένου των σταθερών επαγγελματικών δαπα¬ 
νών με το συντελεστή απόδοσης. 

4. Οι διατάξειςτης παραγράφου 2 αυτού του άρθρου δεν 
έχουν εφαρμογή αν το ατομικό επάγγελμα ασκείται από ά¬ 
τομα ηλικίας άνω των 65 ετών, εφόσον τα πρόσωπα αυτά α¬ 
σκούν το επάγγελμα για μία συνεχή δεκαετία, πριν από τη 
συμπλήρωση αυτού του ορίου ηλικίας, καθώς και από άτο¬ 
μα που είναι τυφλοί και γραμμένοι στο γενικό μητρώο τυ¬ 
φλών της οικείας νομαρχίας ή είναι ανάπηροι με ποσοστό 
αναπηρίας πάνω από ογδόντα τοις εκατό (80%) από νοητι- 
κή καθυστέρηση, φυσική αναπηρία ή ψυχική πάθηση με 
βάση τη γνωμάτευση της οικείας Πρωτοβάθμιας Υγειονο¬ 
μικής Επιτροπής που εδρεύει σε κάθε νομό. Δεν λαμβάνε- 
ται υπόψη επαγγελματική ή ασφαλιστική αναπηρία! 

Επίσης, οι διατάξεις της παραγράφου 2 αυτού του άρ¬ 
θρου δεν έχουν εφαρμογή για τα πρόσωπα που αναφέρο- 
νται σε αυτές τις παραγράφους κατά τα τρία (3) πρώτα έτη 
άσκησης του επαγγέλματος τους και εφόσονδενέχουνπα- 
ρέλθει δέκα (10) έτη από την απόκτηση του πτυχίου. Γιατον 
υπολογισμό της τριετίας, ως πρώτο έτος θεωρείται το ε¬ 
πόμενο εκείνου μέσα στο οποίο ο φορολογούμενος υπέ¬ 
βαλε για πρώτη φορά δήλωση έναρξης επαγγέλματος. 
Αν δεν υποβληθεί τέτοια δήλωση ή έχει υποβληθεί εκπρό¬ 
θεσμα μετά την πάροδο εξαμήνου, λαμβάνεται υπόψη το 
πρώτο κλιμάκιο του συντελεστή απόδοσης. 

5. Για την εφαρμογή της παραγράφου 2, ο συντελεστής 
απόδοσης είναι ανάλογος με τα έτη άσκησης του επαγγέλ¬ 
ματος και προσδιορίζεται ως ακολούθως: 


Έτη άσκησης 

Συντελεστής 

επαγγέλματος 

απόδοσης 

Πάνω από 4 μέχρι 10 

2,5 

Πάνω από 10 μέχρι 15 

3 

Πάνω από 15 μέχρι 20 

3,5 

Πάνω από 20 

3 


Τα πρόσωπα της παραγράφου 2 αυτού του άρθρου, ε¬ 
φόσον πριν από την έναρξη επαγγέλματος άσκησαν το ε¬ 
πάγγελμά τους ως μισθωτοί ή με οποιαδήποτε άλλη σχέση 
εργασίας περισσότερο από μία δεκαετία, τότε για τον 
προσδιορισμό του συντελεστή απόδοσης, στα έτη άσκη¬ 
σης του ελευθέριου επαγγέλματος προστίθεται χρονικό 
διάστημα δέκα (10) ετών. 

6. Για τον καλλιτέχνη ή τραγουδιστή που παρέχει υπηρε¬ 
σίες με σύμβαση μίσθωσης εργασίας ή ανεξάρτητων υπη¬ 
ρεσιών σε κέντρα διασκέδασης, αναψυκτήρια ή συναυλίες 
που δεν τηρεί ή τηρεί βιβλία δεύτερης ή προαιρετικά τρίτης 
κατηγορίας του Κώδικα Βιβλίων και Στοιχείων, το άθροι¬ 
σμα του καθαρού εισοδήματος από παροχή ανεξάρτητων 
υπηρεσιών, που προσδιορίζεται σύμφωνα με τις παραγρά¬ 
φους 2 και 4 του άρθρου 49 και αυτού από παροχή υπηρε- 

σιών με σύμβαση μίσθωσης εργασίας, δεν μπορεί να είναι 
μικρότερο από αυτό που προκύπτει από τον πολλαπλασια¬ 
σμό επαγγελματικής αμοιβής με τους συντελεστές εμφά¬ 
νισης (Σ.Ε.), δισκογραφίας (Σ.Δ.) και προβολής (Σ.Π.). 

Ως επαγγελματική αμοιβή λαμβάνεται το ποσό αυτής 
των τριών εκατομμυρίων τριακοσίων χιλιάδων (3 300.000) 
δραχμών που ίσχυσε κατά τη διαχειριστική περίοδο 1998 

Ως συντελεστής εμφάνισης ορίζεται η μονάδα προσαυ¬ 
ξημένη με κλάσμα που έχει αριθμητή τον αριθμό τ ων εα- 
φανίσεων του καλλιτέχνη ή του τραγουδιστή στα κέντρα 
διασκέδασης, αναψυκτήριαή συναυλίες καιπαρονομαοι ή 
τον αριθμό τριακόσια τριάντα (330) 

^ (αριθμός εμφανίσεων) 

330 

Ως συντελεστής δισκογραφίας ορίζεται η μονάδά προ¬ 
σαυξημένη με κλάσμα που έχει αριθμητή τον αριθμό των 
διατεθέντων στην αγορά δίσκων, κασετών και λοιπών συ¬ 
ναφών, μειουμένου όμως κατά τον αριθμό χίλια πεντακό¬ 
σια (1.500) και παρονομαστή τον αριθμό τριάντα χιλιάδες 
(30.000). 

(αριθμός διατεθέντων δίσκων, κασετών 
^ και συναφών - 1500) 

30.000 

Ως συντελεστής προβολής ορίζεται η μονάδα προσαυ¬ 
ξημένη με κλάσμα που έχει αριθμητή το γινόμενο του α¬ 
ριθμού των εμφανίσεων στα κέντρα διασκέδασης, αναψιι- 
κτήρια ή συναυλίες με τον αριθμό των διατεθέντων δί¬ 
σκων, κασετών και λοιπών συναφών και παρονομαστή ιο 
διπλάσιο ποσό της επαγγελματικής αμοιβής όπως αυτή 
ορίζεται στην παράγραφο αυτήν. 

(αριθμός εμφανίσεων X αριθμό 

διατεθέντων δίσκων και συναφών) 

1 +------ 

επαγγελματική αμοιβή X 2 

Ειδικότερα η εμφάνιση του καλλιτέχνη ή του τραγουδι¬ 
στή σε: 

αα) Κάθε συναυλία προσμετράται με τρεις ( 3 ) εμφανί¬ 
σεις. 

ββ) Σε συναυλίες για φιλανθρωπικούς, πολιτιστικούς ε¬ 
θνικούς σκοπούς, η εμφάνισή του δεν λαμβάνεται υπόψη, 
εφόσον αποδεδειγμένα δεν αμείβεται για τη συμμετοχή 
του αυτήν. 

Ως αριθμός δίσκων, κασετών και λοιπών συνοφών λαμ- 
βάνεται ο μέσος όρος αυτών που διατέθηκαν στην αγορά 
για το έτος φορολογίας και το αμέσως προηγούμενο έ¬ 
τος. 

Εξαιρετικά στις περιπτώσεις καλλιτεχνών ή τραγουδι¬ 
στών, των οποίων οι εμφανίσεις είναι μέχρι σαράντα (40) 
και ο αριθμός των διατεθέντων στην αγοοά δίσκων, κασε¬ 
τών και λοιπών συναφών είναι μέχρι χίλια πενπακόσια 
(1.500), το καθαρό εισόδημα ισούται με την επαγγελματική 
αμοιβή. 

7. Στους υπόχρεους των παραγράφων 2 και 6 του άρ¬ 
θρου αυτού παρέχεται η δυνατότητα να μην αποδεχθούν 
τον προσδιορισμό του καθαρού εισοδήματος τους με βά¬ 
ση αυτές τις διατάξεις. Στην περίπτωση όμως αυτήν υπα- 
χρεούνται, με την υποβολή της ετήσιας δήλωσης φορο¬ 
λογίας εισοδήματος τους, να συνυποβάλλουν και κατά¬ 
σταση δήλωσης των περιουσιακών τους στοιχείων. Οι 


δηλώσεις αυτές της φορολογίας εισοδήματος ελέγχονται 
κατά προτεραιότητα κα; υποχρεωτικά από τις αρμόδιες ε¬ 
λεγκτικές αρχές. 

8 Οι διατάξεις αυτού του άρθρου εφαρμόζονται ανάλο¬ 
γα και για τις εταιρίες που αναφέρονται στην παράγραφο 
4 του άρθρου 2 αυτού του νόμου, οι οποίες τηρούν βιβλία 
δεύτερης ή προαιρετικά τρίτης κατηγορίας του Κώδικα Βι- 
βλί· νν και Στοιχείων Για τους υπόχρεους της παραγράφου 
αυτής το ποσό εισοδήματος που προκύπτει με βάση τις 
σταθερές επαγγελματικές δαπάνες προσαυξάνεται κατά 
ποσοστό εξήντα τοις εκατό (60%) όταν η εταιρία αποτε- 
λείται από δύο ( 2 ) μέλη και κατά ποσοστό εκατό τοις εκα¬ 
τό (100%) όταν έχει πάνω από δύο (2) μέλη. 

8. Με αποφάσεις του Υπουργού Οικονομικών που δη¬ 
μοσιεύονται στην Εφημερίδα της Κυβερνήσεως: α) Καθορί¬ 
ζεται ο τύπος και το περιεχόμενο της κατάστασης δήλωσης 
τωνπεριουσιακών στοιχείωντης παραγράφου 7 και κάθε άλ¬ 
λη αναγκαία λεπτομέρεια για τον έλεγχο των δηλώσεων αυ¬ 
τών. β) Καθορίζεται ο τρόπος και η διαδικασία, καθώς και 
λοιπές λεπτομέρειες εφαρμογής αυτού του άρθρου.» 

2. Γ'ια μς παραστάσεις των δικηγόρων ενώπιον των δι¬ 
καστηρίων. για τη σύμπραξή τους σε εξώδικες ενέργειες 
και συμβάσεις, όπως προβλέπουν σι οικείες διατάξεις, κα¬ 
θώς και για κάθε άλλη νομική υπηρεσία που παρέχουν αυ¬ 
τοί στον ενταλέα τους καθορίζεται το μήνα Δεκέμβριο κά¬ 
θε δευτέρου έτους, με κοινή απόφαση των Υπουργών Οι¬ 
κονομικών και Δικαιοσύνης, που δημοσιεύεται στην 
Εφημερίδα της Κυβερνήσεως, ύστερα από γνώμη της Ο¬ 
λομέλειας των προέδρων των δικηγορικών συλλόγων της 
Ελλάδας, ελάχιστη αμοιβή, ενιαία για όλους τους δικηγο¬ 
ρικούς συλλόγους της Χωράς. Η απόφαση αυτή μπορεί να 
εκδίδεται και χωοίς τη γνώμη της Ολομέλειας των προέ- 
δοων των δικηγορικών συλλόγων της Χώρας, αν παρέλθει 
αποακτη προθεσμία δύο (2) μηνών από τότε που θα ζητη¬ 
θεί αυτή με έγγραφο του Υπουργείου Δικαιοσύνης. 

3. Η ελάχιστη αμοιβή, που προβλέπεται από την απόφα¬ 
ση της προηγούμενης παραγράφου, προεισπράττεται από 
τον οικείο δικηγορικό σύλλογο με τετραπλότυπο γραμμά¬ 
τιο Οι δικηγορικοί σύλλογοι υποχρεούνται να ενεργούν 
παρακράτηση φόρου εισοδήματος με συντελεστή δεκαπέ¬ 
ντε τοις εκατό (15%) στο ακαθάριστο ποσό των αμοιβών 
που αναγράφονται στο τετραπλότυπο γραμμάτιο. 

Εξαιρούνται από αυτήν την υποχρέωση παρακράτησης 
φόρου: 

α) Οι αμοιβές για παραστάσεις, καθώς και για κάθε άλλη 
νομική υπηρεσία που παρέχουν δικηγόροι οι οποίοι συνδέ¬ 
ονται με τον εντολέα τους με σύμβαση έμμισθης εντολής 
και αμείβονται με πάγια αντιμισθία. 

β) Οι αμοιβές στις περιπτώσεις των εργατικών και αυτο- 
κινητικών υποθέσεων, όπου ο δικηγόρος αμείβεται με ερ¬ 
γολαβικό συμβόλαιο, εφόσον υποβάλλει αντίγραφο του 
συμβολαίου αυτού στην αρμόδια δημόσια οικονομική υπη¬ 
ρεσία. Το Δημόσιο, τα νομικά πρόσωπα δημοσίου δικαί¬ 
ου. οι δημόσιες επιχειρήσεις και οργανισμοί κοινής ωφέ¬ 
λειας οι οργανισμοί τοπικής αυτοδιοίκησης και τα νομικά 
πρόσωπα ιδιωτικού δικαίου υποχρεούνται να παρακρα¬ 
τούν φόρο εισοδήματος με συντελεστή δεκαπέντε τοις ε¬ 
κατό (15%) επί της αμοιβής του δικηγόρου. 

4. Ομοίως, παρακρατείται φόρος εισοδήματος με συντε¬ 
λεστή δεκαπέντε τοις εκατό (15%) επί οποιοσδήποτε πο¬ 
σού εισπράττει ως μέρισμα ο δικηγόρος από το δικηγορι¬ 
κό σύλλογο ή από ταμείο αυνεργασίαε ή διανεμητικό λο¬ 
γαριασμό οποιοσδήποτε νομικής μορφής. 

5. Αν ο εντολέας για υποθέσεις που αναθέτει σε δικηγό- 

ρο υποχρεούται κατά νόμο να προβεί σε παρακράτηση φό¬ 
ρου, οι διατάξεις του άρθρου 58 του Ν. 2238/1994 ε¬ 
φαρμόζονται μετά την αφαίρεση της ελάχιστης αμοιβής 
που αναγράφεται στο οικείο γραμμάτιο είσπραξης από το 
ακαθάριστο ποσό που δικαιούται ο δικηγόρος, 

6. Για την απόδοση του φόρου που παρακρατήθηκε α¬ 
πό τους δικηγορικούς συλλόγους εφαρμόζονται ανάλογα 
οι διατάξεις του άρθρου 59 του Ν. 2238/1994 και την ευθύ¬ 
νη για την απόδοση αυτή φέρει ο πρόεδρος του οικείου 
δικηγορικού συλλόγου. Για την απόδοση του φόρου που 
παρακρατήθηκε από τους υπόχρεους της περίπτωσης β' 
της παραγράφου 3 του παρόντος άρθρου εφαρμόζο¬ 
νται ανάλογα οι διατάξεις του άρθρου 60 του Ν, 
2238/1994. Μαζί με την οικεία δήλωση απόδοσης του πα- 
ρακρατούμενου φόρου του προηγούμενου εδαφίου γνω¬ 
στοποιείται στην αρμόδια δημόσια οικονομική υπηρεσία 
και αντίγραφο της απόφασης του δικαστηρίου 

7. Με αποφάσεις των Υπουργών Οικονομικών και Δικαιο¬ 
σύνης, κοινές κατά περίπτωση, ρυθμίζεται κάθε αναγκαία 
λεπτομέρεια για την εφαρμογή των διατάξεων των προη¬ 
γούμενων παραγράφων 2 έως και 6. 

8. Οι διατάξεις των παραγράφων 3 έως και 6 τ ου παρό¬ 
ντος άρθρου ισχύουν από την 1η του επόμενου μήνα απάτη 
δημοσίευση της υπουργικής απόφασης που ορίζεται στην 
παράγραφο 2 και από την ίδια ημερομηνία καταργούνται οι 
διατάξεις του άρθρου 64 του Ν. 2065/1992 (ΦΕΚ 113 Α':. 

9. Ειδικά για τη διαχειριστική περίοδο 1999 για το ελευ¬ 
θέριο επάγγελμα του δικηγόρου το καθαρό εισόδημα του 
προκύπτει σύμφωνα με την παράγραφο 1 του άρθρου 51 
του Ν. 2238/1994, που αντικαθίσταται με το 
άρθρο 7 του παρόντος νόμου, δεν μπορεί να είναι μικρότε¬ 
ρο από το ελάχιστο ποσό καθαρού εισοδήματος, όπως αυ¬ 
τό προσδιοριζόταν από τις διατάξεις του άρθρου 51 του Ν. 
2238/1994 που ίσχυαν πριν από την αντικατάστασή του με 
το άρθρο 7 του παρόντος. 

Γ ια την εφαρμογή της παραγράφου αυτής, ως επαγγελ¬ 
ματική αμοιβή λαμβάνεταιτο ποσό των δύο εκατομμυρίων 
πεντακοσίων χιλιάδων (2.500.000) δραχμών, ως συντελε¬ 
στής μισθωτικής αξίας το ποσοστό οκτώμισι τοις εκατό 
(8,5%) και ως τιμή ζώνης λαμβάνεται αυτή που ϊσχυετην 
1.1.1995. 

Άρθρο 8 

Φόρος Προστιθέμενης Αξίας. 

Οι διατάξεις του Ν. 1642/1986 (ΦΕΚ 125/Α'), όπως ισχύ¬ 
ουν, τροποποιούνται ως εξής: 

1. Η περίπτωση α'της παραγράφου 7 του άρθρου 21α κα- 
ταργείται. 

2. Το πρώτο εδάφιο της περίπτωσης δ' της παραγράφου 
1 του άρθρου 22α αντικαθίσταται ως εξής: 

«δ) Η εισαγωγή και η ενδοκοινοτική απόκτηση αγαθών 
που πραγματοποιούνται από υποκείμενο στο φόρο και η 
παράδοση αγαθών προς υποκείμενο στο φόρο, υε σκοπό 
την παράδοσή τους με τους όρους της παραπανω περί¬ 
πτωσης α', καθώς και η παροχή υπηρεσιών που αφορούν 
αυτές τις παραδόσεις αγαθών με προορισμό ένα άλλο κρά¬ 
τος - μέλος, μέχρι του ποσού των παραδόσεων αυτών, που 
πραγματοποίησε ο υποκείμενος στο φόρο, κατάτηνπροη- 
γούμενη δωδεκάμηνη χρονική ή δωδεκάμηνη διαχειριστι¬ 
κή περίοδο.» 

3. Το άρθρο 22γ καταργείται. 

4. Η περίπτωση γ' της παραγράφου 2 του άρθρου 23 α¬ 
ντικαθίσταται ως εξής: 

«γ) για τις πράξεις που απαλλάσσονται από το φόρο. 


σύμφωνα με τις διατάξεις των άρθρων 20,21,22 και 22α.» 

5. Η περίπτωση γ' της παραγράφου 1 του άρθρου 27 α¬ 
ντικαθίσταται ως εξής: 

«γ) αφορά πράξεις, που προβλέπουν οι διατάξεις των πε¬ 
ριπτώσεων α', β', γ' και δ' της παραγράφου 2 του άρθρου 
23, καθώς και πράξεις για τις οποίες με αποφάσεις του Υ¬ 
πουργού Οικονομικών προβλέπεται αναστολή καταβολής 
του φόρου ή οφείλεται σε διαφορά συντελεστών εκροών - 
εισροών ή,». 

6. Η παράγραφος 3του Κεφαλαίου Β'του Παραρτήματος 
IV αντικαθίσταται ως εξής: 

«3. Κατάλοιπα ψαριών γλυκών νερών (Δ.Κ.ΕΧ0511).» 

7 Η παράγραφος 4 του άρθρου 6 αντικαθίσταται ως ε¬ 
ξής: 

«4. Οι διατάξεις της παραγράφου 1 και της περίπτωσης 
α'της παραγράφου 2 του άρθρου αυτού εφαρμόζονται για 
ακίνητα των οποίων η άδεια κατασκευής εκδίδεται από 1ης 
Ιανουάριου 2002.» 

8 Το πρώτο εδάφιο της παραγράφου 8του άρθρου 56 α¬ 
ντικαθίσταται ως εξής: 

«Στο φόρο προστιθέμενης αξίας υπάγονται και τα ερ¬ 
γολαβικά προσύμφωνα ανέγερσης οικοδομών με το σύ¬ 
στημα της αντιπαροχής, τα οποία συντάχθηκαν μετά την 
21 8.1986 καιη σχετική άδεια εκδίδεται μετά την 1η Ιανου¬ 
άριου 2002.» 

9. Το άρθρο 36 αντικαθίσταται ως εξής: 

«Άρθρο 36 

Ειδικό καθεστώς φορολογίας 
βιομηχανοποιημένων καπνών. 

1 Στις περιπτώσεις παράδοσης, ενδοκοινοτικής απόκτη¬ 
σης ή εισαγωγής από τρίτες χώρες βιομηχανοποιημένων 
καπνών, ο φάρος υπολογίζεται στην τιμή λιανικής πώλη¬ 
σης. χωρίς φόρο προστιθέμενης αξίας. Ως βιομηχανοποι- 
ημένα καπνά θεωρούνταιτα οριζόμενα στη διάταξη του άρ¬ 
θρου 39 του Ν. 2127/1993 (ΦΕΚ48/Α). 

2 Η φορολογική υποχρέωση γεννάται και ο φόρος γίνε¬ 
ται απαιτητός, κατά τη θέση των προϊόντων σε ανάλωση ή 
κατά τη διαπίστωση ίων ελλειμμάτων, σύμφωνα με τα ορι¬ 
ζόμενα στο άρθρο 4, καθώς και στις ειδικές περιπτώσεις α¬ 
παιτητού του φόρου, σύμφωνα μετά οριζόμενα στο άρθρο 
5 του Ν 2127/1993, όπως ισχύει. Ο φόρος καταβάλλεται 
μαζί με τον ειδικό φόρο κατανάλωσης των βιομηχανοποιη- 
μένων καπνών, από τα υπόχρεα πρόσωπα του άρθρου 46 
του Ν. 2127/1993 και σύμφωνα με τις διατάξεις των άρ¬ 
θρων 49 και 60 του ίδιου νόμου. 

3 Οι υπόχρεοι καταβολής του φόρου ασκούν το δικαίωμα 
έκπτωσης του άρθρου 23 κατά την εκκαθάριση των φόρων 
που γίνεται με την αίτηση φορολογίας βιομηχανοποιημέ- 
νων καπνών, με βάση τα δικαιολογητικάτου άρθρου 25 που 
κατέχουν αυτοί κατά το χρόνο της εκκαθάρισης. Οι υπό¬ 
χρεοι του προηγούμενου εδαφίου έχουν τις υποχρεώσεις 
που προβλέπονται από τις διατάξεις των άρθρων 29 και 31. 

4. Στα τιμολόγια παράδοσης βιομηχανοποιημένων κα¬ 
πνών ο φόρος ενσωματώνεται οτην τιμή και αναγράφεται 
σε αυτά η ένδειξη «Φόρος προστιθέμενης αξίας μη εκπι- 
πτόμενος». 

5. Σε περίπτωση φθοράς ή βλάβης βιομηχανοποιημένων 
καπνών για τις οποίες προβλέπουν οι διατάξεις του άρ- 
θρουδΟτου Ν. 2127/1993, παρέχεται στις ενδιαφερόμενος 
επιχειρήσεις δικαίωμα συμψηφισμού του φόρου του πα¬ 
ρόντος νόμου Ο φόρος επιστρέφεται μόνον εφόσον είναι 
αδύνατος ο συμψηφισμός του. 

6 Οι πρατηριούχοι και σι λιανοπωλητές βιομηχανοποιη- 

μένων καπνών, για την παράδοση των προϊόντων αυτών, 
δεν έχουν υποχρέωση να υποβάλλουν τις δηλώσεις του 
άρθρου 31 ούτε δικαίωμα έκπτωσης του φόρου που προ¬ 
βλέπουν οι διατάξειςτου άρθρου 23. Γιατην εφαρμογή των 
διατάξεων της παραγράφου 1 του άρθρου 24, το ποσό του 
ετήσιου κύκλου εργασιών των πιο πάνω προσώπων που 
προέρχεται από παραδόσεις βιομηχανοποιημένων καπνών 
προστίθεται στον παρονομαστή του κλάσματος που ορίζει 
η διάταξη αυτή. 

7. Τα πρόσωπα της προηγούμενης παραγράφου υπο- 
χρεούνται να καταχωρούν τις αγορές βιομηχανοποιη- 
μένων καπνών σε ιδιαίτερη στήλη των βιβλίων τους ή, ε¬ 
φόσον δεν τηρούν βιβλία, σε ιδιαίτερες καταστάσεις. 

8. Με αποφάσεις του Υπουργού Οικονομικών ρυθμίζεται 
κάθε αναγκαία λεπτομέρεια για την εφαρμογή των διατά¬ 
ξεων του άρθρου αυτού.» 

Άρθρο 9 

Κώδικας Βιβλίων και Στοιχείων. 

Οι διατάξεις του Π.Δ. 186/1992 (ΦΕΚ 84 Α') τροποποιού¬ 
νται, αντικαθίστανται και συμπληρώνονται ως εξής: 

1. Η παράγραφος 4 του άρθρου 2 αντικαθίσταται ως ε¬ 
ξής: 

«4. Δεν υποχρεούνται στην τήρηση βιβλίων και στην έκ¬ 
δοση στοιχείων του Κώδικα αυτού, με εξαίρεση το δελτίο 
αποστολής της παραγράφου 2 του άρθρου 11, οι αγρό¬ 
τες και οι αγροτικές εκμεταλλεύσεις που ορίζονται από τα 
άρθρα 33 και 34 του Ν. 1642/1986, εφόσον δεν έχουν ε¬ 
νταχθεί στο κανονικό καθεστώς του νόμου αυτού.» 

2. Τα όρια του 1.800.000 και 600.000 δραχμών του πρώτου 
εδαφίου της παραγράφου 5 του άρθρου 2, γιατην απαλλαγή 
από την τήρηση βιβλίων και την έκδοση αποδείξεων λιανικής 
πώλησης αγαθών και παροχής υπηρεσιών, αυξάνονται σε 
2.500.000 και 1.000.000 δραχμές, αντίστοιχα. 

3. Τα όρια της ένταξης σε κατηγορίες βιβλίων της παρα¬ 
γράφου 7 του άρθρου 4 αυξάνονται ως εξής: 

α) Το όριο των 18.000.000 δραχμών της πρώ της κατηγο¬ 
ρίας βιβλίων αυξάνεται σε 25.000.000 δραχμές. 

β) Το όριο το μέχρι των 250.000.000 δραχμών της δεύτε¬ 
ρης κατηγορίας βιβλίων αυξάνεται σε 300.000.000 δραχμές. 

γ) Το όριο το άνω των 250.000.000 δραχμών της τρίτης 
κατηγορίας βιβλίων αυξάνεται σε 300.000.000 δραχμές. 

4. Η παράγραφος 6 του άρθρου 6 αντικαθίσταται ως ε¬ 
ξής: 

«6.0 επιτηδευματίαςτης δεύτερης κατηγορίας τηρεί και 
βιβλίο απογραφών εμπορεύσιμων περιουσιακών στοιχεί¬ 
ων, σύμφωνα με τις διατάξεις των άρθρων 27 και 28 του πα¬ 
ρόντος Κώδικα, εφόσον τα ετήσια ακαθάριστα έσοδά του 
από πώληση αγαθών υπερέβησαν το όριο τήρησης βιβλίων 
πρώτης κατηγορίας της παραγράφου 7 του άρθρου 4. Στο 
βιβλίο απογραφών η καταγραφή της απογραφής γίνεται 
κατά ποσότητα και αξία μέχρι την 20ή Φεβρουάριου εκά- 
στου έτους και όχι αργότερα από την ημερομηνία υποβο¬ 
λής εκκαθαριστικής δήλωσης Φ.Π.Α. ή δήλωσης φορολο¬ 
γίας εισοδήματος.» 

5. Τα όρια τήρησης βιβλίου αποθήκης του άρθρου 8 αυ¬ 
ξάνονται ως εξής: 

α) Το όριο των 500.000.000 δραχμών της παραγράφου 1 
αυξάνεται σε 650.000.000 δραχμές. 

β) Τα όριατων 700.000.000 καιδΟΟ.ΟΟΟ.ΟΟΟδραχμώντης 
παραγράφου 2 αυξάνονται σε 900.000.000 και 
1.000.000.000 δραχμές, αντίστοιχα. 

γ) Το όριο των 500.000.000 δραχμών των παοαγράφων 4 
και 5 αυξάνεται σε 650.000.000 δραχμές. 


δ) Το όριο των 900.000.000 δραχμών της παραγράφου 6 
αυξάνεται σε 1.200.000.000 δραχμές. 

6. Το δεύτερο εδάφιο της παραγράφου 4 του άρθρου 8 
αντικαθίσταται ως εξής: 

«Η αξία κτήσης των πρώτων υλών, των βοηθητικών υλών 
και των υλικών συσκευασίας που διατέθηκαν για την επε¬ 
ξεργασία, καθώς και το κόστος των έτοιμων προϊόντων και 
υποπροϊόντων που παράχθηκαν, αναγράφεται στο βιβλίο 
αποθήκης τουλάχιστον μία φορά το έτος, κατά τη σύνταξη 
του ισολογισμού, και για τους τηρούντες αναλυτική λογι¬ 
στική (ομάδα 9) του Ελληνικού Λογιστικού Σχεδίου (Π.Δ. 
1123/1980, ΦΕΚ 283 Α') στο χρόνο προσδιορισμού των 
βραχύχρονων αποτελεσμάτων.» 

7 . Στο τέλος της παραγράφου 4 του άρθρου 8 προστίθε¬ 
ται νέο εδάφιο, που έχει ως εξής: 

«Για τους τηρούντες αναλυτική λογιστική (ομάδα 9) η ε¬ 
ξαγωγή και η κατανομή της αξίας του κόστους των βοηθη¬ 
τικών υλών και υλικών συσκευασίας του προηγούμενου ε¬ 
δάφιου προσδιορίζεται με βάση κατάλληλα κριτήρια στο 
χοόνο προσδιορισμού βραχύχρονων αποτελεσμάτων, με 
προσαρμογή στην πραγματικότητα στο τέλος της χρήσης 
με την απογραφή.» 

8. Η παράγραφος 7 του άρθρου 8 αντικαθίσταται ως ε¬ 
ξής: 

«7. Προκειμένου για επιτηδευματία, που έχει παράλληλα 
με τον κλάδο εμπορίου και ξεχωριστό κλάδο επεξεργα- 
σίος, η υποχρέωση τήρησης του βιβλίου αποθήκης κρίνε- 
ται αυτοτελώς για κάθε κλάδο, με εξαίρεση τους υπό¬ 
χρεους στην τήρηση αναλυτικής λογιστικής (ομάδα 9), κα- 
τα τα οριζόμενα στις διατάξεις του Π.Δ. 1123/1980, οι 
οποίοι εάν υποχρεούνται στην τήρηση βιβλίου αποθήκης 
για τον ένα κλάδο τηρούν βιβλίο αποθήκης και για τον άλ¬ 
λο κλάδο.» 

9 Στο τέλος του πρώτου εδαφίου της παραγράφου 9 του 
άρθρου Β προστίθεται νέο εδάφιο, που έχει ως εξής: 

«Ο επιτηδευματίας που υποχρεούται στην τήρηση ανα¬ 
λυτικής λογιστικής (ομάδα 9) κατά την τήρηση του βιβλί¬ 
ου αποθήκης εφαρμόζει παράλληλα και τα οριζόμενα από 
τις διατάξειςτου Π.Δ. 1123/1980.» 

10. Τα δεύτερο και τέταρτο εδάφια της περίπτωσης Γ 
της παραγράφου 12 του άρθρου 8 αντικαθίστανται ως ε¬ 
ξής: 

«Το εργοστασιακό κόστος καθορίζεται από τον επιτη- 
δευματία, βάσει κανόνων που ακολουθούνται πάγια, οι ο¬ 
ποίοι αναγράφονται μέχρι το κλείσιμο του ισολογισμού και 
για τους τηρούντες αναλυτική λογιστική στο χρόνο προσ¬ 
διορισμού βραχύχρονων αποτελεσμάτων.» 

«Όταν τηρούνται υποχρεωτικά ή προαιρετικά οι λογα¬ 
ριασμοί της ομάδας 9, σύμφωνα με τα οριζόμενα στις δια¬ 
τάξεις του Π.Δ. 1123/1980, η παραπάνω υποχρέωση εξα¬ 
ντλείται στην τήαηση μόνο θεωρημένου βιβλίου τεχνικών 
προδιαγραφών, στο οποίο αναγράφονται τα δεδομένα, 
σύμφωνα με όσα ορίζονται στην περίπτωση Β' της παρα¬ 
γράφου αυτής και στην αναγραφή των κανόνων καταμερι¬ 
σμού του εργοστασιακού κόστους.» 

11 Το δεύτερο εδάφιο της παραγράφου 1 του άρθρου 9 
αντικαθίσταται ως εξής: 

«Δεν θεωρείται ότι στις επαγγελματικές εγκαταστάσεις 
του επιτηδευματία ενεργείται συναλλακτική δραστηριότη¬ 
τα όταν πραγματοποιούνται μόνο απλές παραλαβές ή πα¬ 
ραδόσεις αγαθών ή όταν ενεργούνται εργασίες διοικητι¬ 
κές, προβολής αγαθών ή άλλες συναφείς εργασίες και οι 
δοσοληψίες στις εγκαταστάσεις αυτές περιορίζονται μόνο 
στη διενέργεια των εξόδων λειτουργίας τους.» 

12. Η παράγραφος 5 του άρθρου 9 αντικαθιστάται ως ε¬ 
ξής: 

«5. Με αίτηση του επιτηδευματία και έγκριση του προϊ¬ 
σταμένου της δημόσιας οικονομικής υπηρεσίας της έδρας 
μπορεί να επιτραπεί από την έναρξη της λειτουργίας τους 
ή της διαχειριστικής περιόδου η ενσωμάτωση των δεδομέ¬ 
νων των βιβλίων υποκαταστημάτων, που δεν εξάγουν αυ¬ 
τοτελές αποτέλεσμα, στα βιβλία άλλου υποκαταστήματος 
με αυτοτελές αποτέλεσμα. Επίσης μπορεί να επιτραπεί η 
ενσωμάτωση των δεδομένων των βιβλίων υποκαταστημά¬ 
των που δεν εξάγουν αυτοτελές αποτέλεσμα στα βιβλία 
της έδρας, μέσω των βιβλίων άλλου υποκαταστήματος, 
το οποίο επίσης δεν εξάγει αυτοτελές αποτέλεσμα. Οι α¬ 
νωτέρω εγκρίσεις κοινοποιούνται και στον προϊσΓάμενο 
της δημόσιας οικονομικής υπηρεσίας στον οποίο υπάγεται 
το υποκατάστημα. Τα δεδομένατων βιβλίων των υποκατα¬ 
στημάτων τα οποία ενσωματώνονται στα βιβλία άλλου υ¬ 
ποκαταστήματος εμφανίζονται χωριστά από τα δεδομένα 
των βιβλίων του υποκαταστήματος αυτου.» 

13. Το δεύτερο εδάφιο της περίπτωσης β'της παραγρά¬ 
φου 4 και η παράγραφος 6 του άρθρου 9 αντικαθίστανται 
ως εξής: 

«Τα στοιχεία των συναλλαγών των εγκαταστάσεων της 
περίπτωσης αυτής καταχωρούνται στα βιβλιστής έδρας ή 
του υποκαταστήματος στο οποίο ανήκουν το αργότερο μέ¬ 
χρι τη δέκατη πέμπτη (15η) ημέρα του επόμενου μήνα από 
την έκδοση ή τη λήψη τους, κατά περίπτωση.» 

«6. Με αίτηση του επιτηδευματία και έγκριση του προϊ¬ 
σταμένου της δημόσιας οικονομικής υπηρεσίας της έ¬ 
δρας μπορεί να επιτραπεί ή μη τήρηση ή η κατά διάφορο 
τρόπο τήρηση όλων ή μερικών βιβλίων του υποκαταστή¬ 
ματος με εξαίρεση το βιβλίο αποθήκης και παραγωγής 
κοστολογίου. Η έγκριση αυτή κοινοποιείται και στον προϊ¬ 
στάμενο της δημόσιας οικονομικής υπηρεσίας στον οποίο 
υπάγεται το υποκατάστημα.» 

14. Το τελευταίο εδάφιο της παραγράφου 3 του άρθρου 
11 αντικαθίσταται ως εξής: 

«Το συγκεντρωτικό δελτίο αποστολής αυτής της παρα¬ 
γράφου, κατάλληλα γραμμογραφημένο σε στήλες, μπορεί 
ναεκδίδεταιτην πρώτη ημέρατης διακίνησης των αγαθών, 
ανεξαρτήτως απόστασης, εφόσον, κάθε ημέρα και μέχρι 
τριάντα (30) ημέρες πριν από την εκκίνηση του μεταφορι¬ 
κού μέσου αναγράφονται σε ιδιαίτερη στήλη τα υπόλοιπα 
των ποσοτήτων κάθε είδους αγαθών που διακινούνται την 
ημέρα αυτή.» 

15. Στην περίπτωση α'της παραγράφου 4 του άρθρου 11 
η φράση «ειδών συσκευασίας» αντικαθίσταται με τη φράση 
«υλικών συσκευασίας». 

16. Οι παράγραφοι 14 και 15 του άρθρου 12 αντικαθί¬ 
στανται ως εξής: 

«14. Το τιμολόγιο εκδίδεται κατά την παράδοση ή την έ¬ 
ναρξη της αποστολής των αγαθών στον παραλήπτη, κατά 
περίπτωση. Κατ' εξαίρεση, όταν για τη διακίνηση έχει εκ- 
δοθεί δελτίο αποστολής, το τιμολόγιο εκδίδεται το αργό¬ 
τερο σε ένα (1) μήνα από την παράδοση ή αποστολή των α¬ 
γαθών στον αγοραστή και πάντως μέσα στην ίδια διαχειρι¬ 
στική περίοδο των συμβαλλόμενων. Στις προανα- 
φερόμενες περιπτώσεις έκδοσης του τιμολογίου σε χρό¬ 
νο μεταγενέστερο της παράδοσης ή αποστολής των αγα¬ 
θών, όταν αυτές αφορούν ενδοκοινοτικές αποστολές η πα¬ 
ραδόσεις αγαθών, σύμφωνα με τις διατάξεις της παρα¬ 
γράφου 1 του άρθρου 22α του Μ. 1642/1986, το τιμολόγιο 
εκδίδεται το αργότερο μέχρι τη 15η του επόμενου μήνα 
της παράδοσης ή αποστολής αγαθών και πάντως μέσα 


στην ίδια διαχειριστική περίοδο των συμβαλλομένων. Το τι¬ 
μολόγιο αγοράς ηρτημένων καρπών εκδίδεται κατά το 
χρόνο κατάρτισης της σύμβασης. Επί επιστροφής αγαθών 
το Πιστωτικό τιμολόγιο εκδίδεται το αργότερο σε ένα (1) 
μήνα από το χρόνο της παραλαβής τους και πάντως μέσα 
στην ίδια διαχειριστική περίοδο που παραλήφθηκαν τα α¬ 
γαθά. Στην περίπτωση παροχής υπηρεσίας το τιμολόγιο 
εκδίδεται με την ολοκλήρωση της παροχής. Όταν η παρο¬ 
χή υπηρεσίας διαρκεί, εκδίδεται τιμολόγιο κατά το χρόνο 
που καθίσταται απαιτητό μέρος της αμοιβής, για το μέρος 
αυτό και την υπηρεσία που παρασχέθηκε. Πάντως, το τι¬ 
μολόγιο δεν μπορεί να εκδοθεί πέραν της διαχειριστικής 
περιόδου που παρασχέθηκε η υπηρεσία. Στην περίπτωση 
εκτέλεσης τεχνικών έργων ή εγκαταστάσεων, το τιμολόγιο 
εκδίδεται μέσα σε ένα (1) μήνα από την προσωρινή επιμέ¬ 
τρηση και πόντους μέσα στην ίδια φορολογική περίοδο που 
πραγματοποιήθηκε η επιμέτρηση.» 

«15. Εάν ο αγοραστής των αγαθών ή υπηρεσιών είναι 
πρόσωπο της παραγράφου 3 του άρθρου 2, το τιμολόγιο 
μπορεί να εκδοθεί μέχρι το τέλος της διαχειριστικής πε¬ 
ριόδου μέσα στην οποία έγινε η παράδοση ή η αποστολή 
των αγαθών ή η παροχή των υπηρεσιών ή η πιστοποίηση 
δημόσιων έργων. Κατ' εξαίρεση, όλα τα φορολογικά στοι¬ 
χεία του παρόντος άρθρου, τα οποία εκδίδονται στο τέλος 
της διαχειριστικής περιόδου, επιτρέπεται να εκδίδονται 
μέχρι την εικοστή ημέρα του επόμενου μήνα με ημερομη¬ 
νία έκδοσης την τελευταία ημέρα της διαχειριστικής πε¬ 
ριόδου, εφόσον παραδιδονται μέχρι την ημέρα αυτή, σε 
αυτόν που αφορούν.» 

17 Η παράγραφος 16 του άρθρου 12 αντικαθίσταται ως 
εξής: 

«16. Οι διατάξεις του άρθρου αυτού δεν έχουν εφαρμο¬ 

γή: 

α) Στις πωλήσεις ακινήτων, βιομηχανοστασίων, πλοίων, 
αυτοκινήτων, αεροσκαφών και λοιπών μηχανημάτων, ε¬ 
φόσον συντασσονται συμβόλαια μεταβίβασης, καθώς και 
στις πωλήσεις μετοχών, παραγώγων, ομολογιών, ομο¬ 
λόγων, εντόκων γραμματίων και λοιπών συναφών. 

3) Στις πωλήσεις ύδατος μη ιαματικού, αεριόφωτος, η¬ 
λεκτρικού ρεύματος, θερμικής ενέργειας ή παροχής τη¬ 
λεπικοινωνιακών, ταχυδρομικών, τραπεζικών, χρηματιστη¬ 
ριακών, χρηματοδοτικών εργασιών, καθώς και στις περι¬ 
πτώσεις είσπραξης ανταποδοτικών τελών και λοιπών 
συναφών δικαιωμάτων από το Δημόσιο, Ν.Π.Δ.Δ., Ο.Τ.Α., 
δημοτικές επιχειρήσεις και επιχειρήσεις κοινής ωφέλειας, 
εφόσον από τα ανωτέρω πρόσωπα εκδίδονται άλλα έγ¬ 
γραφα που περιλαμβάνουν τα στοιχεία του τιμολογίου, ε¬ 
κτός της δημόσιας οικονομικής υπηρεσίας του αντισυμ¬ 
βαλλομένου και αντίτυπο αυτών των εγγράφων παραδί- 
δεται στον πελάτη. 

γ) Στις πωλήσεις μη εμπορεύσιμων αγαθών για τον α¬ 
γοραστή επιτηδευματία και από τα πρόσωπα των παρα¬ 
γράφων 3 και 4 του άρθρου 2 του Κώδικα αυτού, αξίας κά¬ 
θε συναλλαγής μέχρι δεκαπέντε χιλιάδων (15.000) δραχ¬ 
μών, εφόσον εκδίδεται απόδειξη λιανικής πώλησης.» 

18 Τα πρώτα εδάφια των παραγράφων 3 και 4 του άρ¬ 
θρου 13 αντικαθίστανται ως εξής: 

«3. Η απόδειξη εκδίδεται επί πώλησης αγαθών κατά την 
παράδοση ή την έναρξη της αποστολής των αγαθών και ε¬ 
πί πα ροχής υπηρεσιών στο χρόνο που ορίζεται από τις δια¬ 
τάξεις των παραγράφων 14 και 15του άρθρου 12 για το τι¬ 
μολόγιο, με εξαίρεση την απόδειξη παροχής υπηρεσιών 
των ασκούντων ελευθέριο επάγγελμα, η οποία εκδίδεται 
με κάθε επαγγελματική τους είσπραξη, καθώς και τα εισι- 

τήρια θεαμάτων ή μεταφοράς προσώπων, τα οποία εκδί- 
δονται το αργότερο κατά το χρόνο της έναρξης του θεά¬ 
ματος ή της μεταφοράς.» 

«4. Οι διατάξεις του άρθρου αυτού δεν έχουν εφαρμογή 
στις συναλλαγές των περιπτώσεων α' και β' της παραγρά¬ 
φου 16 του άρθρου 12 του Κώδικα αυτού, εφόσον από τις 
επιχειρήσεις πώλησης των ειδών ή παροχής των υπηρε¬ 
σιών αυτών ή από τα πρόσωπα είσπραξης ανταποδοτικών 
τελών, εκδίδονται άλλα έγγραφα, που περιλαμβάνουν τα 
στοιχεία της απόδειξης λιανικής πώλησης ή παροχής υπη¬ 
ρεσιών και αντίτυπο αυτών των εγγράφων παραδίδεται 
στον πελάτη, καθώς και στην είσπραξη αμοιβής από συμ¬ 
βολαιογράφο, εφόσονη αμοιβή του αναγράφεται στο συμ¬ 
βόλαιο για το οποίο εισπράττεται.» 

19. Η παράγραφος 2 του άρθρου 16 αντικαθίσταται ως ε¬ 
ξής: 

«2. Τα πρόσωπα της παραγράφου 4 του άρθρου 2 του 
Κώδικα αυτού, για κάθε μεταφορά των προϊόντων τους για 
επεξεργασία, συσκευασία ή πώληση, συνοδεύουν τα αγα¬ 
θά με το πρώτο αντίτυπο του δελτίου αποστολής που εκδί- 
δεται σύμφωνα με τις διατάξεις του άρθρου 11 του Κώδικα 
αυτού.» 

20. Η παράγραφος 13 του άρθρου 16 αντικαθίσταται ως 
εξής: 

«13. Επί μεταφοράς αγαθών ενός φορτωτή με μεταφο¬ 
ρικά μέσα δημόσιας χρήσης, που προορίζονται να παρα¬ 
δοθούν σε περισσότερους από έναν παραλήπτες, μπορεί 
να εκδίδεται μία συγκεντρωτική φορτωτική κατά αποστο¬ 
λέα για κάθε μεταφορά, αντί της έκδοσης φορτωτικών κα¬ 
τά φορτωτή και παραλήπτη, με την προϋπόθεση ότι το συ¬ 
νολικό κόμιστρο καταβάλλεται στο μεταφορέα από το 
φορτωτή. Στη συγκεντρωτική φορτωτική αναγράφονται το 
ονοματεπώνυμο ή η επωνυμία, το επάγγελμα και η διεύ¬ 
θυνση του φορτωτή, ο τόπος φόρτωσης, το συνολικό κό¬ 
μιστρο αριθμητικώς και ολογράφως, η χρονολογία εκκίνη¬ 
σης του μεταφορικού μέσου, καθώς και για κάθε παραλή¬ 
πτη ο αριθμός και το είδος του συνοδευτικού φορολογικού 
στοιχείου, το είδος κατά γενική κατηγορία, η ποσότητα των 
αγαθών που προορίζονται γι' αυτόν και ο τόπος προορι¬ 
σμού (εκφόρτωσης).» 

21. Η παράγραφος 1 και οι περιπτώσεις α', γ' και δ'της πα¬ 
ραγράφου 2, καθώς και η παράγραφος 5 του άρθρου 17 α¬ 
ντικαθίστανται ως εξής: 

«1. Η ενημέρωση των βιβλίων πρώτης και δεύτερης κα¬ 
τηγορίας γίνεται μέχρι τη δέκατη πέμπτη (15η) ημέρα του 
επόμενου μήνα, από την έκδοση ή λήψη του κατά περίπτω¬ 
ση δικαιολογητικού. 

2. Η ενημέρωση των βιβλίων τρίτης κατηγορίας γίνεται: 

α) του ή των ημερολογίων μέχρι τη δέκατη πέμπτη (15η) 
ημέρα του επόμενου μήνα, από την έκδοση ή λήψη του κα¬ 
τά περίπτωση δικαιολογητικού και επί ταμειακών πράξεων 
από τη διενέργειά τους, 

γ) του βιβλίου αποθήκης ποσοτικά, εντός δέκα (10) η¬ 
μερών από την παραλαβή ή την παράδοση ή άλλου είδους 
διακίνηση του αγαθού. Η αξία συμπληρώνεται εντός δέκα 
(10) ημερών από τη λήψη ή την έκδοση του στοιχείου α¬ 
ξίας, 

δ) του ημερολογίου που περιέχει τις εγγραφές της ανα¬ 
λυτικής λογιστικής (ομάδα 9) του Ελληνικού Γ ενικού Λο¬ 
γιστικού Σχεδίου (Π.Δ. 1123/1980), εντόςτου επόμενου μή¬ 
να της περιόδου που αφορούν.» 

«5. Τα δεδομένα των βιβλίων του υποκαταστήματος με- 
ταφέρονται στα βιβλία της έδρας: 


α) Το αργότερο μέχρι τη δέκατη πέμπτη (15η) ημέρα του 
μήνα υποβολής των κατά περίπτωση φορολογικών δηλώ¬ 
σεων, όταν σε αυτό τηρούνται βιβλία πρώτης και δεύτερης 
κατηγορίας, 

β) για τον υπόχρεο τήρησης βιβλίων τρίτης κατηγορίας 
όταν στο υποκατάστημα τηρούνται βιβλία από τα οποία ε¬ 
ξάγεται αυτοτελές λογιστικό αποτέλεσμα εντός της προ¬ 
θεσμίας σύνταξης του ισολογισμού, όταν στο υποκατά¬ 
στημα τηρούνται βιβλία από τα οποία δεν εξάγεται αυτοτε¬ 
λές λογιστικό αποτέλεσμα μέχρι τη δέκατη πέμπτη (15η) 
ημέρα του επόμενου μήνα εκείνου που αφορούν οιπράξεις 
ή οι συναλλαγές.» 

22. Στο τέλος της παραγράφου 8 του άρθρου 18 προστί¬ 
θεται νέο εδάφιο, που έχει ως εξής: 

«Κατ' εξαίρεση, όταν χρησιμοποιείται διεθνές κωδικολό- 
γιο, επιτρέπεται στα βιβλία και στοιχεία η αναγραφή του εί¬ 
δους των αγαθών κατά γενική κατηγορία, με αναγραφή και 
του αντίστοιχου κωδικού αριθμού ο οποίος εξειδικεύει το 
είδος του αγαθού.» 

23. Στο τέλος της παραγράφου 1 του άρθρου 19 προστί¬ 
θεται νέο εδάφιο, που έχει ως εξής: 

«Δεν επιτρέπεται η θεώρηση των παραστατικών, των ο¬ 
ποίων η έκδοση και θεώρηση προβλέπεται από μη φορο¬ 
λογικές διατάξεις, εκτός από συμβάσεις μίσθωσης αυτο¬ 
κινήτων.» 

24. Η παράγραφος 5 του άρθρου 20 αντικαθίσταται ως ε¬ 
ξής: 

«5. Οιπαραγωγοίαγροτικώνπροϊόντων, που δεν έχουν υ¬ 
παχθεί στο κανονικό καθεστώς Φ.Π.Α., υποβάλλουν τις κα¬ 
ταστάσεις της παραγράφου 1 μόνο για τα τιμολόγια πώλη¬ 
σης των προϊόντων τους που εκδίδουν οι ίδιοι μετά από έ¬ 
γκριση του προϊσταμένου δημόσιας οικονομικής 
υπηρεσίας.» 

25. Τα δεύτερο και τρίτο εδάφια της παραγράφου 1 του 
άρθρου 21 αντικαθίστανται ως εξής: 

«Με γνωστοποίηση στον αρμόδιο προϊστάμενο της δη¬ 
μόσιας οικονομικής υπηρεσίας μπορεί να τηρούνται αυτά 
σε διαφορετικό τόπο, όταν ο τόπος αυτός βρίσκεται μέσα 
στη χωρική αρμοδιότητα της αρμόδιας δημόσιας οικονο¬ 
μικής υπηρεσίας ή άλλης δημόσιας οικονομικής υπηρε¬ 
σίας που εδρεύει στην ίδια πόλη με εξαίρεση στην περί¬ 
πτωση αυτήν τους Νομούς Αττικής και Θεσσαλονίκης. 
Για την τή ρηση αυτών σε τόπο διάφορο από τον ανωτέρω 
οριζόμενο και γιατηντήρηση των βιβλίων και στοιχείωντων 
ανωνύμων εταιρειών των Νομών Αττικής και Θεσσαλονί¬ 
κης, εκτός έδρας, απαιτείται έγκριση του αρμόδιου προϊ¬ 
σταμένου δημόσιας οικονομικής υπηρεσίας.» 

26. Η περίπτωση η'της παραγράφου 2του άρθρου 23 κα- 
ταργείται και οι περιπτώσεις θ' και ι' αναριθμούνται σε η' και 
θ'. 

27. Η περίπτωση α'της παραγράφου 4 του άρθρου 24 α¬ 
ντικαθίσταται ως εξής: 

«α) Εκτυπώνει το ημερήσιο φύλλο συναλλαγών και α¬ 
ποστέλλει αυτό στην έδρα για την ενημέρωση των βιβλίων 
εντός του πρώτου δεκαπενθημέρου του επόμενου μήνα.» 

28. Στο τέλος της παραγράφου 6 του άρθρου 24 προστί¬ 
θεται νέο εδάφιο, που έχει ως εξής: 

«Τα πρόσθετα και ειδικά βιβλία ενημερώνονται και ε¬ 
κτυπώνονται εντός των προβλεπόμενων προθεσμιών α¬ 
πό τις διατάξεις του Κώδικα αυτού ή των αποφάσεων του 
Υπουργού Οικονομικών, που εκδίδονται κατ' εξουσιοδότη¬ 
ση νόμου και καθιερώνουν την τήρησή τους, με εξαίρεση 
τα βιβλία που ενημερώνονται βάσει εκδιδόμενων παρα¬ 
στατικών, τα οποία μπορεί να εκτυπώνονται μέχρι το τέλος 

του επόμενου μήνα, με την προϋπόθεση ότι όταν ζητηθεί α¬ 
πό τον προϊστάμενο της δημόσιας οικονομικής υπηρεσίας 
ή από τον εξουσιοδοτούμενο από αυτόν υπάλληλο, εί¬ 
ναι δυνατή η εκτύπωση σε αθεώρητο μηχανογραφικό χαρ¬ 
τί, άμεσα των δεδομένων των βιβλίων αυτών μέχρι και την 
τελευταία ημέρα ενημέρωσης.» 

29. Η παράγραφος 2 του άρθρου 26 αντικαθίσταται ως ε¬ 
ξής: 

«2.0 επιτηδευματίας που τηρεί βιβλίατρίτης κατηγορίας 
κλείνει διαχειριστική περίοδο την 30ή Ιουνίου ή την 31 η Δε¬ 
κεμβρίου κάθε έτους. Κατ' εξαίρεση, μπορεί να κλείνει τη 
διαχείρισή του: 

α) το υποκατάστημα, πρακτορείο ή άλλη εγκατάσταση 
στην Ελλάδα, αλλοδαπής επιχείρησης, κατά το χρόνο που 
κλείνει τη διαχείρισή του το κεντρικό κατάστημα στην αλ¬ 
λοδαπή, 

β) η ημεδαπή επιχείρηση στην οποία μετέχει αλλοδαπή ε¬ 
πιχείρηση με ποσοστό κεφαλαίου πενήντα τοις εκατό 
(50%) τουλάχιστον, κατά το χρόνο που κλείνει τη διαχείρι¬ 
σή της η αλλοδαπή επιχείρηση και 

γ) η ημεδαπή επιχείρηση στο κεφάλαιο της οποίας μετέ¬ 
χει με ποσοστό τουλάχιστον πενήντα τοις εκατό (50%) άλ¬ 
λη ημεδαπή επιχείρηση, στην οποία μετέχει αλλοδαπή επι¬ 
χείρηση με το ίδιο ή μεγαλύτερο ποσοστό, κατά το χρόνο 
που κλείνει τη διαχείρισή της η αλλοδαπή επιχείρηση, 

δ) η ημεδαπή επιχείρηση στο κεφάλαιο της οποίας μετέ¬ 
χει με ποσοστό τουλάχιστον πενήντα τοις εκατό (50%) άλ¬ 
λη ημεδαπή επιχείρηση, κατά το χρόνο που κλείνει τη δια¬ 
χείρισή της η συμμετέχουσα επιχείρηση. 

Επί αλλαγής του χρόνου λήξης της διαχειριστικής πε¬ 
ριόδου της αλλοδαπής επιχείρησης ή της συμμετέχουσας, 
οι επιχειρήσεις των παραπάνω περιπτώσεων α', β',γ' και δ' 
μπορούν, χωρίς έγκριση του προϊσταμένου της δημόσιας 
οικονομικής υπηρεσίας, ναπροσαρμόζουντο χρόνο λήξης 
της διαχειριστικής περιόδου με αυτόν της αλλοδαπής ή 
της συμμετέχουσας επιχείρησης.» 

30. Το πρώτο εδάφιο της παραγράφου 3 του άρθρου 27 
αντικαθίσταται ως εξής: 

«Η ποσοτική καταμέτρηση των αποθεμάτων και η κατα¬ 
γραφή τους στο βιβλίο απογραφών ή σε καταστάσεις στο 
τέλος της διαχειριστικής περιόδου γίνεται διακεκριμένα 
για κάθε αποθηκευτικό χώρο. Τα αποθέματα που βρίσκο¬ 
νται σε τρίτους καταχωρούνται ανά τρίτο χωρίς να απαιτεί¬ 
ται καταχώρηση και κατά αποθηκευτικό χώρο τρίτου.» 

31. Η παράγραφος 7 του άρθρου 27 αντικαθίσταται ως ε¬ 
ξής: 

«7. Στο βιβλίο απογραφών καταχωρούνται χωριστά κατ' 
είδος και ποσότητα όλα τα περιουσιακά στοιχεία κυριότη¬ 
τας τρίτων που βρίσκονται κατά τη λήξη της διαχειριστικής 
περιόδου στον επιτηδευματία, εφόσον τα δεδομένα αυτά 
δεν προκύπτουν από το βιβλίο αποθήκης ή από άλλα πρό¬ 
σθετα βιβλία.» 

32. Στο τέλος της περίπτωσης α' της παραγράφου 3 του 
άρθρου 30 η τελεία γίνεται κόμμα. 

33. Στο τέλος του δεύτερου εδαφίου της παραγράφου 3 
του άρθρου 30 προστίθενται δύο νέα εδάφια, που έχουν ως 
εξής: 

«Δεν συνιστούν αντικειμενική αδυναμία ελέγχου οι πε¬ 
ριπτώσεις που αναφέρονται σε διαπιστωθείσεςπλημμέλει- 
ες στα τηρηθέντα βιβλία και στοιχεία όταν καλύπτονται α¬ 
πό καταστάσεις ή ηλεκτρομαγνητικά μέσα ή άλλα αναλυ¬ 
τικά στοιχεία, τα οποία παρέχονται στο φορολογικό έλεγχο 
στην προθεσμία που τάσσεται από αυτόν, με την προϋπό¬ 
θεση ότι προκύπτουν με σαφήνεια τα δεδομένα, ώστε να εί¬ 


ναι δυνατές οι ελεγκτικές επαληθεύσεις και επαληθεύο¬ 
νται αυτά από τα βιβλία και στοιχεία. Οι διατάξεις του προη¬ 
γούμενου εδαφίου εφαρμόζονται και για τις υποθέσειςπου 
μέχρι τη δημοσίευση του παρόντος νόμου δεν έχουν ελε- 
χθεί ή εφόσον έχουν ελεχθεί δεν έχουν εκδοθεί φύλλα ε¬ 
λέγχου». 

34. Το πρώτο εδάφιο της παραγράφου 6 του άρθρου 30 
αντικαθίσταται ως εξής: 

«6. Τα βιβλία και στοιχεία της πρώτης κατηγορίας κρί- 
νονται ανακριβή όταν ο επιτηδευματίας δεν καταχωρεί ή 
καταχωρεί ανακριβώς σε αυτά αγορές, δεν εκδίδει ή εκ¬ 
δίδει ανακριβή ή εικονικά ή πλαστά ως προς την ποσότητα 
ή την αξία ή ως προς τον αντισυμβαλλόμενο φορολογικά 
στοιχεία διακίνησης και αξίας ή λαμβάνει ανακριβή ή εικο¬ 
νικά τέτοια στοιχεία, εμφανίζει αθροιστικά λάθη, εφόσον οι 
πράξεις ή παραλείψεις αυτές επηρεάζουν σημαντικά τα 
οικονομικά μεγέθη των βιβλίων της χρήσης στην οποία α- 
ναφέρονται ή οφείλονται σε πρόθεση του υπόχρεου για 
απόκρυψη φορολογητέας ύλης.» 

35. Μετά το τρίτο εδάφιο της παραγράφου 7του άρθρου 
30 προστίθεται εδάφιο, που έχει ως εξής: 

«Οι διατάξεις των τρίτου και τέταρτου εδαφίων της πα¬ 
ραγράφου 3του άρθρου 30 ισχύουν αναλόγως καιγιατους 
υπόχρεους τήρησης βιβλίων δεύτερης κατηγορίας.» 

36. Η περίπτωση γ'της παραγράφου 2 του άρθρου 36 α¬ 
ντικαθίσταται ως εξής: 

«γ) να ορίζει κατά τρόπο διάφορο τη θεώρηση κάθε βι¬ 
βλίου ή στοιχείου ή και να επιτρέπει τη μη θεώρησή τους, 
στις περιπτώσεις που τηρούνται ή εκδίδονται με μηχανο¬ 
γραφικό τρόπο, καθώς και στις περιπτώσεις στοιχείων επί 
των οποίων αναγράφονται προεκτυπωμένα τα δεδομένα 
της συναλλαγής, μετά σύμφωνη γνώμη του αρμόδιου επι¬ 
θεωρητή.» 

37. Η περίπτωση α' και το πρώτο εδάφιο της περίπτωσης β' 
της παραγράφου 8 του άρθρου 36 αντικαθίστανται ως εξής: 

«α) δεν έχει εκπληρώσει τις ληξιπρόθεσμες και απαιτη¬ 
τές υποχρεώσεις του από πάσης φύσης φόρους του Δη¬ 
μοσίου από την επαγγελματική του δραστηριότητα, από 
δάνεια με την εγγύηση του Δημοσίου, πρόστιμα για παρα¬ 
βάσεις των διατάξεων του Κώδικα αυτού, τέλη ή εισφορές 
που βεβαιώνονται από τις δημόσιες οικονομικές υπηρε¬ 
σίες, όταν το σύνολο των υποχρεώσεων αυτών, χωρίς τις 
νόμιμες προσαυξήσεις ξεπερνά τα δύο εκατομμύρια 
(2.000.000) δραχμές, εκτός αν έχει υπαχθεί σε ρύθμιση 
τμηματικής καταβολής των ληξιπρόθεσμων χρεώντου από 
τα κατά νόμο αρμόδια όργανα και είναι απόλυτα συνεπής 
στην καταβολή των δόσεων αυτών. Επί ομόρρυθμων, ε¬ 
τερόρρυθμων και περιορισμένης ευθύνης εταιρειών, κοι¬ 
νοπραξιών, κοινωνιών και αστικών εταιρειών πρέπει να ε- 
ρευνάται, μόνο κατά την πρώτη θεώρηση μετά τη σύστασή 
τους, εάν έχουν εκπληρώσει τις ληξιπρόθεσμες υποχρεώ¬ 
σεις και τα μέλη των εταιρειών ή της κοινοπραξίας ή της 
κοινωνίας ή της αστικής εταιρείας.» 

«β) δεν έχει υποβάλλει στη δημόσια οικονομική υπηρε¬ 
σία δηλώσεις απόδοσης οποιουδήποτε παρακρα- 
τούμενου ή επιρριπτόμενου φόρου, τέλους, εισφοράς α¬ 
πό οποιαδήποτε αιτία.» 

38. Μετά το δεύτερο εδάφιο της περίπτωσης β' της πα¬ 
ραγράφου 8 του άρθρου 36 προστίθεται νέο εδάφιο, που 
έχει ως εξής: 

«Το όριο της περίπτωσης α' ισχύει και σε κάθε περίπτω¬ 
ση μη θεώρησης βιβλίων και στοιχείων με βάση μη φορο¬ 
λογικές διατάξεις, εξαιρουμένων των χρεών προς τα Επι¬ 
μελητήρια.» 

39. Η υποπερίπτωση γα' πις περίπτωσης γ' του άρθρου 
38 αντικαθίσταται ως εξής: 

«γα) Να υποχρεώνει όλους τους επιτηδευματίες ή κατη¬ 
γορίες μόνο από αυτούς, σε ολόκληρη τη χώρα ή σε τμή¬ 
ματα αυτής, σε θεώρηση οποιουδήποτε βιβλίου ή στοιχεί¬ 
ου του Κώδικα αυτού, για το οποίο δεν ορίζεται θεώρηση, 
ή και να απαλλάσσει αυτούς από την υποχρέωση θεώρη¬ 
σης ορισμένων φορολογικών στοιχείων για τα οποία 
προβλέπεται θεώρηση, καθορίζοντας ειδικές προϋποθέ¬ 
σεις για το σύνολο ή για κατηγορίες υπόχρεων.» 

40. Η υποπερίπτωση γβ' της περίπτωσης γ' του άρθρου 
38 αντικαθίσταται ως εξής: 

«γβ) Να ρυθμίζει διαφορετικά τον τρόπο τήρησης του βι¬ 
βλίου αποθήκης για όλους τους υπόχρεους ή για κατηγο¬ 
ρίες μόνο αυτών, σε ολόκληρη τη χώρα ή σε τμήματα αυ¬ 
τής, ή να επιβάλλει την υποχρέωση τήρησής του σε κατη¬ 
γορίες επιτηδευματιών, ανεξάρτητα από το ύψος των 
ακαθάριστων εσόδων τους, μετά από πρόταση της Επι¬ 
τροπής Λογιστικών Βιβλίων.» 

41. Η υποπερίπτωση γη' της περίπτωσης γ' του άρθρου 
38 αντικαθίσταται ως εξής: 

«γη) Να υποχρεώνει όλους τους επιτηδευματίες ή και κα¬ 
τηγορίες μόνο από αυτούς, σε ολόκληρη τη χώρα ή σε τμή¬ 
ματα αυτής, για την τήρηση πρόσθετων βιβλίων και την έκ¬ 
δοση ειδικών στοιχείων, για όλες τις επαγγελματικές συ¬ 
ναλλαγές τους ή και για τμήμα μόνο αυτών και να ορίζει τον 
τρόπο τήρησης και έκδοσής τους, καθώς και να απαλλάσ¬ 
σει από την έκδοση στοιχείων.» 

42. Στο άρθρο 38 προστίθενται δύο νέες περιπτώσεις δ' 
και ε', των παλαιών αριθμουμένων σε στ' και ζ, που έχουν 
ως εξής: 

«δ) Να καθορίζει το χρόνο και τον τρόπο έναρξης της υ¬ 
ποχρέωσης τήρησης των βιβλίων και στοιχείων στο ενιαίο 
νόμισμα της Ευρωπαϊκής Ένωσης - ΕΥΡΩ, τα ειδικά θέμα¬ 
τα για τη μετατροπή των δεδομένων των βιβλίων και στοι¬ 
χείων των υπόχρεων από δραχμές σε ΕΥΡΩ, τα νέα όρια α¬ 
καθάριστων εσόδων για την ένταξη σε κατηγορίες τήρη¬ 
σης βιβλίων, καθώς και κάθε λεπτομέρεια ή διαδικασία 
απαραίτητη για τη μεταβολή του νομίσματος από δραχμές 
σε ΕΥΡΩ, σε σχέση με την εφαρμογή των διατάξεων του 
Κώδικα αυτού. 

ε) Να καθορίζει τη διαδικασία και κάθε αναγκαία λεπτο¬ 
μέρεια για τον τρόπο εμφάνισης των συναλλαγών που 
πραγματοποιούνται μέσω του ηλεκτρονικού εμπορίου για 
τη διασφάλιση και εξυπηρέτηση των συναλλαγών αυτών, 
των αντισυμβαλλομένων και των ελεγκτικών επαληθεύσε¬ 
ων.» 

43. Στην παράγραφο 5 του άρθρου 39 προστίθενται δύο 
νέα εδάφια, που έχουν ως εξής: 

«Οι αποφάσεις της Επιτροπής Λογιστικών Βιβλίων, με τις 
οποίες έχει δοθεί πλήρης ή μερική απαλλαγή από την τή¬ 
ρηση του βιβλίου αποθήκης κατά την εξαγωγή σε επιτη- 
δευματίες, οι οποίοι είναι υπόχρεοι τήρησης αναλυτικής 
λογιστικής (ομάδα 9) και λήγουν την 31.12.2000 και μετά, 
παύουν να ισχύουν για τις από 1.1.2001 και στο εξής δια¬ 
χειριστικές περιόδους. Οι επιτηδευματίες αυτοί, εφόσονε- 
ξακολουθούν να αντιμετωπίζουν δυσχέρειες στην τήρηση 
του βιβλίου αποθήκης, μπορούν να επανέλθουν με νέα αί¬ 
τησή τους στην Επιτροπή Λογιστικών Βιβλίων εντός των 
προβλεπόμενων προθεσμιών από τις διατάξεις της παρα¬ 
γράφου 4 του άρθρου 37.» 

Άρθρο 10 

Πρόστιμα Κ.Β.Σ. (Π.Δ. 186/1992). 

Οι διατάξεις των άρθρων 5 και 9 του Ν. 2523/1997 (ΦΕΚ 


179 Δ') τροποποιούνται, αντικαθίστανται και συμπληρώνο¬ 
νται κατά περίπτωση, ως εξής: 

1. Στο τέλος της παραγράφου 4 του άρθρου 5 προστίθε¬ 
νται δύο νέα εδάφια, που έχουν ως εξής: 

«Οι παραβάσεις μη διαφύλαξης των βιβλίων, των στοιχεί¬ 
ων και λοιπών δικαιολογητικών εγγραφών ή μη επίδειξης 
αυτών ανάγονται στο χρόνο που διαπιστώνονται ή πιστο¬ 
ποιούνται και εάν ο χρόνος αυτός είναι μετά τη διαχειρι¬ 
στική περίοδο που έπαυσε να υφίσταταιτο πρόσωπο, χρό¬ 
νος αναγωγής των παραβάσεων λογίζεται η τελευταία δια¬ 
χειριστική περίοδος αυτού. 

Τα ανωτέρω ισχύουν ανεξάρτητα από τα έτη στα οποία α- 
ναφέρονται και αφορούντα βιβλία, τα στοιχεία και λοιπά δι- 
καιολογητικά εγγραφών, επιφυλασσομένων των διατάξε¬ 
ων του άρθρου 30του Π.Δ. 186/1992.» 

2. Η παράγραφος 5 του άρθρου 5 αντικαθίσταται ως ε¬ 
ξής: 

«5. Κατ' εξαίρεση, δεν επιβάλλεται πρόστιμο όταν: 
α) έχουν εκδοθεί φορολογικά στοιχεία χωρίς την τήρηση 
ενιαίας αρίθμησης ή με επανάληψη αυτής ή 
β) έχουν εκδοθεί αθεώρητα φορολογικά στοιχεία, αντί 
θεωρημένων, εφόσον στις άνω περιπτώσεις έχουν εκδοθεί 
από παραδρομή και έχουν καταχωρηθεί στα βιβλία ε¬ 
μπρόθεσμα και δηλώθηκε εγγράφως από τον υπόχρεο 
στον προϊστάμενο της αρμόδιας δημόσιας οικονομικής υ¬ 
πηρεσίας η παράλειψη αυτή, πριν από τη διαπίστωσή της 
από οποιονδήποτε φορολογικό έλεγχο, 
γ) για συγκεκριμένη συναλλαγή έχει εκδοθεί το μη προ- 
σήκον φορολογικό στοιχείο, εφόσον το εκδοθέν περιλαμ¬ 
βάνει τουλάχιστον τα δεδομένα του προβλεπόμενου, έχει 
εκδοθεί στον οριζόμενο γι' αυτό χρόνο και φέρει θεώρηση 
στην περίπτωση που απαιτείται, 
δ) δεν έχουν διαφυλαχθεί από τον κατά περίπτωση υπό¬ 
χρεο τα επιπλέον προαιρετικώς εκδοθέντα αντίτυπα, 
ε) δεν έχουν εκδοθεί από τον υπόχρεο δελτία αποστολής 
για τις περιπτώσεις: παράδοσης επιστρεφόμενων αγα¬ 
θών αξίας μέχρι καιτριακόσιες χιλιάδες (300.000) δραχμές 
ή παράδοσης αγαθών προς επισκευή, συντήρηση ή άλλη 
αιτία που δεν συνεπάγεται απόκτηση εσόδων για τον υπό¬ 
χρεο, εφόσον για τις προαναφερόμενες περιπτώσεις έ¬ 
χουν εκδοθεί από τον παραλήπτη των αγαθών δελτία απο¬ 
στολής, κατά τις διατάξεις της περίπτωσης β' της παρα¬ 
γράφου 1 του άρθρου 11 του Κ.Β.Σ. και αποδεικνύεται με 
αντίτυπο ή φωτοαντίγραφο του σχετικού δελτίου αποστο¬ 
λής, 

στ) έχουν εκδοθεί δελτία αποστολής με γενική (ελλιπή) 
περιγραφή των ειδών εφόσον σκοπός της διακίνησης εί¬ 
ναι ο δειγματισμός άνευ παραδόσεως των ειδών και δεν 
τηρείται βιβλίο αποθήκης, 

ζ) διαπιστώνονται παρατυπίες ή παραλείψεις που αποτε¬ 
λούν τυπικές παραβάσεις που δεν καταγράφονται σε αυ¬ 
τές που επηρεάζουν το κύρος των βιβλίων και στοιχείων 
ως ανακριβών ή δεν καθιστούν εξαιρετικά δυσχερείς τις ε¬ 
λεγκτικές επαληθεύσεις, εφόσον οφείλονται σε παραδρο¬ 
μή ή συγγνωστή πλάνη, εκτός εάν προηγούμενα έχει γίνει 
αποδεδειγμένα υπόδειξη από οποιονδήποτε φορολογικό 
έλεγχο ή φορολογική αρχή για την ορθή εφαρμογή των 
διατάξεων του Κ.Β.Σ., 

η) πρόκειται για υποθέσεις που έχουν ήδη ελεγχθεί με τα¬ 
κτικό φορολογικό έλεγχο και έχουν εκδοθεί οριστικά φύλ¬ 
λα ελέγχου ή πράξεις προσδιορισμού του φόρου στη φο¬ 
ρολογία εισοδήματος και στο Φ.Π.Α. ή για υποθέσεις που 
έχουν περαιωθεί ως προς τις φορολογίες αυτές με οποι- 
ονδήποτε τρόπο, με εξαίρεση τις περιπτώσεις για τις οποί- 

ες συντρέχουν οι προϋποθέσεις των διατάξεων των άρ¬ 
θρων 68 παρ. 2 του Ν. 2238/1994 και 39 παρ. 3 του Ν. 
1642/1986. 

Οι διατάξεις της παραγράφου 8 του άρθρου 1 του παρό¬ 
ντος έχουν ανάλογη εφαρμογή και για τα πρόστιμα του άρ¬ 
θρου αυτού.» 

3. Η περίπτωση ζ' της παραγράφου 6 του άρθρου 5 α¬ 
ντικαθίσταται ως εξής: 

«ζ. Σε περίπτωση εκπρόθεσμης υποβολής στοιχείων του 
άρθρου 20 μετά το τέλος του έτους που έληξε η προθε¬ 
σμία υποβολής τους, καθώς και στις περιπτώσεις παράλει¬ 
ψης καταχώρησης αντισυμβαλλομένων ή ανακριβούς κα- 
ταχώρησης της αξίας, εφόσον οι ανωτέρω παραλείψεις 
και ανακρίβειες αφορούν μεγέθη συνολικής αξίας πάνω α¬ 
πό πέντε εκατομμύρια (5.000.000) δραχμές, σε τρία (3). Ο 
ίδιος συντελεστής ισχύει και σε περίπτωση μη υποβολής 
στοιχείων, εκτός αν ο υπόχρεος μέχρι τη λήξη της προθε¬ 
σμίας εξώδικης επίλυσης της διαφοράς ή άσκησης ε¬ 
μπρόθεσμης προσφυγής υποβάλλει εκπρόθεσμα τα στοι¬ 
χεία και προκύπτει ότι τα συνολικά μεγέθη είναι μέχρι του 
ορίου του προηγούμενου εδαφίου, οπότε εφαρμόζεται 
Σ.Β. ίσος με τη μονάδα. Ο συντελεστής βαρύτητας του 
πρώτου εδαφίου ισχύει και σε περίπτωση μη υποβολής ι¬ 
σοζυγίων ή εκπρόθεσμης υποβολής τους, μετά την παρέ¬ 
λευση εξαμήνου από την προθεσμία υποβολής.» 

4. Στην περίπτωση στ' της παραγράφου 6 του άρθρου 5 
προστίθεται νέο εδάφιο, που έχει ως εξής: 

«Ειδικά, όταν επιβάλλεται το πρόστιμο της περίπτωσης η' 
δεν επιβάλλεται το πρόστιμο της περίπτωσης αυτής». 

5. Στο τέλος της περίπτωσης α' της παραγράφου 8 του 
άρθρου 5 προστίθεται νέο εδάφιο, που έχει ως εξής: 

«Ως παράλειψη έκδοσης στοιχείου λογίζεται και η μη κατα- 
χώρηση σερβιρισθέντων ειδών στα δελτία παραγγελίας.» 

6. Μετά την περίπτωση ζ της παραγράφου 8 του άρθρου 
5 προστίθεται νέο εδάφιο, που έχει ως εξής: 

«Κατ' εξαίρεση παραβάσεις της περίπτωσης αυτής και 
των περιπτώσεων δ', ε' και στ' θεωρούνται γενικές μέχρι πο¬ 
σού συνολικής διαφοράς, κατά περίπτωση, τριακοσίων χι¬ 
λιάδων (300.000) δραχμών.» 

7. Στο τέλος της περίπτωσης α', της παραγράφου 10 του 
άρθρου 5, η τελεία γίνεται κόμμα και προστίθεται φράση, 
που έχει ως εξής: 

«με εξαίρεση τις περιπτώσεις που ο υπόχρεος τηρεί βι¬ 
βλίο αγορών, οπότε το ανωτέρω πρόστιμο επιβάλλεται μει¬ 
ωμένο κατά πενήντα τοις εκατό (50%).» 

8. Μετά το τρίτο εδάφιο της περίπτωσης β' της παρα¬ 
γράφου 10 του άρθρου 5 προστίθεται νέο εδάφιο, που έ¬ 
χει ως εξής: 

«Η ίδια μείωση ισχύει και για το λήπτη εικονικού στοιχεί¬ 
ου στην περίπτωση που η εικονικότητα ανάγεται αποκλει¬ 
στικά στο πρόσωπο του εκδότη.» 

9. Στο τέλος της παραγράφου 11 του άρθρου 5, η τελεία 
διαγράφεται και προστίθεται φράση που έχει ως εξής: 

«ή άλλα φορολογικά στοιχεία που αναφέρονται στην ί¬ 
δια συναλλαγή ή πράξη, καθώς και για τις παραβάσεις της 
περίπτωσης η'της παραγράφου 8.» 

10. Στο τέλος της παραγράφου 3 του άρθρου 9 προστί¬ 
θεται νέο εδάφιο, που έχει ως εξής: 

«Τα ανωτέρω, καθόσον αφορά παραβάσεις του άρθρου 
5 του παρόντος, που αναφέρονται σε υποκαταστήματα, ι¬ 
σχύουν ανεξαρτήτως του χρόνου τέλεσης της παράβα¬ 
σης.» 

11. Μετά το πρώτο εδάφιο της παραγράφου 4 του άρ¬ 
θρου 9 προστίθεται νέο εδάφιο, που έχει ως εξής: 


«Εξαιρετικά αρμοδιότητα για τη διοικητική επίλυση της 
διαφοράς των προστίμων του άρθρου 5 (Κ.Β.Σ.) έχει σε κά¬ 
θε περίπτωση ο προϊστάμενος της δημόσιας οικονομικής 
υπηρεσίας, ανεξαρτήτως του χρόνου τέλεσης της παρά¬ 
βασης.» 

12. Οι διατάξεις του άρθρου αυτού, εφόσον προβλέπουν 
επιεικέστερη μεταχείριση, εφαρμόζονται και για παραβά¬ 
σεις που διαπράχθηκαν μέχρι του χρόνου δημοσίευσης 
του παρόντος, ανεξάρτητα από το χρόνο διαπίστωσής 
τους από τις φορολογικές αρχές, για τις οποίες δεν έχουν 
εκδοθεί από τους προϊσταμένους των δημόσιων οικονομι¬ 
κών υπηρεσιών οι σχετικές αποφάσεις επιβολής προστί¬ 
μου ή έχουν εκδοθεί οι αποφάσεις αυτές και κατά το χρό¬ 
νο δημοσίευσης του παρόντος νόμου δεν έχουν περαιω- 
θεί οριστικά με διοικητική επίλυση της διαφοράς ή 
εκκρεμεί η συζήτηση προσφυγής κατ' αυτών ενώπιον των 
διοικητικών δικαστηρίων. Για τις υποθέσεις που εκκρεμούν 
ενώπιον των διοικητικών δικαστηρίων, οι ενδιαφερόμενοι 
μπορούν με αίτησή τους, που υποβάλλεται στον αρμόδιο 
Προϊστάμενο της δημόσιας οικονομικής υπηρεσίας εντός 
ανατρεπτικής προθεσμίας εξήντα (60) ημερών από τη δη¬ 
μοσίευση του παρόντος, να ζητήσουν τη διοικητική επίλυ¬ 
ση της διαφοράς με βάση τις διατάξεις του προηγούμενου 
εδαφίου, ακολουθουμένης της διαδικασίας του Ν.Δ. 
4600/1966 (ΦΕΚ242/Α"). 

Στην περίπτωση που δεν επιτευχθεί η διοικητική επίλυση 
της διαφοράς, οι υποθέσεις αυτές κρίνονται με βάση τις 
διατάξεις που ίσχυαν κατά το χρόνο διάπραξης της παρά¬ 
βασης. 

Άρθρο 11 

Φορολογικές ταμειακές μηχανές. 

Τα τρία πρώτα εδάφια της παραγράφου 1 του άρθρου 7 
του Ν. 1809/1988 (ΦΕΚ 222 Α') αντικαθίστανται ως εξής: 

«Συνιστάται στη Διεύθυνση Βιβλίων και Στοιχείων του Υ¬ 
πουργείου Οικονομικών οκταμελής Επιτροπή από υπαλλή¬ 
λους της Διεύθυνσης αυτής και ειδικούς τεχνικούς του δη¬ 
μόσιου και ιδιωτικού τομέα, για τον έλεγχο των ιδιοτήτων 
και των τεχνικών χαρακτηριστικών των ηλεκτρονικών τα¬ 
μειακών μηχανών και για τη χορήγηση άδειας καταλληλό¬ 
τητας για τη χρησιμοποίησή τους. Τα τρία μέλη της Επι¬ 
τροπής, με τους αναπληρωτές τους, διορίζονται από τον Υ¬ 
πουργό Οικονομικών, τα τέσσερα μέλη ειδικοί τεχνικοί, με 
τους αναπληρωτές τους, προτείνονται, ανά ένας, από τα 
πρώτα τέσσερα σε δύναμη κόμματα της αντιπολίτευσης 
που εκπροσωπούνται στη Βουλή ή ανάλογα με τη δύναμη 
κάθε κόμματος της αντιπολίτευσης, σε περίπτωση που εκ¬ 
προσωπούνται στη Βουλή λιγότερα από τέσσερα κόμματα, 
και το τελευταίο μέλος ειδικός τεχνικός, με τον αναπληρω¬ 
τή του, προτείνεται από το Σύνδεσμο Εισαγωγέων και Κα¬ 
τασκευαστών Ταμειακών Συστημάτων, ως εκπρόσωπό 
του. Σε περίπτωση που δενπροτείνονταιταπιο πάνω πέντε 
μέλη μέσα σε προθεσμία δεκαπέντε (15) ημερών από τη 
σχετική πρόσκληση, αυτά διορίζονται από τον Υπουργό Οι¬ 
κονομικών, εκτός από το τελευταίο μέλος, που όταν δεν 
προταθεί, η Επιτροπή λειτουργεί με επταμελή σύνθεση.» 

Άρθρο 12 

Θέματα φορολογικών ελέγχων. 

1. Δικαστικός συμβιβασμός κατά τις διατάξεις του άρθρου 
1 του Ν. 4600/1966 (ΦΕΚ 242 Α') και του άρθρου 71 του Ν. 
2238/1994 μπορεί να ενεργείται ενώπιον οποιουδήποτε διοι¬ 
κητικού δικαστηρίου και σε κάθε στάση της δίκης, αν πρόκει¬ 
ται για εκκρεμείς υποθέσεις που περιήλθαν στην αρμοδιότη- 

τα των διοικητικών δικαστηρίων πριν από την ημερομηνία έ¬ 
ναρξης ισχύος του Ν. 2717/1999 και ενώπιον των διοικητικών 
πρωτοδικείων εντός εξαμήνου από την κατάθεση της σχετι¬ 
κής προσφυγής, αν πρόκειται για υποθέσεις που περιέρχο¬ 
νται στην αρμοδιότητα των δικαστηρίων αυτών από την πα¬ 
ραπάνω ημερομηνία και εντεύθεν. 

2. Οι διατάξεις της παραγράφου 2 του άρθρου 29 του Ν. 
2648/1998 (ΦΕΚ238/Α") καταργούνται. 

3. Το τρίτο εδάφιο της παραγράφου 2 του άρθρου 21 του 
Ν. 2523/1997 αντικαθίσταται ως εξής: 

«Κατ' εξαίρεση, στις περιπτώσεις του άρθρου 19 του πα¬ 
ρόντος νόμου η ποινική δίωξη ασκείται άμεσα με βάση τα 
πορίσματα του φορολογικού ελέγχου και τη μηνυτήρια α¬ 
ναφορά του προϊσταμένου της αρμόδιας δημόσιας οι¬ 
κονομικής υπηρεσίας (Δ.Ο.Υ.) ή του προϊσταμένου της υ¬ 
πηρεσίας που διενήργησε τον έλεγχο, σε περίπτωση που ο 
έλεγχος διενεργήθηκε από όργανα του Σώματος Δίωξης 
Οικονομικού Εγκλήματος (Σ.Δ.Ο. Ε.) ή των Ελεγκτικών Κέ¬ 
ντρων του άρθρου 3 του Ν. 2343/1995 (ΦΕΚ 211 Α'). Στις 
περιπτώσεις του προηγούμενου εδαφίου η μηνυτήρια α¬ 
ναφορά υποβάλλεται μέσα σε ένα (1) μήνα από την πάρο¬ 
δο άπρακτης της προθεσμίας διοικητικής επίλυσης της 
διαφοράς επί της οικείας απόφασης επιβολής προστίμου 
(Α.Ε.Π.) του Κώδικα Βιβλίων και Στοιχείων (Κ.Β.Σ.), ανε¬ 
ξάρτητα αν κατά της απόφασης αυτής ασκήθηκε προσφυ¬ 
γή ενώπιον του αρμόδιου διοικητικού πρωτοδικείου.» 

4. Η παράγραφος 2 του άρθρου 24 του Ν. 2523/1997 α¬ 
ντικαθίσταται ως εξής: 

«2. Στις περιπτώσεις του συνολικού για κάθε φορολογία 
διοικητικού ή δικαστικού συμβιβασμού ή της με άλλο τρό¬ 
πο ολικής διοικητικής περαίωσης της διαφοράς δεν εφαρ¬ 
μόζονται οι ποινικές διατάξεις του παρόντος. Διοικητικός ή 
δικαστικός συμβιβασμός δεν συντελείται αν κατά την υπο¬ 
γραφή των οικείων πράξεων ή το αργότερο εντός των δύο 
επόμενων εργάσιμων για τις δημόσιες οικονομικές υπηρε¬ 
σίες ημερών, δεν καταβληθεί ποσό ίσο με το ένα πέμπτο 
(1/5) του οφειλόμενου, κύριου και πρόσθετου φόρου ή 
προστίμου, γενομένης σχετικής μνείας για την υποχρέωση 
αυτή του υπόχρεου στο πρακτικό του συμβιβασμού. Σε πε¬ 
ρίπτωση μη καταβολής από τον υπόχρεο του ως άνω πο¬ 
σοστού φόρου ή προστίμου κατά τα ανωτέρω, ο επιτευ¬ 
χθείς συμβιβασμός θεωρείται ως μη γενόμενος. Εξαιρετι¬ 
κά, επί επιχειρήσεων υπό εκκαθάριση παρέχεται η 
δυνατότητα μη άμεσης καταβολής του ως άνω ποσοστού 
φόρου ή προστίμου, κατά τα οριζόμενα στα προηγούμενα 
εδάφια, οπότε, στις περιπτώσεις αυτές, το σύνολο του ο¬ 
φειλόμενου, βάσει του συμβιβασμού, ποσού καταβάλλεται 
μέχρι της τελευταίας εργάσιμης για τις δημόσιες οικονομι¬ 
κές υπηρεσίες ημέρας του επόμενου, από την υπογραφή 
του συμβιβασμού, μήνα. Ειδικά στη φορολογία κληρονο¬ 
μιών η καταβολή του ως άνω ποσοστού γίνεται και σύμφω¬ 
να με τις διατάξεις του άρθρου 5 παράγραφος 1 εδάφιο 
δεύτερο του Ν. 2097/1952 (ΦΕΚ 113 Α').» 

5. Στην περίπτωση β' της παραγράφου 5 του άρθρου 74 
του Ν. 2238/1994, όπως η παράγραφος αυτή ισχύει μετά 
την αντικατάστασή της με την παράγραφο 1 του άρθρου 30 
του Ν. 2648/1998, προστίθεται εδάφιο, που έχει ως εξής: 

«Τα παραπάνω ισχύουν ανάλογα και επί δικαστικού συμ¬ 
βιβασμού.» 

6. Για τη χορήγηση βεβαίωσης έναρξης εργασιών από τις 
Δ.Ο.Υ., στα καταλύματα κάθε λειτουργικής μορφής, απαι¬ 
τείται η προσκόμιση του ειδικού σήματος του Ε.Ο.Τ.. 

7. Στην παράγραφο 1 του άρθρου 21 του Ν. 2443/1996 
(ΦΕΚ 265 Α') προστίθεται νέο εδάφιο, που έχει ως εξής: 


«Στις περιπτώσεις αυτές η μη επιβολή πρόσθετου φό¬ 
ρου, προσαύξησης, προστίμου ή οποιοσδήποτε άλλης κύ¬ 
ρωσης, περιλαμβάνει και τη μη επιβολή οποιωνδήποτε 
προστίμων του Κώδικα Βιβλίων και Στοιχείων για φορολο¬ 
γικές παραβάσεις και μόνο γι' αυτές που σχετίζονται άμε¬ 
σα με τη δηλωθείσα πρόσθετη φορολογική ύλη κατά οικο¬ 
νομικό έτος ή αθροιστικά, στα πλαίσια της ρύθμισης αυ¬ 
τής, εξαιτίας της οποίας οι υποβληθείσες δηλώσεις 
κρίνονται ειλικρινείς.» 

8. Οι διατάξεις της προηγούμενης παραγράφου εφαρ¬ 
μόζονται και για τις υποθέσεις που εκκρεμούν, κατά τη δη¬ 
μοσίευση του παρόντος νόμου, στις αρμόδιες Δ.Ο.Υ. ή ε¬ 
νώπιον των πρωτοβάθμιων διοικητικών δικαστηρίων, με υ¬ 
ποβολή σχετικής αίτησης στον προϊστάμενο της Δ.Ο.Υ., 
εντός ανατρεπτικής προθεσμίας εξήντα (60) ημερών από 
τη δημοσίευση του παρόντος νόμου, εφαρμοζομένης της 
διαδικασίας του Ν.Δ. 4600/1966 (ΦΕΚ 242 Α')». 

Άρθρο 13 

Διαρρυθμίσεις στη φορολογία κεφαλαίου 

1. Στην παράγραφο 3 του άρθρου 3 του Ν.Δ. 118/1973 
(ΦΕΚ 202 Α') προστίθενται δεύτερο και τρίτο εδάφια, που 
έχουν ως εξής: 

«Ως τίμημα από την εκποίηση του ακινήτου λαμβάνεται η 
αντικειμενική αξία αυτού ή, αν πρόκειται για ακίνητο που 
βρίσκεται σε περιοχή όπου δεν εφαρμόζεται το αντικειμε¬ 
νικό σύστημα, η αξία αυτού όπως προσδιορίζεται σύμφω¬ 
να με τις διατάξεις του άρθρου 9, εφόσον οι αξίες αυτές εί¬ 
ναι μεγαλύτερες του τιμήματοςπου αναγράφεται στο συμ¬ 
βολαιογραφικό έγγραφο. Ως τίμημα από την εκποίηση 
μετοχών και λοιπών μη εισηγμένων στο Χρηματιστήριο τίτ¬ 
λων κινητών αξιών και συμμετοχών σε εταιρείες ή συνεται¬ 
ρισμούς, για τα οποία έχει συνταχθεί συμβολαιογραφικό ή 
ιδιωτικό έγγραφο από τον κληρονομούμενο, λαμβάνεται η 
αξία που προσδιορίζεται σύμφωνα με τις διατάξεις των πα¬ 
ραγράφων 2 και 3 του άρθρου 12, εφόσον είναι μεγαλύτε¬ 
ρη του αναγραφόμενου στα ως άνω έγγραφα τιμήματος.» 

2. Το δεύτερο εδάφιο της παραγράφου 3 του άρθρου 34 
του Ν.Δ. 118/1973 αντικαθίσταται ως εξής: 

«Στην περίπτωση αυτή, εάν πρόκειται για ακίνητα ή πλοία 
ή για μετοχές μη εισηγμένες στο Χρηματιστήριο ή για λοι¬ 
πούς μη εισηγμένους στο Χρηματιστήριο τίτλους κινητών 
αξιών, ως και συμμετοχές σε εταιρείες ή συνεταιρισμούς 
και έχει επιβληθεί φόρος για τη μεταβίβαση αυτή, από τον 
αναλογούντα φόρο δωρεάς, εκπίπτεται ο βεβαιωθείς φό¬ 
ρος μεταβίβασης ή ο φόρος υπεραξίας.» 

3. Στο άρθρο 34 του Ν.Δ. 118/1973 προστίθεται παρά¬ 
γραφος 4, που έχει ως εξής: 

«4. Σε περίπτωση αγοράς ακινήτου ή ανέγερσης οικοδο¬ 
μής, από πρόσωπο που δεν αποδεικνύειτην οικονομική του 
δυνατότητα, ως αξία για την επιβολή του φόρου της άτυ¬ 
πης δωρεάς λαμβάνεται η μεγαλύτερη μεταξύ αντικειμενι¬ 
κής και τιμήματος για την περίπτωση αγοράς ακινήτου, ε¬ 
νώ για την ανέγερση οικοδομής λαμβάνεται η μεγαλύτερη 
μεταξύ αντικειμενικής και συνολικής δαπάνης που πραγ¬ 
ματοποιήθηκε, όπως αυτή προκύπτει από τα νόμιμα παρα¬ 
στατικά.» 

4. Στο άρθρο 34 του Ν.Δ. 118/1973 προστίθεται παρά¬ 
γραφος 5, που έχει ως εξής: 

«5. Δεν θεωρείται δωρεά για την επιβολή του φόρου το 
ποσό της δωρεάς που παρέχεται σε φυσικό πρόσωπο, έγ¬ 
γαμο ή ενήλικο άγαμο για την αγορά ακινήτου εξ ολοκλή¬ 
ρου και κατά πλήρη κυριότητα μέχρι του ύψους του οποί¬ 
ου έτυχε απαλλαγής από το φόρο μεταβίβασης ακινήτου 
σύμφωνα με το άρθρο 1 του Ν. 1078/1980 (ΦΕΚ 238 Α'), κα- 

θώς και για την ανέγερση οικοδομής ως πρώτης κατοικίας 
για εμβαδόν που καλύπτει τις στεγαστικές ανάγκες αυτού 
σύμφωνα με τις διατάξεις του ίδιου άρθρου.» 

5. Μετά το τέλος του πρώτου εδαφίου του άρθρου41 του 
Ν.Δ. 118/1973 προστίθεται νέο εδάφιο, που έχει ως εξής: 

«Σε περίπτωση παραχώρησης χωρίς αντάλλαγμα χρημα¬ 
τικού ποσού για την κάλυψη του τιμήματος αγοράς από το 
δωρεοδόχο μετοχών μη εισηγμένων στο Χρηματιστήριο ή 
λοιπών μη εισηγμένων στο Χρηματιστήριο τίτλων κινητών 
αξιών ως και μεριδίων συμμετοχής σε εταιρίες ή συνεται¬ 
ρισμούς, για τα οποία συντάχθηκε συμβολαιογραφικό ή ι¬ 
διωτικό έγγραφο, για την επιβολή του φόρου δωρεάς, 
λαμβάνεται η αξία που προσδιορίζεται σύ μφωνα με τις δια¬ 
τάξεις των παραγράφων 2 και 3 του άρθρου 12 του Ν.Δ. 
118/1973, εφόσον είναι μεγαλύτερη του αναγραφόμενου 
στα ως άνω έγγραφα, τιμήματος.» 

6. Η παράγραφος 1 του άρθρου 81 του Ν.Δ. 118/1973 α¬ 
ντικαθίσταται ως εξής: 

«1.0 φόρος που αναλογεί στις κτήσεις αιτία θανάτου βε¬ 
βαιώνεται στη δημόσια οικονομική υπηρεσία που είναι αρ¬ 
μόδια για τη φορολογία εισοδήματος του υπόχρεου σε φό¬ 
ρο.» 

7. Το τελευταίο εδάφιο της παραγράφου 1 του άρθρου 1 
του Ν. 1078/1980, όπως προστέθηκε με την παράγραφο 4 
του άρθρου 14του Ν. 2579/1998 (ΦΕΚ31 Α'), αντικαθίστα¬ 
ται ως εξής: 

«Κύριος οικίας, διαμερίσματος, οικοπέδου ή ποσοστού 
αυτών, που έχει μεταβιβάσει με επαχθή ή χαριστική αιτία 
την επικαρπία τούτων ή το δικαίωμα οίκησης σε οικία ή δια¬ 
μέρισμα, το εμβαδόν των οποίων πληρούσε κατά το χρόνο 
της μεταβίβασης τις στεγαστικές του ανάγκες, δύναται να 
τύχει απαλλαγής κατά την αγορά νέας οικίας, διαμερίσμα¬ 
τος ή οικοπέδου, εφόσον το διάστημα που μεσολαβεί από 
τη μεταβίβαση της επικαρπίας ή του δικαιώματος οίκησης, 
μέχρι την αγορά του νέου ακινήτου, είναι μεγαλύτερο των 
πέντε (5) ετών και συντρέχουν οι λοιπές προϋποθέσεις του 
παρόντος άρθρου.» 

8. Στην περίπτωση κδ' του άρθρου 23 του Ν. 2459/1997 
προστίθεται εδάφιο, που έχει ως εξής: 

«Επίσης, απαλλάσσεται το πενήντα τοις εκατό (50%) της 
αξίας των γηπέδων, που τελούν υπό αναγκαστική απαλλο¬ 
τρίωση.» 

9. Στην παράγραφο 3 του άρθρου 26 του Ν. 2459/1997 
προστίθεται εδάφιο, που έχει ως εξής: 

«Σε περίπτωση κληρονομιαίας περιουσίας που τελεί υ¬ 
πό εκκαθάριση, η οποία έχει καταληφθεί υπέρ νομικών 
προσώπων με τον όρο της εκτέλεσης κοινωφελών ή φι¬ 
λανθρωπικών έργων ή υπέρ φυσικών προσώπων, υπόχρε¬ 
ος για την υποβολή δήλωσης είναι ο εκτελεστής διαθή¬ 
κης, για το διάστημα που τη διαχειρίζεται και τη διοικεί.» 

10. Η περίπτωση β' της παραγράφου 5 του άρθρου 26 
του Ν. 2459/1997 (ΦΕΚ 17 Α') αντικαθίσταται ως εξής: 

« β) Όλα τα νομικά πρόσωπα. Κατ' εξαίρεση, τα νομικά 
πρόσωπα που δεν έχουν στην κυριότητά τους ακίνητα ή 
εμπράγματα δικαιώματα σε αυτά εκτός υποθήκης και έ¬ 
χουν υποβάλει μία τουλάχιστον φορά δήλωση Φ.Μ.Α.Π., 
δεν υποχρεούνται σε υποβολή δήλωσης, εκτός αν μετα¬ 
βληθεί η περιουσιακή τους κατάσταση.» 

11. Το άρθρο 33του Ν. 2459/1997 καταργείται. 

Άρθρο 14 

Περαίωση εκκρεμών υποθέσεων 
φορολογίας κεφαλαίου. 

Α. 1. Σε υποθέσεις φορολογίας μεταβίβασης ακινήτων με 


επαχθή αιτία ή αιτία θανάτου, δωρεάς, γονικής παροχής ή 
προίκας και φόρου μεγάλης ακίνητης περιουσίας, που εκ- 
κρεμούν ενώπιον των φορολογικών αρχών και 
αφορούν ακίνητα που βρίσκονται σε περιοχές εντός ή ε¬ 
κτός σχεδίου στις οποίες εφαρμόζεται, κατά την έναρξη ι¬ 
σχύος του παρόντος άρθρου, το αντικειμενικό σύστημα 
προσδιορισμού της αξίας τους κατά τις διατάξεις των άρ- 
Θρων41 και41Ατου Ν. 1249/1982, οι υπόχρεοι μπορούν να 
αποδεχθούν ως φορολογητέα αξία εκείνη που προκύπτει 
αντικειμενικά με την πρώτη εφαρμογή των ανωτέρω διατά¬ 
ξεων στην περιοχή, εφόσον η φορολογική ενοχή γεννήθη¬ 
κε μέσα στο έτος της πρώτης εφαρμογής και πριν από αυ¬ 
τή ή μειωμένη κατά ποσοστό τρία τοις εκατό (3%) για κάθε 
προγενέστερο της πρώτης εφαρμογής του αντικειμενικού 
συστήματος έτος και μέχρι δεκαπέντε τοις εκατό (15%) 
κατ' ανώτατο όριο, εφόσον η φορολογική ενοχή γεννήθη¬ 
κε σε χρόνο προγενέστερο του έτους της πρώτης εφαρ¬ 
μογής. Γιατην αποδοχή της φορολογητέας αυτής αξίας, υ¬ 
ποβάλλεται από τον υπόχρεο στον αρμόδιο προϊστάμενο 
Δ.Ο.Υ. εντός ανατρεπτικής προθεσμίας που αρχίζει από 
την έναρξη ισχύος του παρόντος άρθρου και λήγει στις 
31.12.1999 η οικεία φορολογική δήλωση, στην οποία επι¬ 
συνάπτονται και τα αντίστοιχα φύλλα υπολογισμού της α¬ 
ξίας των ακινήτων. 

2. Με την υποβολή της φορολογικής δήλωσης, κατά την 
προηγούμενη παράγραφο, επέρχεται εξώδικη λύση της 
διαφοράς, υπό τον όρο ότι όλα τα προβλεπόμενα στοιχεία 
στο φύλλο υπολογισμού της αξίας του ακινήτου είναι ει¬ 
λικρινή. Αν από τον έλεγχο του προϊσταμένου της Δ.Ο.Υ. 
διαπιστωθεί ανακρίβεια των στοιχείων αυτών, επιβάλλο¬ 
νται οι πρόσθετοι φόροι και τα πρόστιμα που προβλέπο- 
νται από τις ισχύουσες διατάξεις. 

3. Αν η αξία του ακινήτου που δηλώθηκε με την αρχική 
δήλωση είναι μεγαλύτερη εκείνης που προκύπτει με τη δή¬ 
λωση της παραγράφου 1 του παρόντος άρθρου, η φορο¬ 
λογική υπόθεση, με την επιφύλαξη των διατάξεων του δεύ¬ 
τερου εδαφίου της προηγούμενης παραγράφου, περαιώ¬ 
νεται ως ειλικρινής με βάση την αξία της αρχικής δήλωσης. 

4. Οι διατάξεις των προηγούμενων παραγράφων εφαρ¬ 
μόζονται αναλόγως και στις υποθέσεις για τις οποίες, κατά 
την έναρξη ισχύος του παρόντος, έχει ασκηθεί εμπρόθε¬ 
σμη ή εκπρόθεσμη προσφυγή και εκκρεμούν σε πρώτο 
βαθμό ενώπιον των διοικητικών πρωτοδικείων, εφόσον δεν 
έχουν συζητηθεί στην ουσία τους, κατά το χρόνο 
υποβολής της δήλωσης αποδοχής, της κατά την παράγρα¬ 
φο 1 φορολογητέας αξίας, έστω και αν έχουν εκδοθεί γι' 
αυτές προδικαστικές αποφάσεις. Για τις υποθέσεις αυτές 
οι υπόχρεοι, κατά την υποβολή της φορολογικής δήλωσης 
στον αρμόδιο προϊστάμενο Δ.Ο.Υ. πρέπει να προσκομί¬ 
σουν βεβαίωση του γραμματέα του διοικητικού πρωτοδι¬ 
κείου στο οποίο εκκρεμεί η υπόθεση, ότι αυτή εκκρεμεί σε 
πρώτο βαθμό και δεν έχει συζητηθεί στην ουσία της. Η βε¬ 
βαίωση αυτή μπορεί να αναγραφεί και πάνω στη φορολο¬ 
γική δήλωση που θα υποβληθεί. Ο προϊστάμενος της 
Δ.Ο.Υ. γνωστοποιεί, χωρίς καθυστέρηση, στο διοικητικό 
πρωτοδικείο την υποβολή της φορολογικής δήλωσης. Η δί¬ 
κη καταργείται ως προς το ακίνητο για το οποίο υποβλήθη¬ 
κε η δήλωση και ο φάκελος επαναφέρεται στην αρμόδια 
φορολογική αρχή. Αν η προσφυγή αφορά και άλλα περι¬ 
ουσιακά στοιχεία, εκτός από τα ακίνητα για τα οποία υπο¬ 
βλήθηκε η φορολογική δήλωση, ο φάκελος παραμένει στο 
δικαστήριο και η δίκη συνεχίζεται ως προς αυτά. 

5. Οι υπόχρεοι που θα υποβάλουν τη φορολογική δή¬ 
λωση που αναφέρεται στις παραγράφους 1 και 4 του πα- 

ρόντος άρθρου απαλλάσσονται από την καταβολή οποι- 
ουδήποτε πρόσθετου φόρου, προστίμου ή άλλης κύρω¬ 
σης, με την επιφύλαξη του δεύτερου εδαφίου της παρα¬ 
γράφου 2.0 φόρος μεταβίβασης ακινήτων και μεγάλης α¬ 
κίνητης περιουσίας που προκύπτει με τη δήλωση αυτή 
καταβάλλεται σε έξι (6) ίσες μηνιαίες δόσεις, ο δε φόρος 
κληρονομιών, δωρεών, γονικών παροχών ή προίκας κατα¬ 
βάλλεται σε είκοσι τέσσερις (24) ίσες μηνιαίες δόσεις, με 
τον περιορισμό ότι η κάθε δόση δεν είναι μικρότερη των ε¬ 
κατό χιλιάδων (100.000) δραχμών, εκτός από την τελευ¬ 
ταία. Η πρώτη δόση καταβάλλεται με την υποβολή της οι¬ 
κείας δήλωσης. 

6. Αν εξοφληθεί ο οφειλόμενος φόρος μεταβίβασης α¬ 
κινήτων και μεγάλης ακίνητης περιουσίας κατά την υποβο¬ 
λή της οικείας δήλωσης, παρέχεται έκπτωση ποσοστού πέ¬ 
ντε τοις εκατό (5%). Για την εξόφληση του φόρου κληρο¬ 
νομιών, δωρεών, γονικών παροχών ή προίκας, παρέχεται 
έκπτωση ποσού δέκα τοις εκατό (10%). 

7. Με αποφάσεις του Υπουργού Οικονομικών ρυθμίζεται 
κάθε αναγκαία λεπτομέρεια για την εφαρμογή του παρό¬ 
ντος άρθρου. 

Β. Οι διατάξεις των παραγράφων 1 έως και 7 του παρό¬ 
ντος άρθρου εφαρμόζονται ανάλογα στις υποθέσεις φο¬ 
ρολογίας κεφαλαίου για τα ακίνητα τα οποία βρίσκονται σε 
περιοχές που σταδιακά επεκτείνεται το σύστημα αντικει¬ 
μενικού προσδιορισμού της αξίας τους και εκκρεμούν κα¬ 
τά την έναρξη εφαρμογής του στις περιοχές αυτές. 

Η προθεσμία υποβολής της δήλωσης αποδοχής της φο¬ 
ρολογητέας αξίας των ακινήτων ορίζεται σε τέσσερις (4) 
μήνες από την εφαρμογή του συστήματος αντικειμενικού 
προσδιορισμού της φορολογητέας αξίας. Η προθεσμία 
αυτή εάν υπερβαίνει το χρόνο παραγραφής του δικαιώμα¬ 
τος του Δημοσίου, για την επιβολή του οικείου φόρου, πε¬ 
ριορίζεται μέχρι ένα μήνα πριν από τη λήξη του χρόνου αυ¬ 
τού. 

Γ. Οι υπόχρεοι που δεν έχουν υποβάλει αρχική δήλωση 
φόρου μεταβίβασης ακινήτων, φόρου κληρονομιών, δω¬ 
ρεών, γονικών παροχών ή προίκας και φόρου μεγάλης ακί¬ 
νητης περιουσίας δύνανται, εντός της προθεσμίας που ο¬ 
ρίζεται στο δεύτερο εδάφιο της παραγράφου 1 του παρό¬ 
ντος άρθρου, να υποβάλουν την οικεία δήλωση, χωρίςτην 
επιβολή πρόσθετου φόρου, προστίμου ή άλλης κύρωσης, 
εφόσον η φορολογική ενοχή γεννήθηκε μέχρι την έναρξη 
ισχύος του παρόντος άρθρου. Ειδικά για το έτος 1997, οι 
υπόχρεοι σε υποβολή δήλωσης φόρου μεγάλης ακίνητης 
περιουσίας, που δεν κλήθηκαν από τον προϊστάμενο της 
αρμόδιας Δ.Ο.Υ., σύμφωνα με τη διαδικασία της παρα¬ 
γράφου 9του άρθρου 27 του Ν. 2459/1997, δύνανται να υ¬ 
ποβάλουν την οικεία δήλωση κατά τα ανωτέρω. 

Άρθρο 15 

Ρύθμιση θεμάτων παιγνίων. 

1. Η παράγραφος 1 του άρθρου 8 του Ν. 2515/1997 (ΦΕΚ 
154/Ά) αντικαθίσταται ως εξής: 

«1. Τα παίγνια, είτε διενεργούνται με παιγνιόχαρτα είτε 
με πεσσούς είτε με οποιαδήποτε άλλα μέσα, συμπεριλαμ¬ 
βανομένων των ηλεκτρονικών, ηλεκτρικών, μηχανικών ή η- 
λεκτρομηχανικών μέσων και των υπολογιστών (όαΓάννατο 
και εοίΙννΗΓΘ), κατατάσσονται σε δύο κατηγορίες: 

α. Ψυχαγωγικά τεχνικά και 

β. Τυχερά. 

Ψυχαγωγικά τεχνικά παίγνια είναι τα παίγνια των οποί¬ 
ων το αποτέλεσμα εξαρτάται, αποκλειστικά από την τεχνι¬ 
κή ή πνευματική ικανότητα του παίκτη και η διενέργειά τους 


γίνεται αποκλειστικά για ψυχαγωγικούς σκοπούς. Στα παί- 
γνια αυτά δεν επιτρέπεται να συνομολογηθεί στοίχημα με¬ 
ταξύ οποιωνδήποτε προσώπων ή να αποδοθεί οποιοσδή¬ 
ποτε μορφής οικονομικό όφελος στον παίκτη. Στην κατη¬ 
γορία των ψυχαγωγικών τεχνικών παιγνίων εντάσσονται 
και όλα όσα χαρακτηρίσθηκαν ως «τεχνικά παίγνια», με 
βάση τις διατάξεις του β.δ. 29/1971 (ΦΕΚ 21 Ά), μέχρι τη 
δημοσίευση του παρόντος νόμου. Τα κάθε είδους παιγνιο- 
μηχανήματα στα οποία εγκαθίστανται ή λειτουργούν ψυ¬ 
χαγωγικά τεχνικά παίγνια δεν επιτρέπεται να διαθέτουν σύ¬ 
στημα απόδοσης οικονομικού οφέλους στον παίκτη. 

Τυχερά παίγνια είναι τα παίγνια των οποίων το αποτέλε¬ 
σμα εξαρτάται, αποκλειστικά ή κατά κύριο λόγο, από την 
τύχη. Ως τυχερά παίγνια θεωρούνται καιτα ψυχαγωγικά τε¬ 
χνικά παίγνια που παραλλάσσονται σε τυχερά ή για το α¬ 
ποτέλεσμα των οποίων συνομολογείται στοίχημα μεταξύ 
οποιωνδήποτε προσώπων ή το αποτέλεσμά τους μπορεί 
να αποδώσει στον παίκτη οικονομικό όφελος οποιοσδή¬ 
ποτε μορφής. Στην κατηγορία των τυχερών παιγνίων ε¬ 
ντάσσονται και όλα όσα χαρακτηρίσθηκαν ως «μικτά παί- 
γνια» ή «τυχερά παίγνια», με βάση τις διατάξεις του β.δ. 
29/1971, μέχρι τη δημοσίευση του παρόντος νόμου.» 

2. Καταργούνται οι διατάξεις των παραγράφων 1,2 και 4 
του άρθρου 1 και του άρθρου 3 του β.δ. 29/1971. Όπου σε 
διατάξεις της ισχύουσας νομοθεσίας χρησιμοποιείται ο ό¬ 
ρος «μικτά παίγνια» αντικαθίσταται εφεξής με τον όρο «τυ¬ 
χερά παίγνια» ή, εφόσον χρησιμοποιείται συμπλεκτικά ή 
διαζευκτικά με τον όρο «τυχερά παίγνια», διαγράφεται. 

3.0 έλεγχος της εφαρμογής των οριζομένων στις διατά¬ 
ξεις του άρθρου 8 του Ν. 2515/1997 ασκείται αποκλειστικά 
από το Σώμα Δίωξης Οικονομικού Εγκλήματος και τη Δη¬ 
μοτική Αστυνομίατόσο ως προςτην καταβολή του κατά πε¬ 
ρίπτωση οφειλόμενου τέλους και την επικόλληση του ειδι¬ 
κού σήματος όσο και ως προς την εγκατάσταση ή λει¬ 
τουργία παιγνιομηχανημάτων στα οποία, κατά παράβαση 
των κειμένων διατάξεων, διεξάγονται τυχερά παίγνια. Στα 
πλοία γραμμών εσωτερικού, στα επαγγελματικά πλοία 
τουριστικών πλόων εσωτερικού ή στα μόνιμα αγκυροβο¬ 
λημένα πλοία και στα καταστήματα χερσαίων χώρων των 
λιμενικών ζωνών ο έλεγχος ασκείται αποκλειστικά από το 
Σώμα Δίωξης Οικονομικού Εγκλήματος και την οικεία Λιμε¬ 
νική Αρχή. 

4. Στο Υπουργείο Οικονομικών συνιστώνται δύο τριμε¬ 
λείς Επιτροπές Παιγνίων, που υπάγονται στον Υπουργό Οι¬ 
κονομικών. Έργο των Επιτροπών αυτών είναι η εξέταση, υ¬ 
πό τη μορφή της τεχνικής πραγματογνωμοσύνης, των παι- 
γνιομηχανημάτων που αφορούν οι υποθέσεις που 
παραπέμπονται σε αυτές, κατά τη διαδικασία που ορίζεται 
στην παράγραφο 5 του παρόντος άρθρου και ο χαρακτη¬ 
ρισμός των εις αυτά εγκατεστημένων παιγνίων ως ψυχα¬ 
γωγικών τεχνικών ή μη ή όσων ζητείται ο χαρακτηρισμός 
τους από αρμόδια δικαστική ή άλλη αρχή ως τεχνική πραγ¬ 
ματογνωμοσύνη. Οι ίδιες Επιτροπές αποφαίνονται και για 
τα παίγνια για τα οποία έχουν συνταχθεί ή θα συντα¬ 
χθούν, μέχρι την έναρξη λειτουργίας τους, σημειώματα 
ελέγχου κατά τα οριζόμενα στο άρθρο 5 της απόφασης 
1125278/1435/3.12.1997 (ΦΕΚ 1103/Β7 12.12.1997) των Υ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών και εφόσον δεν έχει επιληφθεί η 
Γνωμοδοτική Επιτροπή Παιγνίων που προβλέπεται από την 
παράγραφο 11 του άρθρου 8 του Ν. 2515/1997. Για την ι¬ 
σχύ της τεχνικής πραγματογνωμοσύνης των ανωτέρω δύο 
Επιτροπών, καθώς και την ισχύ των γνωμοδοτήσεων της 
Γνωμοδοτικής Επιτροπής Παιγνίων που εκδίδονται κατά τη 

διαδικασία του άρθρου 5 της ανωτέρω κοινής υπουργικής 
απόφασης δεν απαιτείται αποδοχή του Υπουργού Οικονο¬ 
μικών. Στις περιπτώσεις αυτές οι Επιτροπές αναφέρο- 
νται απευθείας στα ελεγκτικά όργανα ή στην αιτούσα δι¬ 
καστική ή άλλη αρχή. Από την έναρξη λειτουργίας των α¬ 
νωτέρω δύο Επιτροπών παύει η αρμοδιότητα της 
Γνωμοδοτικής Επιτροπής Παιγνίων της παραγράφου 11 
του άρθρου 8 του Ν.2515/1997 ως προς το χαρακτηρισμό 
παιγνίων κατά τη διαδικασία του άρθρου 5 της ανωτέρω 
κοινής υπουργικής απόφασης. Η συγκρότηση και ο ορι¬ 
σμός των μελών των ανωτέρω δύο Επιτροπών, η έδρα αυ¬ 
τών, η χωρική τους αρμοδιότητα, η έναρξη λειτουργίας 
τους, η αμοιβή των μελών και κάθε άλλη αναγκαία λεπτο¬ 
μέρεια καθορίζονται με απόφαση του Υπουργού Οικονομι¬ 
κών. 

5. Αν διαπιστωθεί από τα ελεγκτικά όργανα που αναφέ- 
ρονται στην παράγραφο 3 η διενέργεια ή εγκατάσταση τυ¬ 
χερού παιγνίου, ο ιδιοκτήτης ή ο υπεύθυνος του καταστή¬ 
ματος έχει το δικαίωμα, εγγράφως επίτου σημειώματος ε¬ 
λέγχου, να επιφυλαχθεί και να ζητήσει τηνπαραπομπή του 
θέματος στην κατά τόπο αρμόδια Επιτροπή Παιγνίων της 
προηγούμενης παραγράφου για εξέταση του παιγνιομη- 
χανήματος και του εγκατεστημένου σε αυτό παιγνίου και 
έκδοση σχετικής τεχνικής πραγματογνωμοσύνης. Η επι¬ 
φύλαξη επιτρέπεται ως προς το χαρακτηρισμό του διεξα¬ 
γόμενου παιγνίου. 

Η επιφύλαξη είναι απαράδεκτη: 

α) προκειμένου για παίγνια που έχουνχαρακτηρισθεί ως 
τυχερά από τη Γνωμοδοτική Επιτροπή Παιγνίων της παρα¬ 
γράφου 11 του άρθρου 8 του Ν. 2515/1997, 

β) αν αφορά τη συνομολόγηση στοιχήματος ή την παρο¬ 
χή οικονομικού οφέλους, 

γ) αν αφορά οποιοδήποτε άλλο στοιχείο εκτός από το χα¬ 
ρακτηρισμό του παιγνίου, και 

δ) αν δεν διατυπωθεί εγγράφως και ενυπογράφως επί 
του σημειώματος ελέγχου. 

Η μη προσκόμιση του παιγνιομηχανήματος στην αρμόδια 
Επιτροπή Παιγνίων για εξέταση επιφέρει απόσβεση του δι¬ 
καιώματος εξέτασης. 

6. Με απόφαση του Υπουργού Οικονομικών ρυθμίζεται 
κάθε αναγκαία λεπτομέρεια για την εφαρμογή των οριζο- 
μένων στην προηγούμενη παράγραφο, τη διαδικασία του 
ελέγχου από τα έλεγκτικά όργανα και τη διαδικασία εξέτα¬ 
σης από τις αρμόδιες Επιτροπές Παιγνίων. Επίσης, με α¬ 
πόφαση του Υπουργού Οικονομικών μπορούν να ρυθμίζο¬ 
νται εφεξής τα θέματα που αφορούν στη συγκρότηση, 
στον ορισμό των μελών, στις αρμοδιότητες και στοντρόπο 
λειτουργίας της Γνωμοδοτικής Επιτροπής Παιγνίων της 
παραγράφου 11 του άρθρου 8 του Ν. 2515/1997, στην α¬ 
ποζημίωση του προέδρου, των μελών και του γραμματέα 
αυτής και σε κάθε άλλη λεπτομέρεια. 

7. Επιβάλλεται υπέρ του Δημοσίου τέλος με την ονομα¬ 
σία «Τέλος εξέτασης και χαρακτηρισμού παιγνίων» για την 
εξέταση και το χαρακτηρισμό ως ψυχαγωγικών τεχνικών ή 
μη παιγνίων είτε από τη Γνωμοδοτική Επιτροπή Παιγνίων 
της παραγράφου 11 του άρθρου 8 του Ν.2515/1997 ανα¬ 
φορικά με νέα παίγνια είτε από τις Επιτροπές Παιγνίων της 
παραγράφου 4 του παρόντος άρθρου αναφορικά με διαπί¬ 
στωση παράβασης από τα αρμόδια ελεγκτικά όργανα και 
διατύπωση επιφύλαξης, το οποίο βαρύνει στην πρώτη πε¬ 
ρίπτωση τον αιτούντα την εξέταση και στη δεύτερη περί¬ 
πτωση τον επιφυλασσόμενο ιδιοκτήτη ή υπεύθυνο του κα¬ 
ταστήματος. 

Το παραπάνω τέλος ανέρχεται ως εξής: 


α) Σε 500.000 δρχ. για την εξέταση κάθε νέου παιγνίου α¬ 
πό τη Γνωμοδοτική Επιτροπή Παιγνίων. 

β) Σε 250.000 δρχ. για κάθε επανεξέταση παιγνίου της 
προηγούμενης περίπτωσης. 

γ) Σε 35.000 δρχ. για την εξέταση κάθε παιγνιομηχανή- 
ματος από τις Επιτροπές Παιγνίων. 

Το ανωτέρω τέλος καταβάλλεται σε Δημόσια Οικονομική 
Υπηρεσία πριν από την εξέταση. 

Στην περίπτωση εξέτασης από τις Επιτροπές Παιγνίων, 
αναφορικά με τη διαπίστωση παράβασης και τη διατύπω¬ 
ση επιφύλαξης, η μη καταβολή του τέλους ισοδυναμεί με 
μη προσκόμιση του παιγνιομηχανήματος. 

8. Η ισχύς των διατάξεων του παρόντος άρθρου αρχίζει 
την πρώτη του μεθεπόμενου μήνα από τη δημοσίευση του 
παρόντος νόμου στην Εφημερίδα της Κυβερνήσεως, 
εκτός αν διαφορετικά ορίζεται στις διατάξεις αυτού του 
άρθρου. 

Άρθρο 16 

Ρυθμίσεις στη διαδικασία μεταβίβασης αυτοκινήτων 
οχημάτων και διαπίστωσης εκπλήρωσης 
φορολογικών υποχρεώσεων 

1. Οι παράγραφοι 2 και 3 του άρθρου 2 του Ν. 722/1977 
(ΦΕΚ299/Ά), όπως ισχύουν μετά την αντικατάστασή τους 
με την παράγραφο 7 του άρθρου 22 του Ν. 1473/1984 (ΦΕΚ 
127/Ά), αντικαθίστανται ως εξής: 

«2. Οι μεταβιβάσεις της κυριότητας, από επαχθή αιτία, 
των αυτοκινήτων οχημάτων του παρόντος άρθρου συντε- 
λείται με έγγραφη συμφωνία των μερών, η οποία καταχω- 
ρείται με ευθύνη τους, στην οικεία θέση της άδειας κυκλο¬ 
φορίας του οχήματος, που προβλέπεται από την παρά¬ 
γραφο 1. Ο αρμόδιος υπάλληλος της Διεύθυνσης 
Μεταφορών και Επικοινωνιών της Νομαρχιακής Αυτοδιοί¬ 
κησης, ενώπιον του οποίου γίνεται η πράξη της μεταβίβα¬ 
σης, κρατεί την άδεια κυκλοφορίας του οχήματος που με¬ 
ταβιβάστηκε και αμέσως, μέσω του μηχανογραφικού συ¬ 
στήματος ΟΝ - 1_ΙΝΕ, εκδίδει νέα άδεια κυκλοφορίας στο 
όνομα του αγοραστή, ανεξάρτητα από τη διεύθυνση κα¬ 
τοικίας του, η οποία και παραδίδεται στο νέο αγοραστή. 

3. Για να υλοποιηθούν τα αναφερόμενα στην προηγού¬ 
μενη παράγραφο, θα πρέπει προηγουμένως να έχει βεβαι¬ 
ωθεί από τη δημόσια οικονομική υπηρεσία, στην οικεία θέ¬ 
ση της άδειας κυκλοφορίας, ότι έχουν εκπληρωθεί οι φο¬ 
ρολογικές υποχρεώσεις που προβλέπονται από τις 
ισχύουσες διατάξεις τόσο για τη μεταβίβαση όσο και για 
την έκδοση της νέας άδειας κυκλοφορίας του οχήματος. 
Με την επιφύλαξη εφαρμογής των διατάξεων της παρα¬ 
γράφου 6του άρθρου 5του Ν.Δ. 1146/1972 (ΦΕΚ84/Α'), ο 
πωλητής από τη χρονολογία που έλαβε χώρα η κατά την 
προηγούμενη παράγραφο μεταβίβαση δεν έχει την υπο¬ 
χρέωση να αποζημιώσει οποιονδήποτε τρίτο ή να καταβά¬ 
λει τέλη κυκλοφορίας και τέλη και εισφορές που συμβε- 
βαιώνονται, με εξαίρεση την περίπτωση που υπάρχει ο¬ 
φειλή του από φόρο κληρονομιάς, δωρεάς, προίκας ή 
γονικής παροχής. 

Όταν η σύμβαση πώλησης των οχημάτων του παρόντος 
άρθρου, είτε ανάριθμων είτε ενάριθμων, γίνεται ενώπιον 
συμβολαιογράφου, καταργείται η αποστολή από τον συμ¬ 
βολαιογράφο των κυρωμένων αντιγράφων των συμφωνιών 
μεταβίβασης στη δημόσια οικονομική υπηρεσία και στο Κέ¬ 
ντρο Πληροφορικής του Υπουργείου Οικονομικών 
(ΚΕ.Π.Υ.Ο.).» 

2. Η διαπίστωση της προϋπόθεσης που ορίζεται στη διά¬ 
ταξη της παραγράφου 10 του άρθρου 81 του Ν. 2238/ 

1994, ότι τα μεταβιβαζόμενα ή βαρυνόμενα περιουσιακά 
στοιχεία έχουνπεριληφθεί στη δήλωση που υπέβαλε ο υ¬ 
πόχρεος για τη φορολογία του εισοδήματος του που α¬ 
πέκτησε το αμέσως προηγούμενο έτος της μεταβίβασης ή 
τη σύναψη εμπράγματου δικαιώματος, για να επιτραπεί η 
διενέργεια των πράξεων που ορίζονται στις διατάξεις αυ¬ 
τές, προκειμένου περί επιβατικών Ι.Χ. αυτοκινήτων και μο¬ 
τοσικλετών, με την επιφύλαξη των οριζομένων στην προη¬ 
γούμενη παράγραφο, θα γίνεται απάτη δημόσια οικονομι¬ 
κή υπηρεσία, χωρίς να απαιτείται η προσκόμιση από τον 
υπόχρεο σχετικών δικαιολογητικών. 

Κατά τον ίδιο τρόπο θα γίνεται η διαπίστωση της καταβο¬ 
λής των τελών κυκλοφορίας προηγούμενων ετών των επι¬ 
βατικών Ι.Χ. αυτοκινήτων και μοτοσικλετών, καθώς και του 
Φόρου Υπεραξίας και του Φόρου Προστιθέμενης Αξίας, 
κατά περίπτωση, προκειμένου να επιτραπεί η διενέργεια 
μεταβίβασης της κυριότητας αυτών ή η έκδοση νέας άδει¬ 
ας κυκλοφορίας. 

3. Η περίπτωση β' της παραγράφου 4 του άρθρου 5 του 
Κ.Ν. 489/1976, η οποία παράγραφος προστέθηκε με την 
παράγραφο 2 του άρθρου 37του Ν. 2496/1997 (ΦΕΚ 87 Α'), 
καταργείται. 

4. Μετά το πρώτο εδάφιο της παραγράφου 1 του άρ¬ 
θρου 36 του Ν. 2093/1992 (ΦΕΚ 181 Α'), όπως ισχύει, προ¬ 
στίθεται εδάφιο, που έχει ως εξής: 

«Στα επιβατικά Ι.Χ. αυτοκίνητα του ανωτέρω εδαφίου περι¬ 
λαμβάνονται και τα επιβατικά I .X. αυτοκίνητα που εισάγονται 
από το αλλοδαπό προσωπικό των εμποροβιομηχανικών επι¬ 
χειρήσεων των εγκαταστημένων στην Ελλάδα, βάσει του 
Α.Ν. 89/1967 (ΦΕΚ 132 Α'), όπως ισχύει.» 

5. Στην παράγραφο 5 του άρθρου 36 του Ν. 2093/1992, 
όπως ισχύει, προστίθενται εδάφια, που έχουν ως εξής: 

«Εφόσον τα αφαιρεθέντα στοιχεία κυκλοφορίας δεν έ¬ 
χουν παραληφθεί από τους ενδιαφερομένους μετά την πα¬ 
ρέλευση εξαμήνου, θα αποστέλλονται από την Αστυνομική 
Αρχή στις αρμόδιες Διευθύνσεις Μεταφορών και Επικοι¬ 
νωνιών των Νομαρχιακών Αυτοδιοικήσεων με σχετική ενη¬ 
μέρωση των ενδιαφερομένων. Οι Διευθύνσεις αυτές δεν 
θα επιστρέφουν τα στοιχεία κυκλοφορίας, αν ο ενδιαφε¬ 
ρόμενος δεν προσκομίσει το ειδικό σήμα καιτο αποδεικτι¬ 
κό καταβολής του κατά περίπτωση προστίμου. Στην περί¬ 
πτωση κυκλοφορίας επιβατικού ρυμουλκούμενου - ημιρυ- 
μουλκούμενου ιδιωτικής χρήσης (τροχόσπιτου) χωρίς το 
ειδικό σήματελών κυκλοφορίας θα αφαιρούνται, μαζί μετο 
ειδικό σημείωμα προσάρτησης και οι πινακίδες και η άδεια 
κυκλοφορίας του έλκοντος αυτοκινήτου, ανεξάρτητα αν έ¬ 
χει γίνει προμήθεια του ειδικού σήματος τελών κυκλοφο¬ 
ρίας για το έλκον αυτοκίνητο.» 

Άρθρο 17 

Θέματα βεβαιωμένων χρεών. 

1. Η παράγραφος 3 του άρθρου 14 του Ν. 2648/1998 
(ΦΕΚ 238/Α') αντικαθίσταται ως εξής: 

«3. Ως βασική οφειλή, για τον προσδιορισμό του αρμόδι¬ 
ου οργάνου που θα εξετάσει το αίτημα, θεωρείται το σύ¬ 
νολο των αρχικά βεβαιωμένων οφειλών, των υποκειμένων 
σε διευκόλυνση τμηματικής καταβολής κατά τον παρό¬ 
ντα νόμο, χωρίς τις προσαυξήσεις του άρθρου 6 του Ν.Δ. 
356/1974 (Κ.Ε.Δ.Ε., ΦΕΚΘΟ/Α'), όπως αυτό διαμορφώνεται 
την ημέρα υποβολής της αίτησης διευκόλυνσης μετά από 
πληρωμή ή νόμιμη διαγραφή, ανεξάρτητα από το ποσό που 
έχει καταστεί ληξιπρόθεσμο την ημέρα αυτή.» 

2. Η περίπτωση β' της παραγράφου 2 του άρθρου 15 του 
Ν. 2648/1998 αντικαθίσταται ως εξής: 


«β) Η γνωμοδότηση για τη διαγραφή χρεών οφειλετών 
του Δημοσίου για ποσό συνολικής βασικής οφειλής άνω 
των πεντακοσίων χιλιάδων (500.000) δραχμών και επανα¬ 
βεβαίωση αυτών που έχουν διαγράφει, σύμφωνα με τις 
διατάξεις του άρθρου 82 του Ν.Δ. 356/1974 (Κ.Ε.Δ.Ε.).» 

3. Το πρώτο εδάφιο της παραγράφου 1 του άρθρου 18 
του Ν. 2648/1998 αντικαθίσταται ως εξής: 

«Η αίτηση για τη χορήγηση διευκόλυνσηςτμηματικής κα¬ 
ταβολής εξετάζεται από το αρμόδιο όργανο εφόσον έχει 
καταβληθεί παράβολο υπέρ του Δημοσίου που ανέρχεται 
σε ποσοστό πέντε τοις χιλίοις (5%ο) της προς ρύθμιση βα¬ 
σικής οφειλής.» 

4. Το πρώτο εδάφιο της παραγράφου 4 του άρθρου 6 του 
Ν.Δ. 356/1974 (Κ.Ε.Δ.Ε.), όπως αυτό αναριθμήθηκε με την 
παράγραφο 2 του άρθρου 22 του Ν. 2523/1997 (ΦΕΚ 179 
Α') καιαντικαταστάθηκεαπότο άρθρο 23του Ν. 2648/1998 
(ΦΕΚ 238 Α'), αντικαθίσταται ως εξής: 

«Επιτρέπεται μετά από αιτιολογημένη απόφαση μερική ή 
ολική απαλλαγή των ληξιπρόθεσμων οφειλών προς το Δη¬ 
μόσιο και αυτών προς τους τρίτους, των οποίων η εί¬ 
σπραξη έχει ανατεθεί στις δημόσιες οικονομικές υπηρε¬ 
σίες, από τις προσαυξήσεις εκπρόθεσμης καταβολής, ε¬ 
φόσον η μη εμπρόθεσμη καταβολή οφείλεται σε μη 
αποστολή της ειδοποίησης της παραγράφου 1 του άρθρου 
4 του παρόντος.» 

5. Η περίπτωση α' της παραγράφου 4 του άρθρου 6 του 
Ν.Δ. 356/1974, όπως αυτό ισχύει, αντικαθίσταται ως εξής: 

«α) Ο προϊστάμενος της δημόσιας οικονομικής υπηρε¬ 
σίας, μετά από γνώμη του νόμιμου αναπληρωτή του καιτου 
προϊσταμένου του Δικαστικού Τμήματος ή του αντίστοι¬ 
χου γραφείου, σε περίπτωση που το ποσό των προσαυ- 
ξήσεων εκπρόθεσμης καταβολής δεν υπερβαίνει τις πε¬ 
ντακόσιες χιλιάδες (500.000) δραχμές την ημέρα 
υποβολής της αίτησης απαλλαγής, καθώς και σε όλες τις 
περιπτώσεις ανεξάρτητα από το ύψος του ποσού τωνπρο- 
σαυξήσεων εκπρόθεσμης καταβολής, που η αίτηση υπο¬ 
βάλλεται μέσα σε δύο (2) μήνες από τη νόμιμη ημερομηνία 
λήξης της πληρωμής της πρώτης δόσης της οφειλής.» 

6. Οι παράγραφοι 1, 2 και 3 του άρθρου 82 του Ν.Δ. 
356/1974 (Κ.Ε.Δ.Ε.), όπως αντικαταστάθηκαν μετο άρθρο 
24του Ν. 2648/1998, αντικαθίστανται ως εξής: 

«1. Χρέη γενικά προς το Δημόσιο μπορεί να διαγραφούν 
ολικά ή μερικά: 

I. Με απόφαση της γνωμοδοτικής επιτροπής της περί¬ 
πτωσης β'της παραγράφου 1 του άρθρου 14 του Ν. 2648/ 
1998, εάν πρόκειται για συνολική βασική οφειλή του υπο- 
χρέου μέχρι πεντακόσιες χιλιάδες (500.000) δραχμές. 

II. Με απόφαση του Υπουργού Οικονομικών, μετά από 
γνωμοδότηση της Επιτροπής παροχής διευκολύνσεωντου 
άρθρου 15 του Ν. 2648/1998, εάν πρόκειται για συνολική 
βασική οφειλή του υποχρέου πάνω από πεντακόσιες χιλιά¬ 
δες (500.000) δραχμές. 

Προϋπόθεση για την κατά τα ανωτέρω διαγραφή των 
χρεών είναι αυτά να οφείλονται: 

α) Από οφειλέτες που απεβίωσαν χωρίς να αφήσουν ο¬ 
ποιαδήποτε περιουσία και οι κληρονόμοι αποποιήθηκαν 
την επαχθείσα κληρονομιά. 

β) Από άπορους οφειλέτες, των οποίων η απορία διαπι¬ 
στώνεται από στοιχεία της Δ. Ο. Υ. ή του Τελωνείου όπου βε¬ 
βαιώθηκε το χρέος ή από κάθε άλλη δημόσια αρχή και η εί¬ 
σπραξη του χρέους δεν έχει επιτευχθεί μέσα σε πέντε (5) έ¬ 
τη από τη λήξη του οικονομικού έτους μέσα στο οποίο 
βεβαιώθηκε παρά τη λήψη όλων των προβλεπόμενων από 
τις κείμενες διατάξεις μέτρων είσπραξης. 

γ) Από οφειλέτες φυσικά ή νομικά πρόσωπα που στερού¬ 
νται περιουσίας ή των οποίων εκποιήθηκε αναγκαστικά, 
σύμφωνα με τις διατάξεις του παρόντος ή με τη διαδικασία 
της εκκαθάρισης, ολόκληρη η περιουσία, εφόσον, ύστερα 
από παρέλευση πέντε (5) ετών από τη βεβαίωση του χρέ¬ 
ους, η κατά περίπτωση αρμόδια επιτροπή διαπιστώνει αι¬ 
τιολογημένα ότι έχουν ληφθείτα απαραίτητα μέτρα για την 
είσπραξη του χρέους και όΤι ακόμη και να ληφθούν όλα τα 
λοιπά μέτρα, που προβλέπονται από τις κείμενες διατά¬ 
ξεις, δεν θα ήταν δυνατή η είσπραξή του. Σε περίπτωση ύ¬ 
παρξης μερικής φοροδοτικής ικανότητας των οφειλετών 
αυτών, η διαγραφή μπορεί να περιοριστεί και πριν από την 
παρέλευση της πενταετίας από τη βεβαίωση του χρέους, 
ολικά ή μερικά στα πάσης φύσεως σχετικά πρόστιμα, πρό¬ 
σθετους φόρους και προσαυξήσεις εκπρόθεσμης καταβο¬ 
λής. 

2. Η αίτηση του οφειλέτη για διαγραφή χρεών τίθεται υ¬ 
πόψη από τον προϊστάμενο της Δ.Ο.Υ. ή του τελωνείου 
στην επιτροπή της περίπτωσης β' της παραγράφου 1 του 
άρθρου 14του Ν. 2648/1998 ή διαβιβάζεται στην επιτροπή 
του άρθρου 15 του ίδιου νόμου, κατά περίπτωση, μαζί με 
πίνακα χρεών και λοιπά δικαιολογητικά, με αιτιολογημένη 
γνώμη του επί του αιτήματος, καθώς και τη γνώμη του αρ¬ 
μόδιου επιθεωρητή όταν η αίτηση διαβιβάζεται στην επι¬ 
τροπή του άρθρου 15του Ν. 2648/1998. Ειδικά για την πε¬ 
ρίπτωση α'της προηγούμενης παραγράφου, πρόταση για 
διαγραφή χρεών συνοδευόμενη από τα ανωτέρω δικαι- 
ολογητικά μπορεί να υποβληθεί στην αρμόδια επιτροπή οί- 
κοθεν από τον προϊστάμενο της Δ.Ο.Υ. ή του Τελωνείου με 
τη γνώμη του αρμόδιου επιθεωρητή. 

3. Υποθέσεις για διαγραφή χρεών για τις οποίες εκδόθη- 
κε απορριπτική απόφαση δεν δύνανται να επανεξεταστούν 
πριν περάσουν δύο (2) έτη από την έκδοση της απόφα¬ 
σης.» 

7. Το πρώτο εδάφιο της παραγράφου 14 του άρθρου 9 
του Ν. 2386/1996 (ΦΕΚ 43 Α') αντικαθίσταται ως εξής: 

«Οι προσφυγές κατά αποφάσεων που εκδίδονται από τα 
εκάστοτε αρμόδια κατά τις κείμενες διατάξεις όργανα και 
αφορούν θέματα επιβολής προστίμων για ακάλυπτες επι¬ 
ταγές (άρθρο δτουΑ.Ν. 1819/1951), απαλλαγής από προ¬ 
σαυξήσεις εκπρόθεσμης καταβολής (άρθρο 6 του Ν.Δ. 
356/1974), διαγραφής χρεών προς το Δημόσιο (άρθρο 82 
του Ν.Δ. 356/1974), όπως ισχύουν, και χορήγησης έκπτω¬ 
σης λόγω εφάπαξ πληρωμής της οφειλής (άρθρο 23 πα¬ 
ράγραφος 4 περίπτωση β' εδάφιο δεύτερο του Ν. 
2648/1998) εξετάζονται εμπεριστατωμένα από την Επιτρο¬ 
πή που αποτελείται από: 

α) Έναν (1) Σύμβουλο του Νομικού Συμβουλίου του Κρά¬ 
τους, ως πρόεδρο. 

β) Το Γ ενικό Διευθυντή Φορολογίας. 

γ) Τον προϊστάμενο της Διεύθυνσης Είσπραξης Δημο¬ 
σίων Εσόδων. 

δ) Τον προϊστάμενο μιας Δ.Ο.Υ. της Περιφέρειας Αττι¬ 
κής. 

ε) Τον τμηματάρχη ενός τμήματος της Διεύθυνσης Εί¬ 
σπραξης Δημοσίων Εσόδων.» 

8. Παρατείνεται μέχρι 31.12.2001 ο χρόνος παραγραφής 
των βεβαιωμένων στις δημόσιες οικονομικές υπηρεσίες 
χρεών προς το Δημόσιο και τρίτους άνω του ποσού των 
τριάντα χιλιάδων (30.000) δραχμών, κατά βασική οφει¬ 
λή και συνολικά κατά οφειλέτη που παραγράφονται εντός 
των ετών 1999,2000 και 2001. 

Η παράταση δεν ισχύει για τα χρέη προς οργανισμούς 
τοπικής αυτοδιοίκησης. 


9. Καταργούνται οι περιπτώσεις α' και β' της παραγρά¬ 
φου 3 του άρθρου 18 του Ν. 2648/1998 (ΦΕΚ238/Α'). 

10. Η περίπτωση δ'του άρθρου 31 του Ν. 2648/1998 α¬ 
ντικαθίσταται ως εξής: 

«δ) οι διατάξεις του άρθρου 63 του Ν. 1249/1982 διατη- 
ρουμένων σε ισχύ των διατάξεων του άρθρου 15 του Ν. 
1914/1990 (ΦΕΚ 178/Α'),του άρθρου 14του Ν. 1957/1991 
(ΦΕΚ 114/Α') και του άρθρου 34 παράγραφος 3 του Ν. 
2214/1994 (ΦΕΚ75/Α').» 

11. Στην παράγραφο 2 του άρθρου 14 του Ν. 2648/1998 
προστίθεται νέα περίπτωση δ', που έχει ως εξής: 

«δ) Οφειλετών με αίτημα που αφορά τις διατηρούμενες 
σε ισχύ διατάξεις της περίπτωσης δ'του άρθρου 31 του πα¬ 
ρόντος.» 

12. Οφειλέτες που υπέβαλαν εμπρόθεσμα αίτηση για 
ρύθμιση των χρεώντους σύμφωνα με τις διατάξεις της πα¬ 
ραγράφου 1 του άρθρου 36 του Ν. 2648/1998 και κατέ¬ 
βαλαν εμπρόθεσμα τουλάχιστοντην πρώτη από τις δόσεις 
της ρύθμισης και στη συνέχεια απώλεσαν το ευεργέτη¬ 
μα αυτής, δύνανται να υπαχθούν εκ νέου σε αυτήν, αφού 
καταβάλουν εντός δύο (2) μηνών από τη δημοσίευση του 
παρόντος νόμου τις οφειλόμενες δόσεις με τις αναλογού¬ 
σες σε αυτές προσαυξήσεις εκπρόθεσμης καταβολής, δύο 
τοις εκατό (2%) μηνιαίως που υπολογίζεται στο σύνολο κά¬ 
θε δόσης. 

13. Απαιτήσεις της Επιτροπής Ολυμπίων και Κληροδοτη¬ 
μάτων, για καθυστερούμενα μισθώματα ή αποζημίωση 
χρήσης των ακινήτων της, κατά του Ν.Π.Ι.Δ. με την επωνυ¬ 
μία «ΕΠΙΤΡΟΠΗ ΔΙΕΚΔΙΚΗΣΗΣ ΟΛΥΜΠΙΑΚΩΝ ΑΓΩΝΩΝ - 
ΑΘΗΝΑ 2004» (άρθρο 4του Ν. 2435/1996 ΦΕΚ 189 Α') δια¬ 
γράφονται από τότε που γεννήθηκαν. 

14. Από τις δημόσιες οικονομικές υπηρεσίες διενεργείται 
βεβαίωση τίτλων είσπραξης εσόδων υπέρ του Δημοσίου 
ή/και τρίτων, μόνον εφόσον αναγράφονται σε αυτούς ο Α¬ 
ριθμός Φορολογικού Μητρώου (Α.Φ.Μ.) και τα στοιχεία 
των υποχρέων ή αν δεν τους έχει αποδοθεί Α.Φ.Μ., τα πλή¬ 
ρη στοιχεία για την απόδοσή του, όπως αυτά ορίζονται α¬ 
πό τις διατάξεις που ισχύουν. 

15. Στην παράγραφο 4 του άρθρου 4 του Ν. 2702/1999 
(ΦΕΚ 70 Α') προστίθενται έδαφια, που έχουν ως εξής: 

«Διατηρούνται υπέρ του Δημοσίου οι υπάρχουσες ε¬ 
μπράγματες ασφάλειες ή προσωπικές εγγυήσεις ή άλλες 
ειδικές εγγυήσεις, των απαιτήσεων που εκχωρούνται, ε- 
φαρμοζομένων στην περίπτωση αυτήν αναλόγως των δια¬ 
τάξεων του άρθρου 13 του Ν. 1957/1991 (ΦΕΚ 114 Α'). Η 
παραγραφή των απαιτήσεων αυτών είναι 20ετής και αρχί¬ 
ζει από τη λήξη του έτους βεβαίωσής τους στη Δ.Ο.Υ.». 

Άρθρο 18 

Απλοποίηση φορολογικών διαδικασιών για 
την εξυπηρέτηση των φορολογούμενων. 

1. Η παράγραφος 2 του άρθρου 26 του Ν. 1882/1990 
(ΦΕΚ 43 Α') αντικαθίσταται ως εξής: 

«2. Ως συναλλαγή, πράξη ή ενέργεια, κατά την παράγρα¬ 
φο 1 του παρόντος, νοείται ενδεικτικώς: 

α) Η είσπραξη χρημάτων. 

β) Η από κάθε αιτία μεταβίβαση ακινήτων ή παραχώρηση 
σε αυτά εμπράγματων δικαιωμάτων. 

γ) Η από κάθε απία μεταβίβαση κινητών, όπως αυτοκινή¬ 
των, μοτοσικλετών, θαλασσίων σκαφών, αεροσκαφών κ.λπ. 

δ) Η μεταφορά συναλλάγματος. 

ε) Η σύναψη συμβάσεων δανείων.» 

2. Στην παράγραφο 3 του άρθρου 26 του Ν. 1882/1990, 
όπως αντικαταστάθηκε από την παράγραφο 3 του άρ- 

θρου 25 του Ν. 2648/1998 (ΦΕΚ238 Α'), προστίθενται εδά¬ 
φια, που έχουν ως εξής: 

«Παρέχεται επίσης η δυνατότητα χορήγησης αποδεικτι¬ 
κού ενημερότητας από τον προϊστάμενο οποιοσδήποτε 
Δ.Ο.Υ., με αναγραφή στο σώμα του αποδεικτικού της αρ¬ 
μόδιας Δ.Ο.Υ. Απαλλάσσεται ο συναλλασσόμενος της υ¬ 
ποχρέωσης προσκόμισης του εντύπου αποδεικτικού ενη¬ 
μερότητας, σε όσες υπηρεσίες ή φορείς έχει πιστοποιη¬ 
θεί από το Υπουργείο Οικονομικών ότι υποχρεούνται να 
ζητούν και να λαμβάνουν μέσω ειδικού δικτύου επικοινω¬ 
νίας με το πληροφορικό σύστημα φορολογίας (ΤΑΧΙδ), τη¬ 
λεομοιοτυπία, με την οποία βεβαιώνεται ότι ο συναλλασ¬ 
σόμενος είναι φορολογικά ενήμερος. Η βεβαίωση αυτή ε- 
πέχει θέση ΑΦΕ και αποστέλλεται μόνο σε πιστο¬ 
ποιημένες συσκευές τηλεομοιοτυπίας. Για την έκδοση α¬ 
ποδεικτικού ενημερότητας απαιτείται η εγγραφή του αι- 
τούντος στο γενικό μητρώο φορολογουμένων Δ.Ο.Υ. 

Με αποφάσεις του Υπουργού Οικονομικών, που δημοσι¬ 
εύονται στην Εφημερίδα της Κυβερνήσεως, καθορίζονται 
οι λεπτομέρειες εφαρμογής των ανωτέρω.» 

3. Στο άρθρο 26 του Ν. 1882/1990 προστίθεται παράγρα¬ 
φος 7, που έχει ως εξής: 

«7. Οι Δ.Ο.Υ. υποχρεούνται να παρακρατούν και να συμ¬ 
ψηφίζουν απαιτήσεις των δικαιούχων με ληξιπρόθεσμες ο¬ 
φειλές τους προς το Δημόσιο ανεξαρτήτως ποσού και υ¬ 
ποχρέωσης προσκόμισης αποδεικτικού ενημερότητας, ε¬ 
φόσον οι οφειλές αυτές είναι εγγεγραμμένες στο 
πληροφορικό τους σύστημα και έχουν πρόσβαση σε αυ¬ 
τό, ανεξάρτητα από τη Δ.Ο.Υ. που έχουν βεβαιωθεί. 

Σε ειδικές περιπτώσεις διασφάλισης σοβαρών συμφερό¬ 
ντων του Δημοσίου ή περιπτώσεις οικονομικού εγκλήματος 
και μεγάλης έκτασης φοροδιαφυγής, ο προϊστάμενος της 
Δ.Ο.Υ. με γραπτή συναίνεση των Διευθύνσεων Είσπραξης 
Δημοσίων Εσόδων και Ελέγχου μπορεί να αρνηθεί χορήγηση 
αποδεικτικού φορολογικής ενημερότητας, ακόμη και αν συ¬ 
ντρέχουν οι προϋποθέσεις χορήγησης αυτού.» 

4. Με αποφάσεις του Υπουργού Οικονομικών, που δημο¬ 
σιεύονται στην Εφημερίδα της Κυβερνήσεως, δύναται να 
καθορίζεται ο τύπος και το περιεχόμενο πιστοποιητικού ε¬ 
νιαίου τύπου, το οποίο θα εξυπηρετεί τις ανάγκες έκδοσης 
από τις Δ.Ο.Υ. διαφόρων πιστοποιητικών που προβλέπο- 
νται από τις ισχύουσες φορολογικές ή άλλες διατάξεις. Με 
τις ίδιες αποφάσεις δύναται να ορίζεται και άλλο έγγραφο, 
το οποίο θα αναπληρώνει το ως άνω πιστοποιητικό ενιαίου 
τύπου είτε άλλο πιστοποιητικό το οποίο καθορίζεται με 
βάση τις ισχύουσες διατάξεις. 

5. Με αποφάσεις του Υπουργού Οικονομικών, που δημο¬ 
σιεύονται στην Εφημερίδα της Κυβερνήσεως, δύναται να 
καθορίζονται οι διαδικασίες, οι λεπτομέρειες και ό,τι άλλο 
απαιτείται, ώστε οι δηλώσεις οποιουδήποτε φορολογικού 
αντικειμένου, καθώς και τα τελωνειακό παραστατικά να 
μπορούν να υποβάλλονται και με τη χρήση σύγχρονων η¬ 
λεκτρονικών μεθόδων και δικτυακών υποδομών. 

Άρθρο 19 

Τροποποιήσεις και συμπληρώσεις των νόμων 
2127/1993 (ΦΕΚ48Ά) και 2963/1922 
(ΦΕΚ 134 Α') και άλλες διατάξεις. 

1. Μετάτοάρθροδτου Ν. 2127/1993 προστίθενται άρ¬ 
θρα 5Α και 5Β, που έχουν ως εξής: 

«Άρθρο 5Α 

Ειδικές περιπτώσεις κυκλοφορίας προϊόντων 
που έχουν τεθεί σε ανάλωση. 


1. Η κυκλοφορία προϊόντων τα οποία έχουν τεθεί σε ανά¬ 
λωση στο εσωτερικό της χώρας και μεταφέρονται διαμέσου 
του εδάφους άλλου κράτους μέλους χρησιμοποιώντας κα¬ 
τάλληλο δρομολόγιο, προκειμένου να παραδοθούν πάλι στο 
εσωτερικό της χώρας πραγματοποιείται με το προβλεπόμε- 
νο από τον Καν. (ΕΟΚ) 3649/1992 της Επιτροπής, της 19ης 
Δεκεμβρίου 1992 (ΕΕΙ 369/ 18.12.1992), Απλουστευμένο 
Συνοδευτικό Διοικητικό Έγγραφο (Α.Σ.Δ.Ε.). Με το ίδιο συ¬ 
νοδευτικό έγγραφο γίνεται η κυκλοφορία των προϊόντων τα 
οποία έχουντεθεί σε ανάλωση σε άλλο κράτος μέλος και με- 
ταφέρονται διαμέσου του εδάφους της χώρας, προκειμέ¬ 
νου να παραδοθούν πάλι στο κράτος μέλος που έχουν τεθεί 
σε ανάλωση. 

2. Στις περιπτώσεις που προβλέπονται στην προηγούμε¬ 
νη παράγραφο: 

α) Ο αποστολέας οφείλει να υποβάλει πριν την αποστολή 
των εμπορευμάτων δήλωση στην αρμόδια αρχή του τόπου 
αναχώρησης. 

β) Ο παραλήπτης οφείλει να βεβαιώνει την παραλαβή 
των εμπορευμάτων και να ενημερώνει την αρμόδια αρχή 
του τόπου προορισμού. 

γ) Ο αποστολέας και ο παραλήπτης υποχρεούνται να θέ¬ 
τουν στη διάθεση του ελέγχου κάθε απαραίτητο στοιχείο ή 
έγγραφο που κρίνεται από τις αρμόδιες αρχές αναγκαίο 
ή χρήσιμο για την εξακρίβωση της πραγματοποίησης της 
παραλαβής των προϊόντων. 

Άρθρο 5Β 

Πωλήσεις προϊόντων που έχουν τεθεί σε ανάλωση 
από καταστήματα πλοίων και αεροσκαφών. 

1. Οι επιτηδευματίες που εκμεταλλεύονται καταστήματα 
σε πλοία και αεροσκάφη που εκτελούν ενδοκοινοτικά ταξί¬ 
δια και επιθυμούν να διενεργούν πωλήσεις προϊόντων στο 
εσωτερικό της χώρας, κατά τη διάρκεια της ενδοκοινοτι¬ 
κής πτήσης ή του ενδοκοινοτικού θαλάσσιου πλου σε επι¬ 
βάτες, προκειμένου να τα μεταφέρουν με τις αποσκευές 
τους, οφείλουν να το δηλώσουν στην αρμόδια αρχή και να 
λάβουν σχετική έγκριση. 

2. Γ ια τα προϊόντα που πωλούνται με τις προϋποθέσεις 
της προηγούμενης παραγράφου, τα οποία έχουν τεθεί σε 
ανάλωση σε άλλο κράτος μέλος και διακινούνται με το προ- 
βλεπόμενο στην παράγραφο 3 του άρθρου 5 συνοδευτικό 
έγγραφο, ο ειδικός φόρος κατανάλωσης καθίσταται απαι¬ 
τητός με την πώληση των προϊόντων στο εσωτερικό της 
χώρας και αποδίδεται από τον επιτηδευματία που εκμε¬ 
ταλλεύεται το κατάστημα. Αν η έδρα της επαγγελματικής 
δραστηριότητας του ανωτέρω επιτηδευματία είναι σε άλ¬ 
λο κράτος μέλος, τις φορολογικές του υποχρεώσεις ανα¬ 
λαμβάνει ο εγκαταστημένος στο εσωτερικό της χώρας και 
εγκεκριμένος από τις αρμόδιες αρχές φορολογικός του εκ¬ 
πρόσωπος. 

3. Στις περιπτώσεις της προηγούμενης παραγράφου ο 
επιτηδευματίας που εκμεταλλεύεται το κατάστημα ή ο φο¬ 
ρολογικός του εκπρόσωπος υποχρεούται: 

α) Να παρέχει εγγύηση για την καταβολή του ειδικού φό¬ 
ρου κατανάλωσης που αναλογεί στα προς πώληση προϊό¬ 
ντα. 

β) Να καταβάλει τον ειδικό φόρο κατανάλωσης με την 
πώληση αυτών. 

γ) Να θέτει στη διάθεση του ελέγχου κάθε απαραίτητο 
στοιχείο ή έγγραφο, που κρίνεται από την αρμόδια αρχή α¬ 
ναγκαίο ή χρήσιμο, για την εξακρίβωση της καταβολής των 
οφειλόμενων φόρων. 

4. Τα πρόσωπα της παραγράφου 2 καταβάλλουν τον ο- 
φειλόμενο ειδικό φόρο κατανάλωσης ανά δεκαπενθήμερο 
και το αργότερο εντός τριών εργάσιμων ημερών από τη λή¬ 
ξη κάθε δεκαπενθημέρου του μήνα για τις πωλήσεις που 
διενεργήθηκαν εντός του δεκαπενθημέρου, με τις ίδιες 
διαδικασίες που εφαρμόζονται για την είσπραξη του φό¬ 
ρου κατά την έξοδο των προϊόντων από το καθεστώς ανα¬ 
στολής. 

5. Ο ειδικός φόρος κατανάλωσης που έχει καταβληθεί 
στο εσωτερικό της χώρας για προϊόντα τα οποία πωλού- 
νται σε επιβάτες στο εσωτερικό άλλου κράτους μέλους ε- 
πιστρέφεται. 

6. Με αποφάσεις του Υπουργού Οικονομικών καθορίζο¬ 
νται οι λεπτομέρειες για την εφαρμογή του παρόντος άρ¬ 
θρου.» 

2. Το τελευταίο εδάφιο της περίπτωσης στ' της παρα¬ 
γράφου 1 του άρθρου 20 του Ν. 2127/1993, όπως τροπο¬ 
ποιήθηκε από το άρθρο 22 του Ν. 2651/1998 (ΦΕΚ248/Α"), 
αντικαθίσταται ως εξής: 

«Ειδικά για τη χρονική περίοδο από 15 Οκτωβρίου 1999 
μέχρι και 28 Απριλίου 2000 ο ανωτέρω φόρος ορίζεται σε έ¬ 
ξι χιλιάδες εκατό (6.100) δραχμές το χιλιόλιτρο.» 

3. Στην παράγραφο 3 του άρθρου 58 του Ν. 2127/1993 
προστίθεται δεύτερο εδάφιο, που έχει ως εξής: 

«Κατ' εξαίρεση προκειμένου για πωλήσεις αλκοολούχων 
ποτών και άλλων αλκοολούχων προϊόντων σε επιβάτες εν¬ 
δοκοινοτικών πτήσεων ή ενδοκοινοτικών θαλάσσιων πλό- 
ων τα οποία παραδίδονται σε αυτούς στο εσωτερικό της 
χώρας για να μεταφερθούν με τις αποσκευές τους, ο φο¬ 
ρολογικός εκπρόσωπος του πωλητή καταβάλλει τον ειδι¬ 
κό φόρο κατανάλωσης που αναλογεί ανά δεκαπενθήμε¬ 
ρο και το αργότερο εντός τριών εργάσιμων ημερών από τη 
λήξη κάθε δεκαπενθημέρου του μήνα για τις παραδόσεις 
προϊόντων, που διενεργήθηκαν εντός του δεκαπενθημέ¬ 
ρου.» 

4. Στο Ν. 2963/1922, όπως ισχύει, μετά το άρθρο 3, προ¬ 
στίθεται άρθρο 3Α, που έχει ως εξής: 

«Άρθρο 3Α 

1. Κατόπιν ειδικής άδειας του Υπουργού Οικονομικών ε¬ 
πιτρέπεται η παραγωγή ζύθου εντός της χώρας και από ε¬ 
στιατόρια, μπαρ, ταβέρνες, κέντρα διασκέδασης και άλ¬ 
λες ομοειδείς επιχειρήσεις, σε ποσότητα που δεν 
υπερβαίνει τα 1500 εκατόλιτρα κατ' έτος, με τον όρο ότι το 
παραγόμενο προϊόν θα διατίθεται χύμα και μόνο για επι¬ 
τόπια κατανάλωση. Η άδεια αυτή χορηγείται με την προϋ¬ 
πόθεση ότι ο μηχανολογικός εξοπλισμός για την παρα¬ 
σκευή του ζύθου θα είναι εγκαταστημένος στο χώρο του 
καταστήματος και ο ζυθοβραστήρας θα είναι χωρητικότη¬ 
τας τουλάχιστον 10 εκατόλιτρων. 

2. Με απόφαση του Υπουργού Οικονομικών καθορίζο¬ 
νται οι όροι, οι προϋποθέσεις και η διαδικασία για τη χορή¬ 
γηση της εν λόγω ειδικής άδειας, καθώς και κάθε άλλη α¬ 
ναγκαία λεπτομέρεια για τον έλεγχο της ποσότητας και 
ποιότητας του παραγόμενου προϊόντος και τη διαδικασία 
ελέγχου του βαθμού ΡΕΑΤΟ για την επιβολή του ειδικού 
φόρου κατανάλωσης σε αυτό.» 

5. Το δεύτερο εδάφιο της παραγράφου 6 του άρθρου 26 
του Ν. 2166/1993, όπως προστέθηκε με την παράγραφο 10 
του άρθρου 56του Ν. 2725/1999 (ΦΕΚ 121 Α'), καταργείται. 

6. Οι ανάπηροι Έλληνες πολίτες που απαλλάσσονται α¬ 
πό την καταβολή του τέλους ταξινόμησης για επιβατικό αυ¬ 
τοκίνητο μέχρι 1.650 κυβικά εκατοστά ή μέχρι 2.000 κυβικά 
εκατοστά, κατά περίπτωση, με βάση τις ισχύουσες διατά¬ 
ξεις, μπορούν να παραλαμβάνουν επιβατικό αυτοκίνητο 


μεγαλύτερου κυβισμού, με την καταβολή ποσοστού 30% 
για τα πάνω από 1.650 κυβικά εκατοστά και μέχρι 2.000 κυ¬ 
βικά εκατοστά και 58% για τα πάνω από 2.000 κυβικά εκα¬ 
τοστά αυτοκίνητα, του αναλογούντος στα αυτοκίνητα αυ¬ 
τά ακέραιου συντελεστή τέλους ταξινόμησης. 

7. Στα δημόσια και ιδιωτικά νοσηλευτικά και προνοιακά ι¬ 
δρύματα, στα οποία λειτουργεί κοινός λέβητας, τόσο για 
την παραγωγή θέρμανσης όσο και για άλλες χρήσεις, θα ε- 
πιστρέφεται για το 40% της συνολικής ποσότητας πε¬ 
τρελαίου εσωτερικής καύσης (ϋΙΕδΕΕ) κίνησης που χρησι¬ 
μοποιείται κατά τη χειμερινή περίοδο, όπως αυτή προσδιο¬ 
ρίζεται κάθε φορά, η διαφορά μεταξύ του Ε.Φ.Κ. 
πετρελαίου εσωτερικής καύσης (ϋΙΕδΕΕ) θέρμανσης και 
κίνησης που ίσχυε κατά το χρόνο παραλαβής τους. Η επι¬ 
στροφή του Ε.Φ.Κ. θα γίνεται με τη λήξη της χειμερινής πε¬ 
ριόδου. Οι προϋποθέσεις εφαρμογής των διατάξεων της 
παρούσας παραγράφου θα καθορισθούν με απόφαση του 
Υπουργού Οικονομικών. 

8. Νοσηλευτικά και προνοιακά ιδρύματα του δημόσιου 
και ιδιωτικού τομέα που αγόρασαν πετρέλαιο εσωτερικής 
καύσης (ϋΙΕδΕΕ) θέρμανσης, το οποίο είχε παραληφθεί με 
το φορολογικό καθεστώς των διατάξεων της παραγράφου 
1 του άρθρου 35 του Ν. 2093/1992 (ΦΕΚ 181 /Α') και του άρ¬ 
θρου 20 του Ν. 2127/1993 και δεν το χρησιμοποίησαν ως 
πετρέλαιο θέρμανσης κατά την έννοια της παραγράφου 6 
του άρθρου 26 του Ν. 2166/1993, οφείλουν, για να μην ε- 
φαρμοσθούν σε βάρος τους οιπροβλεπόμενες από την πα¬ 
ράγραφο 2 του άρθρου 35του Ν. 2093/1992 κυρώσεις και 
πρόστιμα, να καταβάλλουν, εντός εξαμήνου από τη δημο¬ 
σίευση του παρόντος νόμου στην Εφημερίδα της Κυβερ- 
νήσεως και για ποσοστό εξήντα τοις εκατό (60%) της συ¬ 
νολικής ποσότητας πετρελαίου εσωτερικής καύσης 
(ϋΙΕδΕΕ) θέρμανσης που παρέλαβαν, τη διαφορά μεταξύ 
του Ε.Φ.Κ. πετρελαίου εσωτερικής καύσης (ϋΙΕδΕΕ) θέρ¬ 
μανσης και κίνησης που ίσχυε κατά το χρόνο της παραλα¬ 
βής του. 

Η παραπάνω διάταξη εφαρμόζεται και σε υποθέσεις εκ¬ 
κρεμείς ενώπιον των διοικητικών δικαστηρίων, καταργου- 
μένωντων σχετικών δικών, εφόσον κατατεθούν στη γραμ¬ 
ματεία του οικείου δικαστηρίου τα αποδεικτικά στοιχεία 
καταβολής της σχετικής διαφοράς του Ε.Φ.Κ. εντός της 
παραπάνω αναφερόμενης προθεσμίας. 

Με τις αυτές προϋποθέσεις η ποινική δίωξη, που τυχόν α¬ 
σκήθηκε, παύει οριστικά μεπράξητου αρμόδιου εισαγγελέα. 

9. Η ισχύς των παραγράφων 1 και 3 του άρθρου αυτού 
αρχίζει από 1.7.1999 και των παραγράφων 2 και 7 από 
15.10.1999. 

10. Τα δεύτερο και τρίτο εδάφια της περίπτωσης α' της 
παραγράφου 2 του άρθρου 11, καθώς και το άρθρο 54 του 
Ν. 2127/1993 καταργούνται. 

11. Ειδικά για τη χρονική περίοδο από 15 Οκτωβρίου 
1999 μέχρι και 28 Απριλίου 2000 ο φόρος που αναφέρεται 
στην περίπτωση ι'της παραγράφου 1 του άρθρου 20 του Ν. 
2127/1993, όπως η περίπτωση αυτή αντικαταστάθηκε με 
τηνπαράγραφο 5του άρθρου 30του Ν. 2682/1999 (ΦΕΚ 16 
Α'), ορίζεται σε έξι χιλιάδες εκατό (6.100) δραχμές το χιλιό¬ 
λιτρο. 

Άρθρο 20 

Οργανωτικά θέματα του Υπουργείου Οικονομικών. 

1. Σε κάθε Δ.Ο.Υ. Α' τάξης, επιπέδου διεύθυνσης, πλην 
των Δ.Ο.Υ. Πληρωμών, Γενικών Εσόδων και Ενσήμων και 
Δικαστικών Εισπράξεων, συνιστάται τμήμα με τίτλο «Τμή¬ 
μα Μητρώου» για το χειρισμό θεμάτων απόδοσης αριθμού 

φορολογικού μητρώου, ενάρξεων, μεταβολών και διακο¬ 
πών οικονομικών δραστηριοτήτων των φορολογουμένων, 
εικόνας (ρΐΌίίΙ) των φορολογούμενων και εθνικής ονοματο¬ 
λογίας οικονομικών δραστηριοτήτων επιχειρήσεων, κα¬ 
θώς και διασταυρώσεων επί των συναλλαγών και των περι¬ 
ουσιακών στοιχείων των φορολογούμενων. Στις Δ.Ο.Υ. Β' 
τάξης, επιπέδου τμήματος, λειτουργεί «Γραφείο Μητρώ¬ 
ου», το οποίο χειρίζεται τα αντίστοιχα θέματα του Τμήμα- 
τος Μητρώου των Δ.Ο.Υ. Α' Τάξης. 

2. Συνιστάται στο Υπουργείο Οικονομικών «Επιτελική Ο¬ 
μάδα Φορολογικής Διοίκησης (Ε.Ο.ΦΟ.Δ.)», η οποία λει¬ 
τουργεί στην Κεντρική Υπηρεσία αυτού και έχει ως έργο: 

α) Τον καθορισμό της αποστολής και των στρατηγικών ε¬ 
πιδιώξεων της Ελληνικής Φορολογικής Διοίκησης, καθώς 
και των μέσων επίτευξης των παραπάνω επιδιώξεων. 

β) Τη μελέτη και αξιολόγηση των προτάσεων και των ε¬ 
πιχειρησιακών σχεδίων δράσης που θα υποβάλλονται σε 
αυτήν από τις αρμόδιες διευθύνσεις. 

γ) Την εξέταση των προβλημάτων που ανακύπτουν κατά 
την εφαρμογή των επιχειρησιακών σχεδίων δράσης, η επί¬ 
λυση των οποίων απαιτεί διϋπηρεσιακή προσέγγιση και συ¬ 
ντονισμό δράσης. 

δ) Τη μελέτη των προωθούμενων νομοθετικών ή διοικητι¬ 
κών ρυθμίσεων και εκτίμηση των επιπτώσεων αυτών στην 
αποστολή και τις στρατηγικές επιδιώξεις της Φορολογικής 
Διοίκησης. 

ε) Τη μελέτη κάθε άλλου θέματος, που παραπέμπεται σε 
αυτήν από την Πολιτική Ηγεσία και τις υπηρεσίες του Υ¬ 
πουργείου. 

Ως Φορολογική Διοίκηση, για την εφαρμογή των διατά¬ 
ξεων του παρόντος, νοείται το σύνολο των υπηρεσιών του 
Υπουργείου Οικονομικών που ασχολούνται με την εφαρ¬ 
μογή της φορολογικής νομοθεσίας και την υποστήριξη της 
λειτουργίας των παραπάνω υπηρεσιών. Η συγκρότηση της 
ομάδας αυτής, ο ορισμός των μελών της και τα άλλα θέ¬ 
ματα λειτουργίας αυτής ορίζονται με σχετικές αποφά¬ 
σεις του Υπουργού Οικονομικών. 

3. Στο άρθρο 49 του Ν. 1591/1986 (ΦΕΚ50 Α') προστίθε¬ 
ται παράγραφος 3, που έχει ως εξής: 

«3. Οι διατάξεις των προηγούμενων παραγράφων 
εφαρμόζονται και για τις αποκεντρωμένες υπηρεσίες του 
Υπουργείου Οικονομικών.» 

4. Με προεδρικά διατάγματα, που εκδίδονται με πρότα¬ 
ση του Υπουργού Οικονομικών, είναι δυνατόν να συγχω¬ 
νεύονται ή καταργούνται και να ανακαθορίζεται η συ¬ 
γκρότηση, οι αρμοδιότητες και ο τρόπος λειτουργίας των 
συλλογικών οργάνων του Υπουργείου Οικονομικών, μόνι¬ 
μου χαρακτήρα, γνωμοδοτικής ή αποφασιστικής αρμο¬ 
διότητας, πλην των υπηρεσιακών συμβουλίων και διοικη¬ 
τικών συμβουλίων των Ν.Π.Ι.Δ. καιΝ.Π.Δ.Δ. που εποπτεύ¬ 
ονται από αυτό. 

5. Οι διατάξεις της παραγράφου 10 του άρθρου 4 του Ν. 
2343/1995 (ΦΕΚ211 Α'),περίΑναπληρωτώνΠροϊσταμένων 
των Υπηρεσιών του Σώματος Δίωξης Οικονομικού Εγκλή¬ 
ματος (Σ.Δ.Ο.Ε.) του Υπουργείου Οικονομικών, καθώς και 
οι διατάξεις του Π.Δ. 154/1997 (ΦΕΚ 130 Α') που ορίζουν 
τις αρμοδιότητες και τα καθήκοντα ευθύνης αυτών, εξα¬ 
κολουθούν να ισχύουν και μετά την έναρξη εφαρμογής 
των διατάξεων του Ν. 2683/1999 (ΦΕΚ 19/Α'). Στις παραπά¬ 
νω οργανικές θέσεις τοποθετούνται υπάλληλοι με βαθμό 
Διευθυντή. 

6. Οι υφιστάμενες, κατά την έναρξη ισχύος των διατάξε¬ 
ων του Ν. 2683/1999, οργανικές θέσεις Αναπληρωτών 
Προϊσταμένων Δημόσιων Οικονομικών Υπηρεσιών (Δ.Ο.Υ.) 


και Τελωνειακών Αρχών μετατρέπονται σε θέσεις Υποδιευ¬ 
θυντών Δ.Ο.Υ. και Υποδιευθυντών Τελωνειακών Αρχών, α¬ 
ντίστοιχα. Οι θέσεις αυτές δεν αντιστοιχούν σε οργανικές 
μονάδες επιπέδου Υποδιεύθυνσης των παραπάνω Υπη¬ 
ρεσιών. Στις, κατά τα ανωτέρω, συνιστώμενες θέσεις Υπο¬ 
διευθυντών τοποθετούνται υπάλληλοι με βαθμό Διευθυ¬ 
ντή. Οι Υποδιευθυντές Δ.Ο.Υ. και Τελωνειακών Αρχών έ¬ 
χουν τις ίδιες αρμοδιότητες και καθήκοντα ευθύνης, που 
προβλέπονται για τους υπαλλήλους των καταργούμενων 
θέσεων Αναπληρωτών Προϊσταμένων Δ.Ο.Υ. και Τελωνει¬ 
ακών Αρχών αντίστοιχα. Οι αρμοδιότητες και τα καθήκο¬ 
ντα ευθύνης των Υποδιευθυντών Δ.Ο.Υ. και Τελωνειακών 
Αρχών είναι δυνατόν να ανακαθορίζονται με τα προεδρικά 
διατάγματα κανονισμού λειτουργίας των παραπάνω Υπη¬ 
ρεσιών και καθηκόντων των υπαλλήλων τους. 

7. Οι Αναπληρωτές Προϊστάμενοι Υπηρεσιών του Υπουρ¬ 
γείου Οικονομικών, που προήχθησαν στο βαθμό του Δι¬ 
ευθυντή κατά τις διατάξεις της παρ. 3 του άρθρου δεύτε¬ 
ρου του Ν. 2683/1999 (ΦΕΚ 19 Α') για τις αντίστοιχες ορ¬ 
γανικές θέσεις των παραγράφων 6 και 7 του παρόντος 
άρθρου, συνεχίζουν να ασκούν νομίμως τα καθήκοντά 
τους και οι νόμιμες πράξεις αυτών που εκδόθηκαν μέχρι τη 
δημοσίευση του παρόντος είναι ισχυρές και θεωρούνται ό¬ 
τι εκδόθηκαν από αρμόδια όργανα. 

8. Η παράγραφος 7 του άρθρου 1 του Π.Δ. 280/1997 
(ΦΕΚ 203 Α') αντικαθίσταται ως εξής: 

«7. Οι Εποπτείες Ελέγχου του ΕΘ.Ε.Κ. και των Π.Ε.Κ. λει¬ 
τουργούν σε επίπεδο Τμήματος.» 

9. Μετά το πρώτο εδάφιο της παραγράφου 2 του άρθρου 
3 του Ν. 2343/1995 προστίθεται εδάφιο, που έχει ως εξής: 

«Ακαθάριστα έσοδα είναι αυτά που αναφέρονται στις 
διατάξεις των άρθρων 30, 41,49 και 105 του Ν. 2238/1994 
(ΦΕΚ 151 Α') και περιλαμβάνονται στην ομάδα επτάτου Ελ¬ 
ληνικού Γενικού Λογιστικού Σχεδίου (Ε.Γ.Λ.Σ.).» 

10. Στην περίπτωση γ' της παραγράφου 4 του άρθρου 3 
του Ν. 2343/1995 προστίθεται δεύτερο εδάφιο, που έχει ως 
εξής: 

«Με όμοιες αποφάσεις μπορεί να επεκτείνεται η αρμο¬ 
διότητα των Ελεγκτικών Κέντρων και στην έκδοση των φύλ¬ 
λων ελέγχου, των πράξεων προσδιορισμού του φόρου και 
των λοιπών καταλογιστικών πράξεων και στην περαιτέρω 
διαδικασία επίλυσης των σχετικών φορολογικών διαφο¬ 
ρών, καθώς και στη βεβαίωση των καταλογιζόμενων δια¬ 
φορών φόρων, πρόσθετων φόρων, προσαυξήσεων, τελών, 
εισφορών και προστίμων, με τη σύνταξη και αποστολή στις 
αρμόδιες Δ.Ο.Υ. των οικείων χρηματικών καταλόγων, κατά 
τις ισχύουσες διατάξεις.» 

11. Στην παράγραφο 4 του άρθρου 3 του Ν. 2343/1995 
προστίθεται περίπτωση δ', που έχει ως εξής: 

«δ. Να ανατίθεται στα Ελεγκτικά Κέντρα η διενέργεια τα¬ 
κτικού (οριστικού) φορολογικού ελέγχου και υποθέσεων 
επιτηδευματιών και φορολογουμένων γενικά, ανεξάρτητα 
της καθ' ύλην και τόπον αρμοδιότητάς τους, οι οποίες πα¬ 
ρουσιάζουν σημαντικό φορολογικό ενδιαφέρον ή σχετίζο¬ 
νται με υποθέσεις της αρμοδιότητάς τους και απαιτούν τη 
διεξαγωγή ενιαίου φορολογικού ελέγχου ή δεν μπορούν 
να ελεγχθούν απάτην αρμόδια φορολογική αρχή». 

12. Στο άρθρο 3 του Ν. 2343/1995 προστίθεται παράγρα¬ 
φος 17, που έχει ως εξής: 

«17. Κατά την άσκηση των καθηκόντων τους, οι Προϊστά¬ 
μενοι των Ελεγκτικών Κέντρων εξομοιώνονται με τον Προϊ¬ 
στάμενο της Δ.Ο.Υ.» 

13. Οι Υποδιευθύνσεις Αθηνών, Πειραιά, Ανατολικής Ατ- 

τικής και Δυτικής Αττικής της Οικονομικής Επιθεώρησης 
Αττικής, καθώς και οι Υποδιευθύνσεις Θεσσαλονίκης και Υ¬ 
πολοίπου Κεντρικής Μακεδονίας της Οικονομικής Επιθεώ- 
ρησης Κεντρικής Μακεδονίας, που προβλέπονται από τις 
διατάξεις του άρθρου 2 του Π.Δ. 211/1996 (ΦΕΚ 166 Α'), 
μετατρέπονται σε ισάριθμες Οικονομικές Επιθεωρήσεις, 
επιπέδου Διεύθυνσης, με αντίστοιχο τίτλο. Οι ανωτέρω 
συνιστώμενες Οικονομικές Επιθεωρήσεις έχουν τις ίδιες 
κατά τόπον και καθ' ύλην αρμοδιότητες με τις αντίστοιχες 
καταργούμενες Υποδιευθύνσεις, καθώς και την ίδια διάρ¬ 
θρωση με τις λοιπές Οικονομικές Επιθεωρήσεις του Π.Δ. 
211/1996. Έδρα των Οικονομικών Επιθεωρήσεων Αθηνών, 
Πειραιά, Ανατολικής Αττικής και Δυτικής Αττικής είναι η 
περιοχή της ενοποιημένης Νομαρχιακής Αυτοδιοίκησης Α¬ 
θηνών - Πειραιά παρ. 1 του άρθρου 1 του Ν. 2240/1994 
(ΦΕΚ 153 Α') και των Οικονομικών Επιθεωρήσεων Θεσσα¬ 
λονίκης και Υπολοίπου Κεντρικής Μακεδονίας η Θεσσαλο¬ 
νίκη. 

Οι Οικονομικές Επιθεωρήσεις των παραγράφων 1 και 2 
του άρθρου 2 του Π.Δ. 211/1996 καταργούνται. 

14. Οι θέσεις προσωπικού του κλάδου Οικονομικών Ε- 
πιθεωρητώντηςπαρ. 1 του άρθρου 5του Π.Δ. 211/1996αυ¬ 
ξάνονται κατά πενήντα τρεις (53) θέσεις, οι οποίες μετα- 
φέρονται στην Οικονομική Επιθεώρηση με αντίστοιχη μεί¬ 
ωση του αριθμού των οργανικών θέσεων των λοιπών 
Υπηρεσιών του Υπουργείου Οικονομικών, από τους κατω¬ 
τέρω κλάδους προσωπικού αυτού: 

α) Από τον κλάδο ΠΕ Εφοριακών 27 θέσεις 

β) Από τον κλάδο ΠΕ Τελωνειακών 18 θέσεις 

γ) Από τον κλάδο ΠΕ Δημοσιονομικών 5 θέσεις 

δ) Από τον κλάδο ΠΕ Χημικών 3 θέσεις. 

15. Οι οργανικές θέσεις Οικονομικών Επιθεωρητών κα- 
τανέμονται στις επί μέρους Οικονομικές Επιθεωρήσεις, με 
σχετικές αποφάσεις του Υπουργού Οικονομικών, που δη¬ 
μοσιεύονται στην Εφημερίδα της Κυβερνήσεως. 

16. Ο αριθμός των αποφοίτων των Τεχνολογικών Εκπαι¬ 
δευτικών I δρυμάτων (Τ. Ε. I.), των δη μόσιων και ιδιωτικών Ιν¬ 
στιτούτων Επαγγελματικής Κατάρτισης (Ι.Ε.Κ.), που πραγ¬ 
ματοποιούν προαιρετική πρακτική άσκηση σε Υπηρεσίες 
του Υπουργείου Οικονομικών, ανά έτος και ειδικότητα και 
οι Υπηρεσίες, στις οποίες θα ασκηθούν, καθορίζονται με α¬ 
ποφάσεις του Υπουργού Οικονομικών. 

Στους παραπάνω ασκούμενους καταβάλλεται αμοιβή α¬ 
πό το Υπουργείο Οικονομικών. Η αμοιβή αυτών, καθώς και 
οι λεπτομέρειες εφαρμογής των διατάξεων της παρούσας 
παραγράφου καθορίζονται με αποφάσεις του Υπουργού 
Οικονομικών, που δημοσιεύονται στην Εφημερίδα της Κυ¬ 
βερνήσεως. 

Άρθρο 21 

Θέματα Νομικού Συμβουλίου του Κράτους (Ν.Σ.Κ.). 

1. Τα μέλη του Νομικού Συμβουλίου του Κράτους έπονται 
κατά το προβάδισμα των δικαστικών λειτουργών αντίστοι¬ 
χων βαθμών. Ως μέλη του Ν.Σ. Κ. διορίζονται όσοι έχουν συ¬ 
μπληρώσει το 28ο έτος της ηλικίας, έχουν είτε διετή δικη¬ 
γορία είτε διετή θητεία ειρηνοδίκη είτε είναι δικαστικοί 
λειτουργοί και δεν έχουν υπερβεί το 40ό έτος της ηλικίας 
τους. 

2. Δύο κενές οργανικές θέσεις παρέδρων Ν.Σ.Κ. μετα- 
τρεπόμενες μεταφέρονται και προστίθενται στις οργανι¬ 
κές θέσεις των Νομικών Συμβούλων του Κράτους. 

3. Ο Πρόεδρος Ν.Σ.Κ. μπορεί με απόφασή του να εξου¬ 
σιοδοτεί τους προϊσταμένους των Γ ραφείων Νομικού Συμ¬ 
βούλου των Υπουργείων Μακεδονίας Θράκης και Αιγαίου, 


του Γ ραφείου Νομικού Συμβούλου Πειραιά, καθώς και των 
Δικαστικών Γ ραφείων να υπογράφουν «με εντολή του» τις 
καταστάσεις εκκαθάρισης των αποδοχών, των οδοιπορι¬ 
κών εξόδων και αποζημιώσεων για εκτός έδρας κίνησης 
του κυρίου και διοικητικού προσωπικού. 

4. Η παράγραφος 6 του άρθρου 48 του Π.Δ. 282/1996 
(ΦΕΚ 199 Α') αντικαθίσταται ως εξής: 

«6. Μέλη του Ν.Σ.Κ. από το βαθμό του παρέδρου και α- 
νωτέρων, είναι δυνατό να αποσπαστούν σε Υπουργείο, για 
εκτέλεση ειδικής υπηρεσίας, με απόφαση του Υπουργού 
Οικονομικών και του αρμόδιου κατά περίπτωση 
Υπουργού. Η απόσπαση αυτή γίνεται για διάστημα μέχρι 
τριών (3) ετών και μπορεί να παρατείνεται για διάστημα μέ¬ 
χρι τριών (3) ακόμη ετών.» 

5. Αποσπάσεις μελών του Ν.Σ.Κ., που έγιναν σύμφωνα με 
τα οριζόμενα στην παράγραφο 6 του άρθρου 48 του Π.Δ. 
282/1996 και έχουν λήξει κατά την έναρξη ισχύος του πα¬ 
ρόντος νόμου, μπορούν να παρατείνονται κατά τα οριζό¬ 
μενα στην προηγούμενη παράγραφο. 

Άρθρο 22 

Θέματα λειτουργίας του Σώματος 
Ορκωτών Εκτιμητών. 

1. Η διάταξη της παραγράφου 1 του άρθρου 2 του Ν. 
2515/1997 (ΦΕΚ 154Α') αντικαθίσταται ως εξής: 

«1. Το Σώμα Ορκωτών Εκτιμητών (Σ.Ο.Ε.) είναι Ν.Π.Ι.Δ. 
μη κερδοσκοπικού χαρακτήρα, που δεν ανήκει στον ευ¬ 
ρύτερο δημόσιο τομέα και εποπτεύεται, ελέγχεται, διοικεί- 
ται και λειτουργεί σύμφωνα με τις ειδικές περί αυτού δια¬ 
τάξεις, εφόσον αυτές δεν είναι αντίθετες με τις ρυθμίσεις 
αυτού του άρθρου. Μέλη του Σ.Ο.Ε. είναι οι Ορκωτοί Εκτι¬ 
μητές και οι Βοηθοί Ορκωτοί Εκτιμητές, οι οποίοι α¬ 
σκούν δημόσιο λειτούργημα, είναι ελεύθεροι επαγγελμα- 
τίες και δεν έχουν σχέση εξαρτημένης εργασίας με το 
Σ.Ο.Ε.» 

2. Η διάταξη της παραγράφου 3 του άρθρου 39 του 
Ν. 1041/1980 αντικαθίσταται ως εξής: 

«3. Για την κατάρτιση σύμβασης μεταβίβασης της κυριό¬ 
τητας ακινήτων ή σύστασης επ' αυτών εμπραγμάτων δικαι¬ 
ωμάτων, πλην υποθήκης, στην οποία συμβάλλεται το Δη¬ 
μόσιο, Ν.Π.Δ.Δ., Οργανισμοί και Επιχειρήσεις του ευρύτε¬ 
ρου δημόσιου τομέα, Οργανισμοί Τοπικής Αυτοδιοίκησης 
Α' και Β' βαθμού, φιλανθρωπικά ιδρύματα του Ν. 
2039/1939, εκπαιδευτικά ιδρύματα και κληροδοτήματα, 
για τον προσδιορισμό της αγοραίας αξίας απαιτείται 
εκτίμηση από το Σώμα Ορκωτών Εκτιμητών.» 

Κάθε άλλη διάταξη που ρυθμίζει κατά διαφορετικό τρό¬ 
πο την εκτίμηση της αγοραίας αξίας των ακινήτων των πιο 
πάνω προσώπων παύει να ισχύει. 

3. Η διάταξη της παραγράφου 1 του άρθρου 9 του Κ.Ν. 
2190/1920 αντικαθίσταται ως εξής: 

«1. Η εξακρίβωση της αξίας των εταιρικών εισφορών σε 
είδος κατά τη σύσταση της εταιρείας, καθώς και σε κάθε 
αύξηση του εταιρικού κεφαλαίου της γίνεται μετά από γνω¬ 
μοδότηση τριμελούς επιτροπής εμπειρογνωμόνων που α- 
πατελείται από έναν υπάλληλο πτυχιούχο ανώτατης σχο¬ 
λής του Υπουργείου Ανάπτυξης-Τομέας Εμπορίου ή της 
αρμόδιας Νομαρχιακής Αυτοδιοίκησης με ειδικές εκτιμη- 
τικές γνώσεις, από έναν Ορκωτό Ελεγκτή-Λογιστή και από 
έναν Ορκωτό Εκτιμητή.» 

4. Καταργείται η διάταξη της παραγράφου 2 του άρθρου 
15 του Ν. 1320/1983 (ΦΕΚ 6 Α^, καθώς και η διάταξη της πα¬ 
ραγράφου 2του άρθρου 4του Π.Δ. 140/ 1990 (ΦΕΚ55 Α'). 

Άρθρο 23 

Αναπτυξιακή Εταιρεία Παραγωγικών 
Επενδύσεων Α.Ε. 

Το Καταστατικό της ανώνυμης εταιρείας με την επωνυ¬ 
μία «Αναπτυξιακή Εταιρεία Παραγωγικών Επενδύσεων 
Α.Ε.», που έχει ιδρυθεί με την από 10.12.1990 απόφαση του 
Υφυπουργού Εθνικής Οικονομίας, έχει καταχωρηθεί στο 
Μητρώο Ανωνύμων Εταιρειών του Υπουργείου Εθνικής Οι¬ 
κονομίας, με αριθμό μητρώου ΑΠ 64003/ΠΠ 4088- 
1/21.12.1990 και έχει δημοσιευθεί στο ΦΕΚ 4494/Β7 
28.12.1990, μπορεί να τροποποιηθεί και προσαρμοστεί 
στις διατάξεις του κ.ν. 2190/1920 περί Ανωνύμων Εταιρει¬ 
ών με απόφαση των Υπουργών Εθνικής Οικονομίας και Οι- 
κονομικών και να καταχωρηθεί στο οικείο Μητρώο Ανω¬ 
νύμων Εταιρειών που τηρείται από την αρμόδια Υπηρεσία 
της Νομαρχιακής Αυτοδιοίκησης, όπου έχει την έδρα της 
η εταιρεία και να δημοσιευθεί στο Τεύχος Ανωνύμων Εται¬ 
ρειών και Εταιρειών Περιορισμένης Ευθύνης της Εφημερί¬ 
δας της Κυβερνήσεως. 

Άρθρο 24 

Τροποποίηση του Ν. 2682/1999 (ΦΕΚ 16/Α'). 

Η παράγραφος 1 του άρθρου 4 του Ν. 2682/1999 αντικα¬ 
θίσταται ως εξής: 

«1. Τα φορτηγά αυτοκίνητα πληντύπου ύΕΕΡ και οι βά¬ 
σεις τους, της δασμολογικής κλάσης 87.04 της Συνδυα¬ 
σμένης Ονοματολογίας, που πληρούν εκ κατασκευής τις 
προδιαγραφές των Οδηγιών 91/542/Ε.Ο.Κ. φάση Β' ή 
96/69/Ε.Κ. ή μεταγενέστερων, υποβάλλονται σε τέλος τα¬ 
ξινόμησης ως εξής: 

α) Φορτηγά αυτοκίνητα μικτού βάρους πάνω από 3,5 τόν- 
νους, ανεξάρτητα κυλινδρισμού, ποσοστό πέντε τοις εκα¬ 
τό (5%). 

β) Ανοικτά φορτηγά αυτοκίνητα μικτού βάρους μέχρι και 
3,5τόννους, ανεξάρτητα κυλινδρισμού, ποσοστό επτά τοις 
εκατό (7%). 

γ) Κλειστά φορτηγά αυτοκίνητα μικτού βάρους μέχρι και 
3,5τόννους: 


ΚΥΛΙΝΔΡΙΣΜΟΣ ΚΙΝΗΤΗΡΑ 

ΠΟΣΟΣΤΟ ΤΕΛΟΥΣ 

Μέχρι και 900 κυβικά εκατοστά 

6% 

Από 901-1.400 κυβικά εκατοστά 

14% 

Από 1.401-1.800 κυβικά εκατοστά 

18% 

Από 1.801-2.000 κυβικά εκατοστά 

21% 

Από 2.001 κυβικά εκατοστά και πάνω 

26% 


δ) Μεταχειρισμένες βάσεις των φορτηγώντων προηγού¬ 
μενων περιπτώσεων πέντε τοις εκατό (5%) για την περί¬ 
πτωση α' και επτά τοις εκατό (7%) για τις περιπτώσεις β' και 
Υ'· 

ε) Οι συντελεστές των προηγούμενων περιπτώσεων α' 
έως και δ' προσαυξάνονται κατά ποσοστό τριάντα τοις ε¬ 
κατό (30%) προκειμένου για αυτοκίνητα που δεν πληρούν 
τις προδιαγραφές των παραπάνω Οδηγιών.» 

2. Η παράγραφος 3 του άρθρου 4 του Ν. 2682/1999 α¬ 
ντικαθίσταται ως εξής: 

«3. Ως αυτοκίνητο όχημα με μόνιμο κλειστό αμάξωμα νο¬ 
είται όχι μόνο αυτό που εκ κατασκευής το αμάξωμά του εί¬ 
ναι κλειστό, αλλά και αυτό που προκύπτει με την προσθή¬ 
κη στο αμάξωμα ανοικτού φορτηγού, καλύμματος από ά¬ 
καμπτα στερεά υλικά, ανεξάρτητα αν αφαιρείται εύκολα ή 
δύσκολαή αντοπίσω μέρος του αμαξώματος παραμένει α¬ 
νοικτό.» 


3. Το δεύτερο εδάφιο της παραγράφου 3 του άρθρου 7 
του Ν. 2682/1999 αντικαθίσταται ως εξής: 

«Μετην ίδια απόφαση συνιστάται ειδική επιτροπή για τον 
έλεγχο της κανονικότητας των αναγραφόμενων τιμών επί 
των τιμοκαταλόγων των επίση μων διανομέων αυτοκινήτων 
και των τιμών αγοράς των μεταχειρισμένων επιβατικών αυ¬ 
τοκινήτων.» 

4. Η παράγραφος 1 του άρθρου 5 του Ν. 2682/1999 αντι¬ 
καθίσταται ως εξής: 

«1. Οι μοτοσικλέτες κυλινδρισμού κινητήρα 51 κυβικών ε¬ 
κατοστών και πάνω, της δασμολογικής κλάσης 87.11 της 
Συνδυασμένης Ονοματολογίας, υποβάλλονται σε τέλος 
ταξινόμησης ως ακολούθως: 


ΚΥΛ1ΝΔΡΙΣΜΟΣ ΚΙΝΗΤΗΡΑ ΠΟΣΟΣΤΟ ΤΕΛΟΥΣ 


Από 51 μέχρι 125 κυβικά εκατοστά 

2% 

Από 126 μέχρι 249 κυβικά εκατοστά 

3% 

Από 250 μέχρι 900 κυβικά εκατοστά 

9% 

Από 901 μέχρι 1.400 κυβικά εκατοστά 

15% 

Από 1.401 μέχρι 1.600 κυβικά εκατοστά 

18% 

Από 1.601 μέχρι 1.800 κυβικά εκατοστά 

22% 

Από 1.801 κυβικά εκατοστά και πάνω 

32% 


5. Η ισχύςτων διατάξεωντου άρθρου αυτού αρχίζει α¬ 
πό 11 Οκτωβρίου 1999. 


Άρθρο 25 

Τέλος διαφήμισης υπέρ δήμων και κοινοτήτων. 

1. Το πρώτο εδάφιο της παραγράφου 1 κατηγορίαΔτου 
άρθρου 15 του από 24-9/20.10.1948 βασιλικού διατάγμα¬ 
τος, όπως αντικαταστάθηκε από τους νόμους 1900/1990 
και 2130/1993 τροποποιείται ως εξής: 

«Το τέλος διαφήμισης της παραγράφου 5 του άρθρου 18 
του Ν. 2130/1993 καθορίζεται σε δύο τοις εκατό (2%) επί 
της δαπάνης διαφήμισης.» 

2. Στο τέλος της παραγράφου 1 κατηγορίαΔτου άρθρου 
5του Ν. 1900/1990 προστίθενται τρία νέα εδάφια ως εξής: 

«Ειδικά η προβολή προϊόντων σε χώρους καταστημάτων, 
που γίνεται είτε με την τοποθέτησή τους σε εμφανή σημεία 
εντός του καταστήματος είτε με έντυπα, δώρα, 
επιγραφές κάθε είδους είτε με άλλον παρόμοιο τρόπο θε¬ 
ωρείται διαφήμιση και υπόκειται σε τέλος διαφήμισης. Το 
τέλος υπολογίζεται με συντελεστή δύο τοις εκατό (2%) επί 
της διαφημιστικής δαπάνης που καταβάλλεται για τις πρά¬ 
ξεις αυτές. Το τέλος αυτής της παραγράφου βαρύνει το 
διαφημιζόμενο και εισπράττεται από τον παρέχοντα την υ¬ 
πηρεσία της διαφήμισης κατά το χρόνο έκδοσης του σχε¬ 
τικού φορολογικού στοιχείου, ο οποίος και τον αποδίδει 
στο δικαιούχο δήμο ή κοινότητα.» 

3. Η απόδοση του τέλους γίνεται με την υποβολή δήλω¬ 
σης από τον υπόχρεο ή το νόμιμο εκπρόσωπό του, στον οι¬ 
κείο δήμο ή κοινότητα, στη χωρική αρμοδιότητα του ο¬ 
ποίου είναι εγκατεστημένο το κατάστημα, ή στην αρμόδια 
Δ.Ο.Υ., εφόσον ο δικαιούχος δήμος ή κοινότητα δεν διαθέ- 
τειταμιακή υπηρεσία. Η δήλωση υποβάλλεταιτο αργότερο 
την τελευταία εργάσιμη ημέρα του τρίτου μήνα μετά την 
έκδοση του σχετικού φορολογικού στοιχείου. Με κοινές α¬ 
ποφάσεις των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομικών μπορεί να ορίζεται 
και διαφορετικός τρόπος απόδοσης του τέλους, καθώς και 
κάθε αναγκαία προς τούτο λεπτομέρεια. Σε περίπτωση μη 
υποβολής της δήλωσης ή εκπρόθεσμης υποβολής αυτής, 
επιβάλλονται οι προβλεπόμενες από τις διατάξεις των άρ- 
Θρων3 και4του Ν. 2523/1997 (ΦΕΚ 179 Α') κυρώσεις. 

4. Το οφειλόμενο τέλος έξι τοις εκατό (6%) από 1.1.1998 
μέχρι τη δημοσίευση του παρόντος στην Εφημερίδα της 
Κυβερνήσεως, για τις παρασχεθείσες υπηρεσίες διαφήμι¬ 
σης, καταβάλλεται με σχετική δήλωση του υποχρέου στο 
δικαιούχο δήμο ή κοινότητα μέχρι την τελευταία εργάσιμη 
ημέρα του έτους 1999 χωρίς την επιβολή οποιοσδήποτε 
κύρωσης. 

Άρθρο 26 
Έναρξη ισχύος. 

Η ισχύς των διατάξεων αυτού του νόμου αρχίζει: 

α) Των διατάξεων των άρθρων 1,2 (παράγραφοι 1,2,6,9 
έως και 13), 3 (παράγραφοι 13,14,15 και 17), 5 (παράγρα¬ 
φοί, 3, 4, 11 και 16), 6, 7 για τα εισοδήματα ή τις δαπά¬ 
νες που αποκτώνται ή πραγματοποιούνται, κατά περίπτω¬ 
ση, από την 1η Ιανουάριου 1999 και μετά. 

β) Των διατάξεων του άρθρου 2 (παράγραφοι 3,7 και 8), 
3 (παράγραφος 1), 5 (παράγραφοι 14 και 15) για τα εισο¬ 
δήματα που αποκτώνται από την 1η Ιανουάριου 2000 και 
μετά ή για τα κέρδη που προκύπτουν από ισολογισμούς 
που κλείνουν με 31 Δεκεμβρίου 1999 και μετά, κατά περί¬ 
πτωση. 

γ) Των διατάξεων των άρθρων 4 (παράγραφοι 5,8,9, 11 
και 12), 5 (παράγραφος 8) για κέρδη που προκύπτουν α¬ 
πό ισολογισμούς που κλείνουν με 31 Δεκεμβρίου 1999 και 
μετά. 

δ) Των διατάξεων της παραγράφου 4 του άρθρου 4 για 
κέρδη που προκύπτουν από ισολογισμούς που κλείνουν με 
31 Δεκεμβρίου 1999 και μετά, ανεξάρτητα από το χρόνο 
πραγματοποίησης των βελτιώσεων και προσθηκών. 

ε) Των διατάξεων της παραγράφου 9 του άρθρου 5 για 
συμβόλαια ή συμφωνητικά που συνάπτονται από τη δη¬ 
μοσίευση του παρόντος στην Εφημερίδα της Κυβερνήσε¬ 
ως. 

στ) Τ ων διατάξεων των παραγράφων 1 έως και 6 του άρ- 


θρουδαπότην 1η Ιουλίου 1999 και των παραγράφων 7 και 
8του ίδιου άρθρου απάτην 1η Ιανουάριου 2000. 

ζ) Των διατάξεων του άρθρου 9 (παράγραφος 4) από την 
31η Δεκεμβρίου 1999. 

η) Των διατάξεων των άρθρων 9 (παράγραφοι 2, 3, 5, 6, 
7, 8, 10, 21,23, 26 και 27), 11 και 16 από την 1η Ιανουάρι¬ 
ου 2000. 

θ) Των λοιπών διατάξεων από τη δημοσίευση του παρό¬ 
ντος στην Εφημερίδα της Κυβερνήσεως, εκτός εάν ορίζε¬ 
ται διαφορετικά από αυτές. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 15 Νοεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 


ΑΝΑΠΤΥΞΗΣ 


ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 


Ε. ΒΕΝΙΖΕΛΟΣ Μ. ΠΑΠΑΪΩΑΝ ΝΟΥ 


ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 16 Νοεμβρίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



